thalasseri roopatha mar joseph | തലശ്ശേരി അതിരൂപതയുടെ സഹായമെത്രാനും നുംലുളി രൂപതയുടെ സ്ഥാനികമെത്രാനുമായി മാർ ജോസഫ് പാംബ്ലാനി അഭിഷിക്തനായി; ലശ്ശേരി ആർച്ച് ബിഷപ്പ് മാർ ജോർജ് ഞരളക്കാട്ട് സ്ഥാനചിഹ്നങ്ങളായ മുടിയും അംശവടിയും നല്കി; തിരുകർമങ്ങൾക്ക് സാക്ഷികളായി അഭിഷിക്തന്റെ കുടുംബാംഗങ്ങളുമുൾപ്പെടെ ആയിരങ്ങൾ - MarunadanMalayali.com\nതലശ്ശേരി അതിരൂപതയുടെ സഹായമെത്രാനും നുംലുളി രൂപതയുടെ സ്ഥാനികമെത്രാനുമായി മാർ ജോസഫ് പാംബ്ലാനി അഭിഷിക്തനായി; ലശ്ശേരി ആർച്ച് ബിഷപ്പ് മാർ ജോർജ് ഞരളക്കാട്ട് സ്ഥാനചിഹ്നങ്ങളായ മുടിയും അംശവടിയും നല്കി; തിരുകർമങ്ങൾക്ക് സാക്ഷികളായി അഭിഷിക്തന്റെ കുടുംബാംഗങ്ങളുമുൾപ്പെടെ ആയിരങ്ങൾ\nNovember 09, 2017 | 08:08 AM IST | Permalink\nതലശ്ശേരി: തലശ്ശേരി അതിരൂപതയുടെ സഹായമെത്രാനും നുംലുളി രൂപതയുടെ സ്ഥാനികമെത്രാനുമായി മാർ ജോസഫ് പാംബ്ലാനി അഭിഷിക്തനായി. സെന്റ് ജോസഫ്സ് കത്തീഡ്രൽ അങ്കണത്തിൽ നടന്ന അഭിഷേകച്ചടങ്ങിൽ തലശ്ശേരി ആർച്ച് ബിഷപ്പ് മാർ ജോർജ് ഞരളക്കാട്ട് സ്ഥാനചിഹ്നങ്ങളായ മുടിയും അംശവടിയും നല്കി. ചടങ്ങിൽ ആർച്ച് ബിഷപ്പ് എമരിറ്റസ് മാർ ജോർജ് വലിയമറ്റം, പാലാ ബിഷപ്പ് മാർ ജോസഫ് കല്ലറങ്ങാട്ട് എന്നിവർ സഹകാർമികരായി.\nമെത്രാഭിഷേകകർമങ്ങൾ തുടങ്ങിയത് രാവിലെ ഒൻപതുമണിക്ക് സാൻജോസ് മെട്രോപ്പൊളിറ്റൻ സ്‌കൂളിൽനിന്ന് പ്രദക്ഷിണത്തോടെയാണ്. പ്രദക്ഷിണമായി തിരുവസ്ത്രങ്ങളണിഞ്ഞ ഡീക്കന്മാരും വൈദികരും മെത്രാന്മാരും മെത്രാപ്പൊലീത്തമാരും കത്തീഡ്രൽ അങ്കണത്തിലെ പ്രത്യേകം തയ്യാറാക്കിയ വേദിയിലെത്തി.\nതിരുകർമങ്ങളിൽ പങ്കെടുക്കാനെത്തിയവരെ ആർച്ച് ബിഷപ്പ് മാർ ജോർജ് ഞരളക്കാട്ട് സ്വാഗതംചെയ്തു. മാർ ജോസഫ് പാംബ്ലാനിയെ സഹായമെത്രാനായി നിയമിച്ചുകൊണ്ടുള്ള സിറോ മലബാർ സഭാ മേജർ ആർച്ച് ബിഷപ്പ് കർദിനാൾ മാർ ജോർജ് ആലഞ്ചേരിയുടെ കല്പന അതിരൂപതാ ചാൻസലർ റവ. ഡോ. തോമസ് തെങ്ങുംപള്ളി വായിച്ചു.\nമെത്രാഭിഷേകകർമങ്ങൾക്കു ശേഷം മാർ ജോസഫ് പാംബ്ലാനിയുടെ മുഖ്യകാർമികത്വത്തിൽ വിശുദ്ധകുർബാന നടന്നു. ആർച്ച് ബിഷപ്പുമാരായ മാർ ജോർജ് ഞരളക്കാട്ട്, മാർ ജോർജ് വലിയമറ്റം, മാർ ജോസഫ് പെരുന്തോട്ടം, മാർ ആൻഡ്രൂസ് താഴത്ത്, ഡോ. എം.സൂസപാക്യം എന്നിവർ സഹകാർമികരായി. സിറോ മലങ്കരസഭയുടെ മേജർ ആർച്ച് ബിഷപ്പും സി.ബി.സിഐ പ്രസിഡന്റുമായ കർദിനാൾ മാർ ബസേലിയോസ് ക്ലീമിസ് കാതോലിക്കാബാവ വചനസന്ദേശം നൽകി.\nതിരുകർമങ്ങൾക്ക് സാക്ഷികളായി സഭാമേലധ്യക്ഷരും വൈദികരും സന്ന്യസ്തരും വിശ്വാസിസമൂഹവും അഭിഷിക്തന്റെ കുടുംബാംഗങ്ങളുമുൾപ്പെടെ ആയിരങ്ങളെത്തി. ഇതിൽ കേൾവിശക്തിയില്ലാത്തവർക്ക് മെത്രാഭിഷേകച്ചടങ്ങിന്റെ വിവരങ്ങൾ തത്സമയം ആംഗ്യഭാഷയിൽ പകർന്നുനൽകി. കണ്ണൂർ, കാസർകോട് ജില്ലകളിൽനിന്നായി കേൾവിശക്തിയില്ലാത്ത സ്ത്രീകളും കുട്ടികളുമടക്കം 40പേരാണെത്തിയത്. ഇവർക്കായി ഫാ. ജോർജ് കളരിമുറിയിലും ഫാ. ബിജുവും ചടങ്ങുകളുടെ വിവരണം ആംഗ്യഭാഷയിൽ നൽകിയത്.\nചടങ്ങിൽ തൃശ്ശൂരിൽനിന്നുള്ള ഫാ. ജോഷി കണ്ണൂക്കാടന്റെ നേതൃത്വത്തിൽ സ്വാഗന ഗാനമോതി. 25 ഗായകരും അഞ്ച് സംഗീതോപകരണ വിദഗ്ധരുമായിരുന്നു ഗായകസംഘം ചടങ്ങിനുവേണ്ടി പ്രത്യേകം തയ്യാറാക്കിയ ഗാനങ്ങളാണ് പാടിയത്. ഗാനങ്ങൾ രചിച്ചതും ഫാ. ജോഷി കണ്ണൂക്കാടനായിരുന്നു. ഗാനങ്ങൾക്ക് സംഗീതം പകർന്നത് തലശ്ശേരി സെയ്ന്റ് ജോസഫ്സ് എച്ച്.എസ്.എസിലെ അദ്ധ്യാപകനായ ബൈജു മാത്യുവായിരുന്നു . ഒരുമാസത്തെ ഒരുക്കവുമായാണ് സംഘം ബുധനാഴ്ച ചടങ്ങിനെത്തിയത്.ഇവരിൽ ഏഴ് അച്ചന്മാരും ഏഴ് സിസ്റ്റർമാരും ഗായകരായി ഉണ്ടായിരുന്നു.


ഞണ്ടാടി കരിങ്കല് ഖനനം: പഞ്ചായത്ത് ഓഫിസ് ഉപരോധിച്ചു | Madhyamam\nHomechevron_rightHot Wheelschevron_rightഞണ്ടാടി കരിങ്കല്...\ndate_range 28 March 2012 11:55 AM GMT\nഞണ്ടാടി കരിങ്കല് ഖനനം: പഞ്ചായത്ത് ഓഫിസ് ഉപരോധിച്ചു\nചെറുവത്തൂ൪: ചീമേനിക്കടുത്ത് പൊതാവൂ൪ ഞണ്ടാടിയിലെ അനധികൃത കരിങ്കൽ ഖനനം നിരോധിക്കണമെന്നാവശ്യപ്പെട്ട് നാട്ടുകാ൪ പഞ്ചായത്ത് ഓഫിസ് ഉപരോധിച്ചു. ചൊവ്വാഴ്ച രാവിലെ 10ന് കയ്യൂ൪-ചീമേനി ഗ്രാമപഞ്ചായത്ത് ഓഫിസാണ് ഉപരോധിച്ചത്.\nഞണ്ടാടി-ചെറൂപ്പ സംരക്ഷണ സമിതിയുടെ നേതൃത്വത്തിൽ ചീമേനി ഗവ. ഹയ൪സെക്കൻഡറിക്ക് സമീപത്തുനിന്ന് പ്രകടനമായി നീങ്ങിയാണ് പഞ്ചായത്ത് ഓഫിസ് ഉപരോധിച്ചത്. സ്ത്രീകളടക്കം നൂറോളംപേ൪ സമരത്തിൽ പങ്കെടുത്തു.\nഅശാസ്ത്രീയമായി നടക്കുന്ന കരിങ്കൽ ഖനനംമൂലം സമീപ പ്രദേശത്തെ വീടുകൾ ഭീഷണിയിലാണ്. ചുവരുകൾക്ക് വിള്ളൽ വീണതാണ് ഭീഷണി ഉയ൪ത്തിയത്. കൂടാതെ, പ്രദേശത്തെ 60ഓളം കുടുംബങ്ങൾക്ക് കുടിവെള്ളം എത്തിക്കുന്ന സ്വജൽധാര കുടിവെള്ള പദ്ധതിയുടെ ടാങ്ക്, പ്രദേശത്തെ റോഡ് എന്നിവയും തക൪ച്ചാ ഭീഷണിയിലാണ്. കരിങ്കൽപൊടി ഉയ൪ത്തിയ വായുമലിനീകരണംമൂലം അല൪ജി, ആസ്ത്മ പോലുള്ള രോഗങ്ങളും ഇവിടെ പെരുകുകയാണ്.\nപൊതാവൂ൪ നീ൪ത്തട ഗ്രാമസഭയിൽ ഇതുസംബന്ധിച്ച് പ്രതിഷേധം ഉയ൪ന്നിരുന്നു. കരിങ്കൽ ഖനനം നി൪ത്തണമെന്നാവശ്യപ്പെട്ട് നാട്ടുകാ൪ ഗ്രാമപഞ്ചായത്ത് അധികൃത൪ക്ക് നിവേദനം നൽകിയിരുന്നു. ഇതേതുട൪ന്ന് സെക്രട്ടറി ഖനനം നി൪ത്താൻ നോട്ടീസ് നൽകി. എന്നാൽ, ക്വാറി ഉടമകൾ വഴങ്ങിയില്ല. മാ൪ച്ച് 30നുള്ളിൽ ഖനനം നി൪ത്തിവെച്ചില്ലെങ്കിൽ ക്വാറിയിൽ അനിശ്ചിതകാല സമരം നടത്തുമെന്ന് സംരക്ഷണ സമിതി മുന്നറിയിപ്പ് നൽകി.\nഉപരോധ സമരം ജില്ലാ പരിസ്ഥിതി സമിതി പ്രസിഡൻറ് പി. മുരളീധരൻ ഉദ്ഘാടനം ചെയ്തു. ടി. തമ്പാൻ അധ്യക്ഷത വഹിച്ചു. അമ്പലത്തേര കുഞ്ഞികൃഷ്ണൻ, കെ. കൃഷ്ണൻ, സുഭാഷ് ചീമേനി, എ.എം. നാരായണൻ, കെ. രാഘവൻ, കൂക്കാനം സുരേന്ദ്രൻ എന്നിവ൪ സംസാരിച്ചു.


ഉൽപാദിപ്പിക്കപ്പെടുക കൊടുംചൂട്, ‘കൃത്രിമ സൂര്യനെ’ നിർമിച്ച് ചൈന; എന്താണ് ലക്ഷ്യം? | Chinese Officials Say Their "Artificial Sun" Will Be Completed This Year\nഉൽപാദിപ്പിക്കപ്പെടുക കൊടുംചൂട്, ‘കൃത്രിമ സൂര്യനെ’ നിർമിച്ച് ചൈന; എന്താണ് ലക്ഷ്യം?\nമനോരമ ലേഖകൻ March 12, 2019 11:09 AM IST\n'കൃത്രിമസൂര്യന്' അന്തരീക്ഷ മലിനീകരണമുണ്ടാക്കാതെ പുനരുപയോഗ ഊർജം ഉല്‍പാദിപ്പിക്കാൻ\nസൂര്യൻ എന്നാണു വിളിപ്പേരെങ്കിലും ഇത് ആകാശത്തു ജ്വലിച്ചു നിൽക്കുന്നതല്ല\nചൈനയിൽ വിവിധ തരത്തിലുള്ള മലിനീകരണം കാരണം 15 ലക്ഷത്തോളം പേരാണ് ഓരോ വർഷവും മരിച്ചു വീഴുന്നത്. അതായത് ദിവസവും ശരാശരി 4400 പേർ എന്ന കണക്കിൽ. ചൈനയിലെ ‘സ്മോഗും’ കുപ്രസിദ്ധമാണ്. വ്യവസായശാലകളിലെയും വാഹനങ്ങളിലെയും വിഷവസ്തുക്കൾ നിറഞ്ഞ പുകയും മഞ്ഞും കൂടിച്ചേർന്നുണ്ടാകുന്ന ഈ പുകമഞ്ഞിൽ നിന്നു രക്ഷനേടാൻ ഇനിയും ലോകത്തിലെ നാലാമത്തെ വലിയ രാജ്യത്തിനു സാധിച്ചിട്ടില്ല. അന്തരീക്ഷ മലിനീകരണം ഉണ്ടാകാത്ത വിധം ഊർജം ഉൽപാദിപ്പിക്കുകയെന്നതാണ് ചൈന ഭരണതലത്തിൽ തന്നെ നേരിടുന്ന വലിയ പ്രതിസന്ധികളിലൊന്ന്.\nഇതിനായി ഏതറ്റം വരെയും പോകാന് തയാറാണെന്നതിന്റെ ഏറ്റവും വലിയ ഉദാഹരണമാണ് സ്വന്തമായി ‘സൂര്യനെ’ നിർമിക്കാനുള്ള ചൈനയുടെ തീരുമാനം. ഈ വർഷം തന്നെ അതിന്റെ നിർമാണം പൂർത്തിയാക്കുമെന്നതാണ് ഏറ്റവും പുതിയ റിപ്പോർട്ട്. ഇക്കാര്യം ചൈന നാഷനൽ ന്യൂക്ലിയർ കോർപറേഷൻ ഡെപ്യൂട്ടി ഡീൻ ഡ്യുവാൻ ഷുറു ആണ് രാജ്യത്തെ നിർണായക രാഷ്ട്രീയ സമ്മേളന വേദിയിൽ പ്രഖ്യാപിച്ചത്. അന്തരീക്ഷ മലിനീകരണമുണ്ടാക്കാത്ത, പുനരുപയോഗിക്കാവുന്ന ഊർജം പരമാവധി ഉല്‍പാദിപ്പിക്കുകയെന്നതാണ് ‘കൃത്രിമസൂര്യന്റെ’ ജോലി.\nസൂര്യൻ എന്നാണു വിളിപ്പേരെങ്കിലും ഇത് ആകാശത്തു ജ്വലിപ്പിച്ച് നിർത്തുന്ന തരം സൂര്യനല്ല. മറിച്ച് ഒരു റിയാക്ടറിനെയാണ് ‘ആർടിഫിഷ്യൽ സൺ’ എന്നു വിശേഷിപ്പിക്കുന്നത്. സൂര്യന്റെ ഉൾക്കാമ്പിൽ അനുഭവപ്പെടുന്ന ഏറ്റവും കൂടിയ ചൂടിനേക്കാൾ ആറിരട്ടി ചൂട് ഉൽപാദിപ്പിക്കാനാകുന്ന റിയാക്ടറാണ് ചൈന നിർമിക്കുന്നത്. അതായത്, ഏകദേശം 10 കോടി ഡിഗ്രി സെൽഷ്യസ് താപനില. സൂര്യനിൽ സാധാരണഗതിയിൽ സംഭവിക്കുന്ന ന്യൂക്ലിയർ ഫ്യൂഷൻ അഥവാ അണുസംയോജനത്തെയാണ് ചൈനീസ് ഗവേഷകർ കൃത്രിമമായി സൃഷ്ടിക്കുന്നത്. ഫ്യൂഷനിലൂടെ ഹൈഡ്രജനെ ‘ഹരിതോർജമാക്കി’ മാറ്റാനാണു ശ്രമമെന്നു ചുരുക്കം.\nഎച്ച്എൽ–2എം ട്യൂക്കമാക്ക് എന്ന റിയാക്ടറാണ് ഇതിനു വേണ്ടി തയാറാക്കുന്നത്. ചൈന നാഷനൽ ന്യൂക്ലിയർ കോർപറേഷന്റെ കീഴിലുള്ള സൗത്ത്‌വെസ്റ്റേൺ ഇൻസ്റ്റിറ്റ്യൂട്ട് ഓഫ് ഫിസിക്സിനാണു നിർമാണ ചുമതല. ഇതിന്റെ ആദ്യഘട്ടം 2018 നവംബറിൽ പൂർത്തിയാക്കിയിരുന്നു. എക്സ്പിരിമെന്റൽ അഡ്വാൻസ്ഡ് സൂപ്പർകണ്ട്ക്ടിങ് ട്യൂക്കമാക്ക് അഥവാ ‘ഈസ്റ്റ്’ എന്നു പേരിട്ട റിയാക്ടർ നൽകിയ ധൈര്യമാണു പുതിയ പരീക്ഷണവുമായി മുന്നോട്ടു പോകാൻ ഗവേഷകർക്കു പ്രേരണയായത്. ചൈനയിലെ തന്നെ ഹെഫെയ് ഇൻസ്റ്റിറ്റ്യൂട്ട്സ് ഓഫ് ഫിസിക്കൽ സയൻസാണ് ‘ഈസ്റ്റിന്റെ’ നിർമാണത്തിനു പിന്നിൽ. നവംബറിൽ ‘ഈസ്റ്റിൽ’ നടത്തിയ പരീക്ഷണത്തിലാണ് അയണുകളുടെ താപനില 10 കോടി ഡിഗ്രി സെൽഷ്യസ് വരെയെത്തിയത്. സൂര്യനിൽ പരമാവധി താപനില 1.5 കോടി ഡിഗ്രി സെൽഷ്യസ് വരെയാണ് എത്താറുള്ളത്.\nഹൈഡ്രജനെ ചൂടാക്കി അയണുകളും ഇലക്ട്രോണുകളുമാക്കി മാറ്റുകയാണു ഫ്യൂഷനിലെ പതിവ്. എന്നാൽ ഊർജ ഉൽപാദനത്തിന് ആവശ്യമായ ഫ്യൂഷൻ സംഭവിക്കണമെങ്കിൽ അയണുകളുടെ താപനില 10 കോടി ഡിഗ്രി സെൽഷ്യസിനു മുകളിലെത്തണം. അതിനാലാണു പുതിയ റിയാക്ടറിനു വേണ്ടിയുള്ള ശ്രമം. ഈ താപനിലയിൽ ഡ്യൂട്ടീരിയത്തെയും ട്രിറ്റിയത്തെയും തമ്മിൽ സംയോജിപ്പിച്ചാണ് വൻതോതിൽ ഊർജം ഉൽപാദിപ്പിക്കുക. ഫ്യൂഷൻ എനർജി ഉൽപാദിപ്പിക്കുന്നതിൽ ഏറ്റവും മികച്ച രീതി ഡ്യൂട്ടീരിയവും ട്രിറ്റിയവും കൂട്ടിച്ചേർക്കുന്നതാണെന്നു നേരത്തേ തിരിച്ചറിഞ്ഞിട്ടുണ്ട്. ഹൈഡ്രജന്റെ ഒരു ഐസോടോപ്പാണ് ഡ്യൂട്ടീരിയം. ഹെവിഹൈഡ്രജൻ എന്നും അറിയപ്പെടുന്നു. ഹൈഡ്രജന്റെ ഒരു റേഡിയോ ആക്ടീവ് ഐസോടോപ്പാണ് ട്രിറ്റിയം. ഹൈഡ്രജൻ3എന്നും പേരുണ്ട്. ഫ്യൂഷൻ പ്രക്രിയയ്ക്കുള്ള സമ്പൂർണ റിയാക്ടർ പൂർത്തിയാകുന്നതോടെ ഹരിതോർജം സംബന്ധിച്ച ചൈനയുടെ ആവശ്യങ്ങൾ വലിയൊരളവു വരെ പരിഹരിക്കാനാകുമെന്നാണു ഗവേഷകരുടെ പ്രതീക്ഷ.


കല കുവൈറ്റ് ആരോഗ്യ ക്ലാസ്സ് സംഘടിപ്പിച്ചു. – Kerala Art Lovers Association, Kala Kuwait\nകുവൈറ്റ് സിറ്റി: കേരള ആർട്ട് ലവേഴ്സ് അസോസിയേഷൻ, കല കുവൈറ്റ് ഫഹഹീൽ-അബുഹലീഫ മേഖലകൾ സംയുക്തമായി ആരോഗ്യ ക്ലാസ്സ് സംഘടിപ്പിച്ചു. സാമൂഹിക വിഭാഗം സെക്രട്ടറി ജിജി ജോർജ്ജിന്റെ അദ്ധ്യക്ഷതയിൽ ചേർന്ന പരിപാടിയിൽ, ജനറൽ സെക്രട്ടറി ജെ.സജി ആശംസകളർപ്പിച്ച് സംസാരിച്ചു. തുടർന്ന് ഹൃദ്രോഗ വിദഗ്ദൻ ഡോ:തോമസ് വർഗ്ഗീസ് ക്ലാസ്സെടുത്തു.\nപ്രവാസികളുടെ ജീവിത ശൈലിയാണു നമുക്കിടയിൽ കൂടുതൽ ഹൃദയാഘാതം സംഭവിക്കുന്നതിനു കാരണമെന്ന് അദ്ദേഹം പറഞ്ഞു. ഹൃദയാഘാതത്തിനുള്ള കാരണങ്ങൾ, ലക്ഷണങ്ങൾ, പരിഹാരമാർഗ്ഗങ്ങൾ എന്നിവ അദ്ദേഹം വിശദീകരിച്ചു. തുടർന്ന് പ്രവർത്തകരുടെ സംശയങ്ങൾക്ക് അദ്ദേഹം മറുപടി നൽകി. അബുഹലീഫ മേഖലാ സെക്രട്ടറി മുസ്ഫർ സ്വാഗതവും, ഫഹഹീൽ മേഖലാ സെക്രട്ടറി ജിജൊ ഡൊമിനിക് നന്ദിയും രേഖപ്പെടുത്തി. ക്ലാസ്സ് നയിച്ച ഡോ:തോമസ് വർഗ്ഗീസിനു കലയുടെ ഉപഹാരം പ്രസിഡന്റ് സുഗതകുമാർ കൈമാറി. മംഗഫ് കല സെന്ററിൽ നടന്ന പരിപാടിയിൽ നൂറോളം പേർ പങ്കെടുത്തു.\nPrevious ”സർഗ്ഗാത്മക ക്യാംപസ്…സമരോത്സുക യൗവനം” സെമിനാർ സംഘടിപ്പിച്ചു.\nNext കല കുവൈറ്റ് മെംബർഷിപ്പ് ക്യാമ്പെയിനു തുടക്കമായി


വിമാനം വൈകി; യാത്രക്കാര് പ്രതിഷേധിച്ചു | Air Indias Abu Dhabi flight createdacommotion - Malayalam Oneindia\nവിമാനം വൈകി; യാത്രക്കാര് പ്രതിഷേധിച്ചു\nആലുവ: കൊച്ചി വിമാനത്താവളത്തില് അബുദാബിയിലേക്കുള്ള വിമാനം വൈകിയത് കാരണം ആഗസ്ത് 13 തിങ്കളാഴ്ച യാത്രക്കാര് സമരം നടത്തി. യാത്രക്കാരുടെ പ്രതിഷേധത്തെ തുടര്‍ന്ന് വിമാനത്താവള അധികൃതര് പ്രത്യേക വിമാനം ഒരുക്കാന് നിര്‍ബന്ധിതരായി.\nആഗസ്ത് 12 ഞായറാഴ്ച ഉച്ചയ്ക്ക് 2.30ന് പുറപ്പെടേണ്ടിയിരുന്ന അബുദാബായിലേക്കുള്ള വിമാനം എത്താതിരുന്നതാണ് യാത്രക്കാരുടെ പ്രതിഷേധത്തിന് ഇടയാക്കിയത്. 12.30ന് കൊച്ചിയിലെത്തേണ്ട വിമാനം ചില സാങ്കേതിക പ്രശ്നങ്ങള് കാരണം അബുദാബിയില് നിന്ന് പുറപ്പെട്ടില്ല.\nതുടര്‍ന്ന് ഞായറാഴ്ച യാത്രക്കാര്‍ക്ക് വിമാനത്താവള അധികൃതര് താമസത്തിനുള്ള സൗകര്യമൊരുക്കുകയായിരുന്നു. എന്നാല് തിങ്കളാഴ്ച രാവിലെ വിമാനത്താവളത്തിലെത്തിയ യാത്രക്കാര്‍ക്ക് അന്നും പുറപ്പെടാന് വിമാനമെത്തിയിരുന്നില്ല. യാത്രക്കാര് ഒന്നടങ്കം പ്രതിഷേധിച്ചതിനെ തുടര്‍ന്ന് യാത്രക്കാരെ മുബൈ വഴി അബുദാബിയിലെത്തിക്കാമെന്നായി അധികൃതര്. ഇതും അംഗീകരിക്കാന് യാത്രക്കാര് തയ്യാറായില്ലെന്ന് മാത്രമല്ല, അവര് അക്രമാസക്തരാവുകയും ചെയ്തു.\nഏതാനും മണിക്കൂറുകള് നീണ്ട യാത്രക്കാരുടെ സമരത്തിന് ശേഷം 201 യാത്രക്കാരെ പ്രത്യേക വിമാനത്തില് അബുദാബിയിലെത്തിക്കാമെന്ന് അധികൃതര് സമ്മതിച്ചു. തുടര്‍ന്ന് ആഗസ്ത് 13 തിങ്കളാഴ്ച ഉച്ചയ്ക്ക് 2.15ന് നേരിട്ടുള്ള വിമാനംവഴി യാത്രക്കാരെ അബുദാബിയിലേക്ക് പുറപ്പെടുകയായിരുന്നു.


കിടപ്പറയില് പങ്കാളിയെ ഉന്മാദാവസ്ഥയിലെത്തിക്കാന് ഈ ശരീരഭാഗത്തെ സ്പര്‍ശനം മാത്രം മതി – East Coast Daily Malayalam\nലൈംഗിക ബന്ധത്തിനിടയില് മുഖത്തിനുള്ള സ്ഥാനം എന്തെന്നറിയാമോ\nAug 14, 2018, 01:12 pm IST\nനിങ്ങളുടെ പങ്കാളിയെ സെക്സിന് വേണ്ടി തയ്യാറാക്കുക എന്നത് ഒറ്റ സ്പര്‍ശത്തില് ചെയ്യേണ്ട കാര്യമല്ല. ചിലര് ഒറ്റ സ്പര്‍ശം കൊണ്ട് ഉണര്‍ന്നേക്കും. അത് വേറെ കാര്യം. സ്ത്രീകളുടെ ലൈംഗികാവയവങ്ങള് ഒഴിച്ച് മറ്റു സ്ഥലങ്ങളില് സ്പര്‍ശിക്കാന് പുരുഷന് താല്പര്യപ്പെടാറില്ല. എന്നാല്, അധികം ആര്‍ക്കും അറിയാത്ത, സ്ത്രീകള് സ്പര്‍ശിക്കാന് ഏറ്റവും കൂടുതല് ആഗ്രഹിക്കുന്ന ചില സ്ഥലങ്ങള് അവളുടെ ശരീരത്തില് ഉണ്ട് എന്നറിയാമോ?\nസ്പര്‍ശമാണ് പങ്കാളിയെ ഉണര്‍ത്താനുളള ഏറ്റവും എളുപ്പ വഴി. തൊടുക. അറിയാത്ത പോലെ വീണ്ടും തൊടുക. അങ്ങനെ കുറച്ച് നേരം കൊണ്ട് തൊടേണ്ട പോലെ തൊടേണ്ട സ്ഥലത്ത് തൊട്ടാല് ഏത് പങ്കാളിയും ഉണരും. ഓരോ തവണ തൊടുമ്പോഴും അവനിലെ വ്യത്യാസം അനുഭവിച്ച് അറിയുക. പങ്കാളികളെ ഉണര്‍ത്താന് ഉള്ള ഏറ്റവും എളുപ്പമുള്ള വഴി സ്പര്‍ശനമാണ്. തൊടുകയും അറിയാത്ത പോലെ വീണ്ടും തൊടുകയും ചെയ്തുകൊണ്ടിരിക്കുക.\nഓരോ തവണ തൊടുമ്പോഴും അവനിലെ വ്യത്യാസം അനുഭവിച്ച് അറിയുക. കൂടാതെ സെക്സിയായി ചിന്തിക്കുക, സെക്സിയായി പെരുമാറുകയും ചെയ്യുക. നിങ്ങള് സെക്സിയാണെന്ന് നിങ്ങളുടെ പങ്കാളിയ്ക്ക് സ്വയം തോന്നാന് ഇത് സഹായകമാവും. അല്‍പവസ്ത്രമിട്ട് നിന്നാല് മാത്രം സെക്സിയാകില്ല എന്ന തിരിച്ചറിവ് ആണ് ആദ്യം വേണ്ടത്. പങ്കാളിയില് നിന്നും ഒന്നും ഒളിപ്പിച്ചുവെക്കാനില്ല എന്നും അവന് കാണാത്തതൊന്നും തനിക്കില്ല എന്നും ഉള്ള തോന്നല് നിങ്ങളെ കൂടുതല് സെക്‌സിയാക്കി മാറ്റും.\nAlso Read : ലൈംഗിക ബന്ധം എന്തിന് ? സെക്സില് സ്ത്രീയ്ക്ക് അറിയാത്ത ആ വൈകാരിക നിമിഷങ്ങളെ കുറിച്ച് ഡോ.ഷിനു ശ്യാമളന്റെ പോസ്റ്റ് ചര്‍ച്ചയാകുന്നു\nലൈംഗിക ബന്ധത്തിനിടയില് മുഖത്തിനുള്ള സ്ഥാനം എന്തെന്നറിയാമോ? പുരുഷന്മാര് പലപ്പോഴും ചുണ്ടുകള് മാത്രമേ ശ്രദ്ധിക്കൂ. എന്നാല്, സ്ത്രീ രതിമൂര്‍ച്ചയിലെത്തുന്ന സമയത്ത് അവള് ഏറ്റവും കൂടുതല് സ്പര്‍ശനം ആഗ്രഹിക്കുന്ന ഒരു സ്ഥലം മുഖത്തുണ്ട്. മുഖം കയ്യില് എടുത്തിട്ട് സ്ത്രീകളുടെ പുരുകത്തിന്റെ മുകള ഭാഗം മസ്സാജ് ചെയ്തു കൊടുക്കാന് അവള് തീവ്രമായി ആഗ്രഹിക്കും എന്നാണ് പഠനങ്ങള് പറയുന്നത്. ”മുഖത്താണ് എല്ലാ വികാരങ്ങളും പ്രതിഫലിക്കുന്നത്. അതിനാല് മുഖത്തിന്റെ മര്‍മ്മസ്ഥാനങ്ങളില് ഒന്നായ നെറ്റിത്തടത്തില് മൃദുവായി മസ്സാജ് ചെയ്യുന്നത് സ്ത്രീകളുടെ വികാരം ഇരട്ടിപ്പിക്കും.\nഅതുപോലെ വികാരം ജനിപ്പിക്കുന്ന ഒന്നാണ് ചെവികള്. ചെവിയുടെ വശങ്ങള് (കമ്മല് കിടക്കുന്ന ഭാഗമല്ല) രണ്ടു വിരലുകള് കൊണ്ട് മാസാജ് ചെയ്യുന്നതും സ്ത്രീകള് വളരെ താല്പര്യത്തോടെ ആസ്വദിക്കും. അതുപോലെ നാവുകൊണ്ടും ചെവികള് മസ്സാജ് ചെയ്യാം. കഴുത്താണ് സ്ത്രീകള് സ്പര്‍ശനം ആഗ്രഹിക്കുന്ന മറ്റൊരു സ്ഥലം. തല അല്പം ചെരിച്ചു വച്ച കഴുത്തില്, പ്രത്യേകിച്ച് തൊണ്ടയില് മൃദുവായി ചുണ്ടുകള് കൊണ്ട് കടിക്കുന്നത് സ്ത്രീകള് ഏറ്റവും ഇഷ്ടപ്പെടുന്ന കാര്യമാണ്.\nകഴുത്തില് അനേകം നെര്‍വ് എന്‍ഡ് ഉള്ളതിലാല്, സംവധന ശക്തി അവിടെ കൂടുതലായിരിക്കുമെന്നും അതുകൊണ്ട് അവിടങ്ങളിലുള്ള സ്പര്‍ശനം സ്ത്രീയെ രതിമൂര്‍ച്ചയുടെ മറ്റൊരു തലത്തില് എത്തിക്കും. വിരലുകള് പൊതുവെ ആരും ശ്രദ്ധിക്കാറില്ല. എന്നാല്, സെക്‌സില് വിരലുകള്‍ക്ക് വളരെ പ്രാധാന്യമുണ്ട്. സ്ത്രീകള് വളരെയേറെ സ്പര്‍ശനം ആഗ്രഹിക്കുന്ന ഒരു സ്ഥലമാണത്. കൈകള നിവര്‍ത്തിപ്പിടിച് പതിയെ അവളുടെ കൈകളിലൂടെ വിരലുകള് വരെ തലോടുക.\nസാവധാനം ചെയ്യുന്ന ഈ പ്രവര്‍ത്തി സ്ത്രീകളെ വേഗം രതിമൂര്‍ച്ചയില് എത്തിക്കും. അതുപോലെ കൈകളുടെ അകവശം (അതായത്, വാച്ചുകെട്ടുന്ന സ്ഥലം) ഏറ്റവും സെന്‍സിറ്റിവ് ആയ സ്ഥലമാണ്. മറ്റൊരുസ്ഥലം സ്ത്രീകള് ആഗ്രഹിക്കുന്നത് കാല്‍മുട്ടുകളുടെ ഉള്‍വശമാണ്. കാല്‍മുട്ടുകളുടെ പിന്നില് മൃദുവായി തലോടുന്നതും ചുംബനം നല്കുന്നതും സ്ത്രീകള് സെക്സ്സിനിടെ ആഗ്രഹിക്കുന്ന കാര്യമാണ്.\nSex couples relationship bedroom\nഅത്തപ്പൂക്കളമൊരുങ്ങുമ്പോൾ മലയാളി മറന്നു തുടങ്ങിയ തുമ്പപ്പൂവും മുക്കുറ്റിപ്പൂവും\nഞാൻ പല അബദ്ധത്തിലും ചെന്ന് ചാടിയിട്ടുണ്ട്, നമ്മൾ തെറ്റുകാരല്ലെങ്കിൽ മറ്റുള്ളവർ എന്ത് പറയുന്നു എന്ന് ചിന്തിക്കേണ്ട ആവശ്യമില്ല: നയൻ‌താര\nഅമ്മയ്ക്കും മകള്‍ക്കും ഒരു കാമുകന്; ഒടുവിൽ 19കാരിയായ യുവതിയെ ഇരുവരും ചേർന്ന് കൊലപ്പെടുത്തി\nAug 23, 2020, 01:36 pm IST


മയിലിനെ കറിവെക്കാൻ ദുബായിലേക്ക് ; ദേശീയത ഉയർത്തി കാണിച്ച് ഫിറോസ് ചുട്ടിപ്പാറക്കെെതിരെ വിമർശനം – Veekshanam\nമയിലിനെ കറിവെക്കാൻ ദുബായിലേക്ക് ; ദേശീയത ഉയർത്തി കാണിച്ച് ഫിറോസ് ചുട്ടിപ്പാറക്കെെതിരെ വിമർശനം\nസമൂഹമാധ്യമങ്ങളിൽരുചികൂട്ടുകളുടെ പുത്തൻ പരീക്ഷങ്ങളുമായി ശ്രദ്ധേയേനായ യൂട്യൂബറാണ് പാലക്കാട് സ്വദേശി ഫിറോസ് ചുട്ടിപ്പാറ. ഇപ്പോഴിതാ ഫിറോസിന്റെ പുതിയ വീഡിയോയ്ക്ക് രൂക്ഷവിമർശനമാണ് സമൂഹമാധ്യമങ്ങളിൽ ഉയരുന്നത്. കഴിഞ്ഞദിവസം പങ്കുവെച്ച വീഡിയോയിൽ മയിലിനെ കറിവയ്ക്കാൻ ദുബായിലേക്ക് പോകുന്നുവെന്നാണ് ഫിറോസ് പറഞ്ഞത്. ഇതാണ് വിമർശനത്തിന് ഇടയാക്കിയത്.ദേശീയത ഉയർത്തി ഫിറോസിനെതിരെ വിമർശനവുമായി നിരവധി കമന്റുകളാണ് എത്തിയത്. ഇന്ത്യയിൽ മയിലിനെ തൊടാൻ പറ്റില്ലെന്നും അതിനാലാണ് ദുബായിലേക്ക് പോകുന്നതെന്ന് ഫിറോസ് വീഡിയോയിൽ പറയുന്നുണ്ട്. അവിടെ പാചകം ചെയ്യാനായി മയിലിനെ കിട്ടുമെന്ന് വീഡിയോയിൽ പറയുന്നു. നിരവധിപേർ ഇതിനെ എതിർത്ത് സാമൂഹികമാധ്യമങ്ങളിൽ രംഗത്തെത്തിയിരുന്നു. എന്നാൽ ട്രോളുകളിൽ ഉൾപ്പടെ വലിയൊരു ശതമാനം ആളുകൾ ഇതിനെ പിന്തുണക്കുന്നുണ്ട്.\nബിജെപി നേതാവ് ശശികല ഉൾപ്പടെ ഫിറോസിനെ വിമർശിച്ച് രംഗത്തെത്തിയിരുന്നു. എന്നാൽ സാമൂഹികമാധ്യമങ്ങളിൽ ഫിറോസിനെ പിന്തുണക്കുന്നവരും ഏറെയാണ്. പുതിയ വീഡിയോക്കായി കാത്തിരിക്കുന്നു, എന്നും എല്ലാവിധ ഭാവുകങ്ങളും നേരുന്നു എന്നിങ്ങനെയും നിരവധി പേരാണ് ഫിറോസിന് പിന്തുണയുമായി വരുന്നത്.ദേശീയ പക്ഷിയെ കറി വെക്കുന്നത് നല്ലതല്ല, ബാർബിക്യൂ ആണ് നല്ലത്, അയ്യോ മയിലിനെ കറിവെക്കരുതേ രാജ്യത്തെ അപമാനിക്കരുതേ ചുട്ടാൽ പോരേ ഇക്കാ തുടങ്ങീ തമാശരൂപേണയുളള നിരവധി കമന്റുകളാണ് വീഡിയോക്ക് താഴെ പ്രത്യക്ഷപ്പെട്ടുകൊണ്ടിരിക്കുന്നത്.\nഎറണാകുളം ജില്ലാ കോൺഗ്രസ് കമ്മിറ്റിയുടെ ലൈബ്രറിയിലേക്ക് 2000 പുസ്തകങ്ങൾ സംഭാവന ചെയ്ത് എഴുത്തുകാരൻ കെ.എൽ മോഹനവർമ്മ


പക്ഷെ എല്ലാ കൂണുകളും ഭക്ഷ്യയോഗ്യമല്ല\nഅരിക്കൂൺ , പാവക്കൂൺ, മുട്ടക്കൂൺ തുടങ്ങിയവ ഭക്ഷ്യയോഗ്യമാണ്. പോഷക ഗുണത്തിലും ഔഷധഗുണത്തിലും മുമ്പന്‍മാരാണ് കൂണുകള്\n10 Aug, 2020 at 09:11 AM\nമഴക്കാലമായാല് കാണാം തൊടിയില് നിറയെ കൂണുകള്. ചിലത് കണ്ടാല് തന്നെ പറിച്ചെടുത്ത് കറി വയ്ക്കാന് തോന്നും. എന്നാല് എല്ലാ കൂണുകളും ഭക്ഷ്യയോഗ്യമല്ലെന്നതാണ് സത്യം. അരിക്കൂൺ , പാവക്കൂൺ, മുട്ടക്കൂൺ തുടങ്ങിയവ ഭക്ഷ്യയോഗ്യമാണ്. പോഷക ഗുണത്തിലും ഔഷധഗുണത്തിലും മുമ്പന്‍മാരാണ് കൂണുകള്. കൂണുകളുടെ ഭക്ഷ്യ യോഗ്യത തിരിച്ചറിയാൻ തക്ക സംവിധാനങ്ങളോ പഠനഗവേഷണങ്ങളോ നിർഭാഗ്യവശാൽ ലഭ്യമല്ല. അതുകൊണ്ട് പരമ്പരാഗതമായി ഉപയോഗിച്ച് വരുന്നവ മാത്രം ഭക്ഷണത്തിൽ ഉൾപ്പെടുത്തുന്നതാണ് നല്ലത്.\nപറമ്പിൽ നിന്നും പറിച്ചെടുക്കുന്ന നല്ലവണ്ണം വിരിഞ്ഞ കൂൺ ഉപയോഗിക്കരുത്.അത് പോലെ മൊട്ടുപോലുള്ളവയും പറിക്കരുത്.പറിച്ചെടുത്ത കൂൺ മുറിച്ച് മഞ്ഞൾപ്പൊടി പുരട്ടി വെച്ചാൽ ചുവപ്പ്, ബ്രൗൺ ഇവയിലേതെങ്കിലും കളറിൽ കണ്ടാൽ കഴിക്കരുത്.വേവിച്ചാൽ മൂത്രത്തിന്‍റെ മണം വരികയോ വെള്ളം കറുത്ത കളറിൽ വരികയോ ചെയ്താൽ വിഷാംശമുണ്ട്. ചൂടാക്കുമ്പോൾ മൂക്കിന്‍റെ തുമ്പിൽ അസ്വസ്ഥത കാണുന്നുണ്ടെങ്കിൽ ആ കൂൺ ഉപയോഗിക്കാൻ പാടില്ല.വൈക്കോൽ കൂനയിൽ ഉണ്ടാകുന്ന കൂൺ ആണ് വൈക്കോൽ കൂൺ.ഇത് ഭക്ഷ്യയോഗ്യമാണ്.\nഭൂമുഖത്ത് ഏകദേശം നാല്പ്പത്തി അയ്യായിരം കൂണിനങ്ങൾ ഉള്ളതായാണ് കണക്കാക്കപ്പെട്ടിരിക്കുന്നത്.എന്നാൽ ഇവയിൽ ഭക്ഷണമായി ഉപയോഗിക്കാൻ കഴിയുന്ന ഇനങ്ങൾ വെറും രണ്ടായിരത്തോളമെ വരൂ. എഴുപതോളം കൂണിനങ്ങൾ ശാസ്ത്രീയമായി കൃഷി ചെയ്യാമെന്ന് കണ്ട്ത്തിയിട്ടുണ്ട്ങ്കിലും 20 -25 ഇനങ്ങൾ മാത്രമേ ലോകത്തിൽ വാണിജ്യാടിസ്ഥാനത്തിൽ കൃഷി ചെയ്യപ്പെടുന്നുള്ളൂ.


Kerala Cm Pinarayi vijayan on Covid Condition kerala\nകൊവിഡ് വ്യാപനം; ജാഗ്രത തുടരണം, സമ്പൂർണ ലോക്ഡൗൺ പ്രായോഗികമല്ല : മുഖ്യമന്ത്രി\nസംസ്ഥാനത്തെ കൊവിഡ് വ്യാപനത്തിൽ ജാഗ്രത തുടരണമെന്ന് മുഖ്യമന്ത്രി പിണറായി വിജയൻ. ജാഗ്രത തുടർന്നില്ലെങ്കിൽ കൊവിഡ് വ്യാപനം രൂക്ഷമാകും. എല്ലാ ഘട്ടത്തിലും രോഗികൾക്ക് അടിയന്തര സംവിധാനമൊരുക്കാൻ സംസ്ഥാനത്തിന് കഴിഞ്ഞു. പുതിയ വകഭേദം വലിയ വ്യാപനത്തിന് കാരണമായേക്കും. ജീവിത ശൈലി രോഗമുള്ളവരിൽ അപകട സാധ്യത കൂടുതലാണ്. സമ്പൂർണ ലോക് ഡൗൺ നിലവിൽ പ്രായോഗികമല്ല. വിദഗ്‌ധർ ലോക് ഡൗണിനെ അഗീകരിക്കുന്നില്ലെന്നും കേരളത്തിൽ 54 % പേർക്ക് ഇനിയും രോഗം വരാൻ സാധ്യതയുണ്ടെന്നും മുഖ്യമന്ത്രി വ്യക്തമാക്കി.\nസംസ്ഥാനത്ത് കൊവിഡ് രോഗികളുടെ എണ്ണം ഉയര്‍ന്നു തന്നെ നില്‍ക്കുന്ന സാഹചര്യത്തില് മുഖ്യമന്ത്രി വിളിച്ചു ചേര്‍ത്ത യോഗത്തിലാണ് ഇക്കാര്യങ്ങൾ വ്യക്തമാക്കിയത്. തദ്ദേശ സ്ഥാപനങ്ങളിലെ പ്രതിനിധികള് യോഗത്തില് പങ്കെടുക്കുന്നുണ്ട്. കൊവിഡ് പ്രതിരോധ പ്രവര്‍ത്തനങ്ങളാണ് യോഗത്തില് പ്രധാനമായും ചര്‍ച്ചയാകുന്നത്.\nകൊവിഡ് പ്രതിരോധ പ്രവര്‍ത്തനങ്ങളുടെ അടുത്ത ഘട്ടത്തില് ചെയ്യേണ്ട കാര്യങ്ങളും യോഗത്തില് ചര്‍ച്ചയാകും. സ്വീകരിക്കേണ്ട നടപടികളും സംസ്ഥാനത്തെ കൊവിഡ് സാഹചര്യവും ആരോഗ്യമന്ത്രി വിശദീകരിക്കും.\nRead Also : കൊവിഡ് പ്രതിരോധം; തദ്ദേശ സ്ഥാപനങ്ങളിലെ പ്രതിനിധികളുമായി മുഖ്യമന്ത്രി ഇന്ന് ചര്‍ച്ച നടത്തും\nസംസ്ഥാനത്ത് പ്രതിദിന കൊവിഡ് രോഗികളുടെ എണ്ണം ഉയര്‍ന്നു തന്നെയാണ്. ടെസ്റ്റ് പോസിറ്റിവിറ്റി നിരക്ക് പതിനഞ്ചിന് മുകളില് തുടരുകയാണ്. ചികിത്സയിലിരിക്കുന്നവരുടെ എണ്ണം രണ്ട് ലക്ഷത്തി നാല്‍പതിനായിരം കടന്നു. മരണ സംഖ്യ 21,000 കടന്നു. 296 തദ്ദേശ സ്വയംഭരണ പ്രദേശങ്ങളില് കര്‍ശന നിയന്ത്രണമുണ്ട്. ഈ സാഹചര്യത്തിലാണ് തദ്ദേശ സ്ഥാപനങ്ങളിലെ ജനപ്രതിനിധികളുടെ യോഗം വിളിച്ചത്.\nRead Also : കൊവിഡ് വാക്‌സിൻ ഇടവേളയിൽ ഇളവ് നൽകാനാകില്ലെന്ന് കേന്ദ്രം ഹൈക്കോടതിയിൽ\nStory Highlight: Kerala Cm Pinarayi vijayan on Covid Condition kerala


pune's lavasa lake city got showcause notice054ലാവാസതടാകനഗര\n26/11; പാക്കിസ്താന് നീതി നടപ്പാക്കണമെന്ന് എസ്.എം കൃഷ്ണ\nFriday 26th November 2010 3:11pm\nപൂനെയിലെ ലാവാസ പദ്ധതിക്ക് കാരണകാണിക്കല് നോട്ടീസ്\nFriday 26th November 2010 2:41pm\nമുംബൈ: പൂനെയില് നിര്‍മ്മാണംപുരോഗമിക്കുന്ന ലാവാസ തടാകനഗര പദ്ധതിക്ക് വനം പരിസ്ഥിമന്ത്രാലയത്തിന്റെ കാരണംകാണിക്കല് നോട്ടീസ്. പരിസ്ഥിതിനിയമങ്ങള് ലംഘിച്ചാണ് പദ്ധതിയെന്ന ആരോപണത്തിന്റെ വെളിച്ചത്തിലാണ് നടപടി.\nലാവാസ പദ്ധതി മതിയായ അനുമതിയില്ലാതെയാണ് പ്രവര്‍ത്തിക്കുന്നതെന്ന് പരിസ്ഥിതിമന്ത്രാലയത്തെ ഉദ്ധരിച്ച് ഒരു ടി വി ചാനല് വ്യക്തമാക്കിയിരുന്നു. ഇതിനെതുടര്‍ന്നാണ് നടപടി.\nസമുദ്രനിരപ്പില് നിന്നും 1000 അടിഉയരത്തിലുള്ള എല്ലാ നിര്‍മ്മാണപദ്ധതികള്‍ക്കും കേന്ദ്ര പരിസ്ഥിതിമന്ത്രാലയത്തിന്റെ അനുവാദം ആവശ്യമാണ്. എന്നാല് 25,000 ഏക്കറില് പരന്നുകിടക്കുന്ന ഈ പദ്ധതിക്ക് മതിയായ രേഖകള് ലഭിച്ചിട്ടില്ല. മേധാ പട്കറും അണ്ണ ഹസാരെയും അടക്കമുള്ള നേതാക്കള് പദ്ധതിക്കെതിരേ രംഗത്തെത്തിയിട്ടുണ്ട്.


11 April 2018 4:02 AM GMT\nറെയില്‍വെ മന്ത്രി പിയൂഷ് ഗോയലിനും കുടുംബത്തിനുമെതിരെ അഴിമതി ആരോപണവുമായി കോണ്‍ഗ്രസ്. പിയൂഷ് ഗോയലിന്റെ ഭാര്യ സീമയുടെ ഉടമസ്ഥതയിലുള്ള അഡൈ്വസേര്‍സ് പ്രൈവറ്റ് ലിമിറ്റഡ് എന്ന\nകമ്പനി, കഴിഞ്ഞ 10 വര്‍ഷത്തിനിടെ പെയ്ഡ് അപ് കാപ്പിറ്റലിനേക്കാള് 3000 മടങ്ങ് അധിക ലാഭമുണ്ടാക്കിയതായാണ് കോണ്‍ഗ്രസ് വക്താവ് പവന് ഖേര ഉന്നയിച്ച ആരോപണം. 2005ല് പ്രവര്‍ത്തനം തുടങ്ങിയ കമ്പനിയുടെ പെയ്ഡ് അപ് കാപ്പിറ്റല് ഒരു ലക്ഷം രൂപയായിരുന്നു. 30 കോടി രൂപ ലാഭമാണ് കമ്പനി ഉണ്ടാക്കിയിരിക്കുന്നത്. പിയൂഷ് ഗോയലും സീമയുമാണ് ഇന്റര്‍കോണ് അഡൈ്വസേഴ്‌സിന്റെ ഉടമസ്ഥര്.\nലോക്‌സഭ തിരഞ്ഞെടുപ്പ് ഫലം പുറത്തുവരുന്നതിന് തൊട്ടുമുമ്പ് മേയ് 2014 മേയ് 13നാണ് പിയൂഷ് ഗോയല് കമ്പനി ഡയറക്ടര് സ്ഥാനം രാജി വച്ചത്. ഓഹരികളെല്ലാം ഭാര്യയുടെ പേരിലേയ്ക്ക് മാറ്റുകയായിരുന്നു. നിലവില് സീമ ഗോയലിന് 9999 ഓഹരികളും ഇവരുടെ മകന് ധ്രുവ് ഗോയലിന് ഒരു ഓഹരിയുമാണുള്ളത്. 100 ശതമാനവും ഇത് പിയൂഷ് ഗോയല് കുടുംബത്തിന്റെ കമ്പനിയാണെന്ന് പവന് ഖേര ചൂണ്ടിക്കാട്ടി. 2007-08, 2008-09, 2014-15, 2015-16, 2016-17 വര്‍ഷങ്ങളില് വരുമാന സ്രോതസ് പൂര്‍ണമായും ഇന്റര്‍കോണ് അഡൈ്വസേഴ്‌സ് വെളിപ്പെടുത്തിയിട്ടില്ല. കണ്‍സള്‍ട്ടന്‍സി ഫീ, ഷോര്‍ട്ട് ടേം കാപ്പിറ്റല് ഗെയിന്‍സ്, പ്രൊഫിറ്റ് ഓണ് ഫ്യൂച്ചര് ആന്‍ഡ് ഓപ്ഷന്‍സ് എന്നിങ്ങനെയെല്ലാം പറഞ്ഞ് വ്യക്തമായ വിശദീകരണങ്ങള് നല്‍കാതെ പോവുകയാണ്. സാധാരണ ബിസിനസ് ആക്ടിവിറ്റികളെക്കുറിച്ച് പറയുന്നില്ല. - ഖേര പറയുന്നു. അതേസമയം ആരോപണങ്ങള് അടിസ്ഥാനരഹിതമാണ് എന്നാണ് ബിജെപിയുടെ പ്രതികരണം.\nബാങ്ക് കണ്‍സോര്‍ഷ്യത്തില് നിന്ന് 650 കോടി രൂപയുടെ വായ്പയെടുത്ത് തിരിച്ചടയ്ക്കാതെ തട്ടിപ്പ് നടത്തിയ ഷിര്‍ദി ഇന്‍ഡസ്ട്രീസ് ലിമിറ്റഡ് ഉടമകള് രാകേഷ് അഗര്‍വാളുമായും മുകേഷ് ബന്‍സലുമായും പിയൂഷ് ഗോയലിനുള്ള ബന്ധം സംബന്ധിച്ച് കോണ്‍ഗ്രസ് ആരോപണം ഉന്നയിച്ചിട്ടുണ്ട്. 2010 വരെ രണ്ട് വര്‍ഷം ഷിര്‍ദി ഇന്‍ഡസ്ട്രീസ് ചെയര്‍മാനും ഡയറക്ടറുമായിരുന്നു പിയൂഷ് ഗോയല്.\nAdvisors Private Limited bankconsortium bjp congress mukeshbansal pawankhera PiyushGoyal profit RailwayMinister rakeshagarwal seemagoyal shirdiindustries


ഓര്‍ക്കുന്നുണ്ടോ ഈ താര പരസ്യങ്ങള് | Old Celebrity Ads\nസച്ചിന്റെ സണ്ണി, ഹൃത്വികിന്റെ കരിസ്മ: ഓര്‍ക്കുന്നുണ്ടോ ഈ താര പരസ്യങ്ങള്\nമനോരമ ലേഖകൻ February 15, 2020 04:57 PM IST\nസിനിമ താരങ്ങളുടെതായാലും ക്രിക്കറ്റ് താരങ്ങളുടേതായാലും സെലിബ്രിറ്റി പരസ്യങ്ങൾക്ക് എന്നും മികച്ച ഡിമാന്റാണ്. പണ്ട് പരസ്യങ്ങളും അവയിലെത്തുന്ന താരങ്ങളും ചുരുക്കമായിരുന്നു. ഇന്ത്യന് സിനിമയിലേയും ക്രിക്കറ്റിലേയും ഇതിഹാസ താരങ്ങളാണ് പലപ്പോഴും ഇത്തരം പരസ്യങ്ങളുമായി ബില്‍ബോര്‍ഡുകളിലും ടെലിവിഷനുകളിലും പ്രത്യക്ഷപ്പെട്ടത്. ഇന്നു മറവിയിലാണ്ട് പോയെങ്കിലും അക്കാലത്ത് തരംഗം സൃഷ്ടിച്ചവയായിരുന്നു ഈ പരസ്യങ്ങളില് പലതും.\nസുനില് ഗവാസ്കറിന്റെ ആർഎക്സ് 100\nവിരാട് കൊഹ്ലിക്കും ധോണിക്കും സാക്ഷാല് സച്ചിനും മുമ്പ് ഇന്ത്യന് ക്രിക്കറ്റിനെ അടക്കി ഭരിച്ചിരുന്ന ലിറ്റില് മാസ്റ്ററാണ് സുനില് ഗവാസ്കര്. എണ്‍പതുകളുടെ തുടക്കത്തിലാണ് സുനില് ഗവാസ്കര് വിപണി പിടിക്കാന് ലക്ഷ്യമിട്ടുള്ള പരസ്യങ്ങളിലെ മുഖങ്ങളില് ഒന്നായത്. ഇങ്ങനെ ഗവാസ്കറിന്റെ മുഖം ഉപയോഗിച്ച ഉത്പന്നങ്ങളില് ഒന്നായിരുന്നു ആർഎക്സ് 100. നൂറു സിസി ബൈക്കുകളുടെ തുടക്കിൽ ആർഎക്സ് 100 അത്ര വിജയമായില്ല. ഇതോടെയാണ് പരിചിത മുഖം എന്ന നിലയില് ഗവാസ്കറിനെ പരസ്യത്തിലേക്ക് എത്തിച്ചത്. ആർഎക്സ്100 ന്റെ പ്രചാരണത്തില് ഗവാസ്കറിന്റെ മുഖം നിര്‍ണായകമായി. ഗവാസ്കറിന്റെ പരസ്യത്തിന് ഏറെ നാള് ആയുസ്സുണ്ടായിരുന്നില്ലെങ്കിലും അക്കാലത്തും പിന്നീടും ആർഎക്സ് 100 ഇന്ത്യയില് ഏറ്റവും കൂടുതല് ജനപ്രീതിയുള്ള ബൈക്കുകളില് ഒന്നായി മാറി. 1996ല് ഉത്പാദനം നിര്‍ത്തിയെങ്കിലും ഇന്നും ഇന്ത്യൻ ഇരുചക്രവാഹന പ്രേമികളെ മോഹിപ്പിക്കുന്നൊരു ബൈക്കാണ് ആർഎക്സ് 100.\nകപിലിന്റെ ബജാജ് 4എസ്\nകാവാസാക്കിക്ക് ഒപ്പം ചേര്‍ന്ന് ബജാജ് വിപണിയിലിറക്കിയ ബൈക്കായിരുന്നു ബജാജ് ചാംപ്യന് 4എസ്. അന്നത്തെ സൂപ്പര് താരങ്ങളില് ഒരാളായ ഇന്ത്യയുടെ ലോകകപ്പ് ജേതാവ് ക്യാപ്റ്റന് കപില് ദേവായിരുന്നു 4എസ്നു വേണ്ടി ബജാജ് രംഗത്തിറക്കിയ മുഖം. കപിലിന്റെ ജനപ്രീതിയും ബൈക്കിന്റെ മികച്ച പെര്‍ഫോമന്‍സും അക്കാലത്തെ ജനപ്രീതിയുള്ള വാഹനമാക്കി 4എസിനെ മാറ്റി. R.A.C.E സാങ്കേതിക വിദ്യ ഉപയോഗിച്ചിട്ടുള്ള ഇന്ത്യയിലെ ആദ്യ ബൈക്ക് എൻജിനായിരുന്നു 100സിസി ക്ഷമതയുള്ള 4എസ് ചാംപ്യന്റേത്.\nയുവാക്കളെ ലക്ഷ്യം വച്ചുള്ള ബജാജിന്റെ ആദ്യ സ്കൂട്ടര് സംരംഭമായിരുന്നു സണ്ണി. സ്വാഭാവികമായി സണ്ണിയെ അവതരിപ്പിക്കാന് ബജാജ് കണ്ടെത്തിയത് അന്നത്തെ യുവതാരമായ സച്ചിനെ തന്നെയായിരുന്നു. 50 സിസി ടു സ്ട്രോക്ക് എൻജിനുമായെത്തിയ സണ്ണി ബജാജ് ലക്ഷ്യമിട്ട അത്രയും അളവില് വിറ്റഴിക്കാന് സാധിച്ചു. എന്നാല് ബ്രാന്‍ഡ് അംബാസിഡറായ സച്ചിനൊപ്പം വളരാന് സണ്ണിക്ക് സാധിച്ചില്ല. അത്രയൊന്നും ആഘോഷിക്കപ്പെടാതെ പോയ സ്കൂട്ടറുകളില് ഒന്നായിരുന്നു സണ്ണി.\nസല്‍മാന്റെ ഹീറോ ഹോണ്ട സിഡി100\nപരസ്യ ചിത്രങ്ങളിലുടെ അഭിനയ രംഗത്തെത്തിയ സല്‍മാന്റെ ആദ്യ സംരംഭങ്ങളില് ഒന്നായിരുന്നു സിഡി 100 പരസ്യം. സല്‍മാന്റെയും സിഡി100ന്റെയും തുടക്കം മോശമായില്ലെന്ന് പിന്നീടുള്ള ചരിത്രം പറയും. ഇന്ത്യ കണ്ട ഏറ്റവും വലിയ സൂപ്പര്‍താരങ്ങളില് ഒരാളായി സല്‍മാന് ഖാന് മാറിയപ്പോള് ഇന്ത്യയില് ഏറ്റവുമധികം വിറ്റഴിക്കപ്പെട്ട ബൈക്കുകളില് ഒന്നായി സിഡി 100ഉം മാറി. 97 സിസി യുള്ള4സ്ട്രോക് എൻജിനായിരുന്നു സി.ഡി 100ന്റേത്.\nഅമീറിന്റെ ഹീറോ പഞ്ച്\nഇന്ത്യയിലെ പ്രശസ്തമായ മോപഡ് ബൈക്കുകളില് ഒന്നാണ് ഹീറോ ഹോണ്ട പഞ്ച്. ഓസ്ട്രിയന് കമ്പനിയുമായി ചേര്‍ന്നായിരുന്നു ഹീറോ ഹോണ്ട പഞ്ച് നിര്‍മ്മിച്ചത്. ഇതിന്റെ ബ്രാന്‍ഡ് അംബാസിഡറായി തിരഞ്ഞെടുത്തതാകട്ടെ അമീര് ഖാനെയും. മോപ്പഡ് ബൈക്കുകള് ഉപയോഗിക്കാന് യുവാക്കള്‍ക്കുള്ള വിമുഖത മാറ്റുകയായിരുന്നു അമീറിന്റെ രംഗത്ത് എത്തിച്ചതിന്റെ ഉദ്ദേശം. ഇതു വിജയിച്ചത് കൊണ്ടാണോ എന്നറിയില്ല ടി.വി.എസിന്റെ ലൂണയ്ക്ക് ശേഷം ഇന്ത്യയില് ഏറ്റവും കൂടുതല് വിറ്റു പോയ മോപ്പഡ് ബൈക്കായി ഹീറോ പഞ്ച് മാറി. 64 സിസി എൻജിനുമായി എത്തിയ പഞ്ച് മൂന്നു വ്യത്യസ്ത ഭാവങ്ങളിലാണ് വിപണിയില് അവതരിച്ചത്. ഇന്ത്യയിലെ വ്യത്യസ്തമായ ഭൂമി ശാസ്ത്രം കണക്കിലെടുത്ത് ഓട്ടോമാറ്റിക് ഗിയര്,2സ്പീഡ് ,3സ്പീഡ് എന്നിങ്ങനെയായിരുന്നു പഞ്ചിന്റെ മൂന്ന് രൂപങ്ങള്. വൈകാതെ കൂടുതല് കരുത്തുമായി പഞ്ച് ടര്‍ബോ എന്ന പേരിലും ഇതേ വാഹനം ഹീറോ ഹോണ്ട വിപണിയില് എത്തിച്ചിരുന്നു.\nഷാരൂഖിന്റെ എൽഎംഎൽ ഫ്രീഡം\nപ്രമുഖ സ്കൂട്ടര് നിര്‍മ്മാതാക്കളായ എല്‍എംഎല്ലിന്റെ ഇന്ത്യയിലെ ആദ്യ ബൈക്കായിരുന്നു ഫ്രീഡം. 2002ല് പുറത്തിറക്കിയ ഈ വാഹനത്തിന് ബ്രാന്‍ഡ് അംബാസിഡറായി എത്തിയത് ഷാരൂഖ് ആയിരുന്നു. തന്റെ ചിത്രമായ മേം ഹൂനയുടെ പ്രമോഷന്റെ കൂടി ഭാഗമായാണ് ഷാരൂഖ് ഫ്രീഡത്തിന്റെ പരസ്യത്തില് അഭിനയിച്ചത്. 110 സിസി എൻജിനുമായാണ് ഫ്രീഡം എത്തിയത്. വൈകാതെ ഷാരൂഖ് ഈ പരസ്യത്തില് നിന്നു മാറിയെങ്കിലും ഫ്രീഡം തരക്കേടില്ലാത അഭിപ്രായം നേടി. തുടര്‍ന്നുള്ള വര്‍ഷങ്ങളില് ഫ്രീഡം സ്പിരിറ്റ് ഉള്‍പ്പടെയുള്ള സീരീസ് ബൈക്കുകളും എല്‍എംഎല് പുറത്തിറക്കി.\nഹൃതിക്കിന്റെ ഹോണ്ട കരിസ്മ\nസാധാരണക്കാരന്റെ പോക്കറ്റിലൊതുങ്ങുന്ന ആദ്യ കാല സൂപ്പര് ബൈക്കുകളില് ഒന്നായിരുന്നു ഹീറോ ഹോണ്ട കരിഷ്മ. യുവാക്കളെ ലക്ഷ്യമിട്ടിറക്കിയ കരിഷ്മയുടെ പരസ്യത്തിലെ പങ്കാളിയാകാന് സ്വാഭാവികമായി ഹോണ്ട തിരഞ്ഞെടുത്തത് അക്കാലത്ത് യുവാക്കളുടെ ആവേശമായിരുന്ന ഹൃതിക് റോഷനെയാണ്. കഹോ നാ പ്യാര് ഹെയിലൂടെ യുവാക്കളെ കയ്യിലെടുത്ത ഹൃതിക്ക് ഒപ്പം ചേര്‍ന്നതോടെ കരിഷ്മ എന്ന ബൈക്ക് അക്കാലത്ത് ഏറ്റവുമധികം വിറ്റഴിക്കപ്പെട്ട ബൈക്കുകളില് ഒന്നായി മാറി. 223സിസി എൻജിനായിരുന്നു കരിഷ്മയുടേത്. സിംഗിള് സിലിണ്ടര് എൻജിനും 17bhpയും ഉണ്ടായിരുന്ന കരിഷ്മ അക്കാലത്ത് ഏറെ ആരാധകരെ സൃഷ്ടിച്ചതില് ഒട്ടും അദ്ഭുതമില്ല.\nജാക്കി ചാന്റെ ഡിസ്കവര്\nഇന്നും നിരത്തുകളില് സജീവമായി കാണുന്ന വാഹനങ്ങളില് ഒന്നാണ് ഡിസ്കവര്. 14 വര്‍ഷം മുന്‍പ് വിപണിയിലത്തുമ്പോള് സാക്ഷാല് ജാക്കി ചാനായിരുന്നു ഡിസ്കവറിന് കൂട്ടായി എത്തിയത്. ജാക്കി ചാന് അഭിനയിച്ച പരസ്യത്തോടൊപ്പം ഡിസ്കവറും വിജയമായി. 125 സിസി എൻജിനുമായി എത്തിയ ഡിസ്കവര് അതിനകം തന്നെ വിജയമായ ബജാജിന്റെ പള്‍സര് 150 യ്ക്കും CT 100നും ഇടയില് നില്‍ക്കുന്ന ബൈക്ക് എന്ന നിലയിലാണ് അവതരിപ്പിച്ചത്. ഉയര്‍ന്ന മൈലേജും കൂടുതല് പവറുമായിരുന്നു ഡിസ്കവറിന്റെ പ്രത്യേകത. ഡിസ്കവര് വിജയമായതോടെ ഇതിന്റെ 135സിസിയും, DTSi ഉം പിന്നീട് ബജാജ് വിപണിയിലിറക്കി.\nജോണ് എബ്രഹാമിന്റെ യമഹ\nഇന്ത്യന് ബോക്സോഫീസില് ഏറ്റവുമധികം ചലനം സൃഷ്ടിച്ച ചിത്രമാണ് ധൂം. ബൈക്ക് റേസര്‍മാരുടെ കഥ പറഞ്ഞ ധൂമിലൂടെ താരപദവിയിലേക്കുയര്‍ന്ന ജോണ് എബ്രഹാം ഒരു ബൈക്കിന് വേണ്ടി പരസ്യത്തിലെത്തിയത് യമഹയിലൂടെ ആയിരുന്നു. 2005 മുതല് 2012 യമഹയുടെ എല്ലാ ബൈക്കിനും ബ്രാന്‍ഡ് അംബാസിഡറായി എത്തിയത് ജോണ് എബ്രഹാമായിരുന്നു. 2005ല് യമഹ ഫേസറിന് വേണ്ടിയാണ് ജോണ് ആദ്യമായി ബ്രാന്‍ഡ് അംബാസിഡറായത്. പിന്നീട് FZ വരെ ജോണ് യമഹയ്ക്ക് വേണ്ടി അവതരിപ്പിച്ചു.\nമിലിന്ദ് സോമന്റെ റോയല് എന്‍ഫീല്‍ഡ് 350\nറോയല് എന്‍ഫീല്‍ഡും മിലിന്ദ് സോമനും തങ്ങളുടെ മേഖലയില് ലെജന്‍ഡുകള് തന്നെയാണ്. റോയല് എന്‍ഫീല്‍ഡ് ബൈക്കുകള് വിപണിയിലെത്തി പതിറ്റാണ്ടുകള് പിന്നിട്ടിട്ടും അവയോടുള്ള ആവേശം കുറഞ്ഞിട്ടില്ലെന്ന് മാത്രമല്ല കൂടിയിട്ടേ ഉള്ളു. ഇതു പോലെ തന്നെയാണ് മിലിന്ദ് സോമനും. ഇപ്പോള് ഇന്ത്യയിലെ അറിയപ്പെടുന്ന പുരുഷ മോഡലുകളില് മുന്‍പന്തിയില് തന്നെയാണ് മിലിന്ദ് സോമന്. അതുകൊണ്ട് തന്നെ റോയല് എന്‍ഫീല്‍ഡ് ക്ലാസിക് 350 എന്ന സിംഗിള് സീറ്റര് വീണ്ടും വിപണയിലെത്തിച്ചപ്പോള് ബ്രാന്‍ഡ് അംബാസിഡറായി തിരഞ്ഞെടുത്തത് മിലിന്ദ് സോമനെയായിരുന്നു. 2010ല് ഇറങ്ങിയ പരസ്യം വൈകാതെ എല്ലാവരും മറന്നെങ്കിലും മിലിന്ദ് സോമനും റോയല് എന്‍ഫീല്‍ഡും ഇപ്പോഴും ശക്തമായി തന്നെ രംഗത്തുണ്ട്.


'ബെസ്റ്റ് വിഷസ് സുരേഷ് ഗോപി'; കാവലിന് ആശംസകളുമായി മോഹന്‍ലാല്\n‘ബെസ്റ്റ് വിഷസ് സുരേഷ് ഗോപി’; കാവലിന് ആശംസകളുമായി മോഹന്‍ലാല്\nNov 25, 2021, 02:01 pm IST\nഇന്ന് തീയറ്ററുകളിൽ പ്രദർശനത്തിനെത്തിയ സുരേഷ് ഗോപി ചിത്രം കാവലിന് ആശംസകളറിയിച്ച് മലയാളത്തിന്റെ സൂപ്പർതാരം മോഹൻലാൽ.\n‘ബെസ്റ്റ് വിഷസ് ടു സുരേഷ് ഗോപി, രണ്‍ജി പണിക്കര്, നിതിന് രണ്‍ജി പണിക്കര് ആന്റ് എന്റയര് ടീം ഓഫ് കാവല്,’ എന്ന് അദ്ദേഹം ഫേസ്ബുക്കില് കുറിച്ചു. തന്റെ ഫേസ്ബുക്ക് അക്കൗണ്ടിലൂടെയാണ് താരം ആശംസകളറിയിച്ചിരിക്കുന്നത്.\nപോസ്റ്റിന് താഴെ മരക്കാര് സിനിമയ്ക്ക് ആശംസകളറിയിച്ചുകൊണ്ട് സുരേഷ് ഗോപിയും കമന്റിട്ടിട്ടുണ്ട്. അതേസമയം, മരക്കാര് ഡിസംബര് രണ്ടിനാണ് തിയേറ്ററുകളിലെത്തുന്നത്.\nസുരേഷ് ഗോപിയെ നായകനാക്കി നിതിന് രണ്‍ജി പണിക്കര് സംവിധാനം ചെയ്യുന്ന സിനിമയാണ് ‘കാവല്’. ഒരു നീണ്ട ഇടവേളയ്ക്ക് ശേഷം സുരേഷ് ഗോപി അഭിനയിക്കുന്ന ആക്ഷന് ത്രില്ലര് കൂടെയാണ് ‘കാവല്’. തമ്പാന് എന്ന കഥാപാത്രത്തെയാണ് ചിത്രത്തില് സുരേഷ് ഗോപി അവതരിപ്പിക്കുന്നത്.\nശങ്കര് രാമകൃഷ്ണന്, സുരേഷ് കൃഷ്ണ, പത്മരാജ് രതീഷ്, ശ്രീജിത്ത് രവി, സാദ്ദിഖ്, രാജേഷ് ശര്‍മ്മ, സന്തോഷ് കീഴാറ്റൂര്, കിച്ചു ടെല്ലസ്, ബിനു പപ്പു, രാജേഷ് ശര്‍മ്മ, കണ്ണന് രാജന് പി. ദേവ്, ചാലി പാല, അരിസ്റ്റോ സുരേഷ്, ഇവാന് അനില്, റേയ്ച്ചല് ഡേവിഡ്, മുത്തുമണി, അഞ്ജലി നായര്, അനിത നായര്, പൗളി വത്സന്, അംബിക മോഹന്, ശാന്ത കുമാരി, ബേബി പാര്‍വ്വതി തുടങ്ങിയവരാണ് ചിത്രത്തിലെ മറ്റു കഥാപാത്രങ്ങളെ അവതരിപ്പിക്കുന്നത്.\nബി. കെ. ഹരി നാരായണന്റെ വരികള്‍ക്ക് രഞ്ജിന് രാജ് ആണ് സംഗീത സംവിധാനം നിര്‍വഹിച്ചിരിക്കുന്നത്. എഡിറ്റിംഗ് മന്‍സൂര് മുത്തൂട്ടി.\nTags: suresh gopimohan lalkaval\nദത്ത് വിവാദ കേസിൽ അനുപമയുടെ അച്ഛന് മുന്‍കൂര് ജാമ്യമില്ല


'ഐ ആം സോറി ശിവദേ', കാമുകിയോട് ക്ഷമ ചോദിച്ച് നാടു മുഴുവന് ഫ്‌ലക്‌സ്; പൂനെ സ്വദേശിയായ യുവാവിനെതിരെ കേസ്\nThursday, July 18, 2019 17:36:19 PM\nYou are here » Home » Breaking News, Top Stories Australia, Top Stories Europe, Top Stories Middleeast, Top Stories UK, Top Stories USA » ‘ഐ ആം സോറി ശിവദേ’, കാമുകിയോട് ക്ഷമ ചോദിച്ച് നാടു മുഴുവന് ഫ്‌ലക്‌സ്; പൂനെ സ്വദേശിയായ യുവാവിനെതിരെ കേസ്\nസ്വന്തം ലേഖകന്: ‘ഐ ആം സോറി ശിവദേ’, കാമുകിയോട് ക്ഷമ ചോദിച്ച് നാടു മുഴുവന് ഫ്‌ലക്‌സ്; പൂനെ സ്വദേശിയായ യുവാവിനെതിരെ കേസ്. എം.ബി.എ വിദ്യാര്‍ത്ഥിയായ ഖേദേക്കറാണ് 72,000 രൂപ ചെലവിട്ട് തന്റെ കാമുകിയുടെ വീട്ടിലേക്കുള്ള വഴിയിലെ ഇലക്ട്രിക് പോസ്റ്റിലെല്ലാം ‘ഐ ആം സോറി ശിവദേ’ എന്ന് ഫ്‌ലക്‌സ് വച്ചത്. പൂനെയിലെ പിംപ്‌രി മേഖലയിലാണ് സംഭവം നടന്നത്.\nഏതാനും ദിവസം മുമ്പാണ് പ്രദേശത്തെ റോഡരികില് മുഴുവന് ഐ ആം സോറി ബോര്‍ഡുകള് പ്രത്യക്ഷപ്പെട്ടത്. ഏതാണ്ട് മുന്നൂറോളം ബോര്‍ഡുകള് ഇത്തരത്തില് ഉണ്ടായിരുന്നു. ഇക്കാര്യം ശ്രദ്ധയില് പെട്ട നാട്ടുകാര് വിവരം കോര്‍പ്പറേഷന് അധികൃതരെ അറിയിക്കുകയും അനധികൃതമായി ബോര്‍ഡുകള് വച്ചതിന് പൊലീസില് പരാതി നല്‍കുകയുമായിരുന്നു. തുടര്‍ന്ന് പൊലീസ് നടത്തിയ അന്വേഷണത്തിലാണ് ഖേദേക്കറിനെക്കുറിച്ച് വിവരം ലഭിക്കുന്നത്.\nതാന് ശിവദേ എന്ന് വിളിക്കുന്ന തന്റെ കാമുകിയുമായി പിണക്കത്തിലാണെന്നും ഇത് തീര്‍ക്കാനാണ് ബോര്‍ഡ് വച്ചതെന്നും ഇയാള് പൊലീസിനോട് പറഞ്ഞു. തന്റെ സുഹൃത്തുമായി ചേര്‍ന്നാണ് ഖേദേക്കര് പദ്ധതി നടപ്പിലാക്കിയതെന്നും പൊലീസ് വൃത്തങ്ങള് അറിയിച്ചു. കോര്‍പ്പറേഷന് അധികൃതരുടെ പരാതിയില് കേസെടുത്തതിനാല് ഖേദേക്കര് നിയമനടപടി നേരിടേണ്ടി വരുമെന്നും പൊലീസ് ഉദ്യോഗസ്ഥര് കൂട്ടിച്ചേര്‍ത്തു.


'സര്‍ക്കാരിന്റെ പിടിപ്പുകേടിനെക്കുറിച്ചുള്ള തല്‍സമയ വിവരണമാണിത്'; ജി.ഡി.പി ഇടിവ് മുന്നറിയിപ്പ് നല്‍കിയതിലും മോശം നിലയിലെന്ന് ചിദംബരം | DoolNews\n'സര്‍ക്കാരിന്റെ പിടിപ്പുകേടിനെക്കുറിച്ചുള്ള തല്‍സമയ വിവരണമാണിത്'; ജി.ഡി.പി ഇടിവ് മുന്നറിയിപ്പ് നല്‍കിയതിലും മോശം നിലയിലെന്ന് ചിദംബരം\nSaturday, 30th May 2020, 10:23 am\nന്യൂദല്‍ഹി: സാമ്പത്തിക വര്‍ഷത്തെ വളര്‍ച്ച പതിനൊന്ന് വര്‍ഷത്തെ ഏറ്റവും താഴ്ന്ന നിരക്കിലാണെന്ന റിപ്പോര്‍ട്ടുകള്‍ക്ക് പിന്നാലെ കേന്ദ്ര സര്‍ക്കാരിനെതിരെ വിമര്‍ശനമുന്നയിച്ച് കോണ്‍ഗ്രസ് നേതാവും മുന് കേന്ദ്ര ധനമന്ത്രിയുമായ പി ചിദംബരം. പുതുതായി പുറത്തുവന്നിരിക്കുന്ന കണക്കുകള് രാജ്യത്തെ സാമ്പത്തിക രംഗത്തെ പിടിപ്പുകേടിന്റെ തല്‍സമയ വിവരണമാണെന്ന് അദ്ദേഹം പറഞ്ഞു.\n‘നാലാം പാദത്തിലെ മൊത്ത ആഭ്യന്തര ഉല്‍പാദനം നാല് ശതമാനത്തിലും താഴ്ന്ന നിലയിലെത്തുമെന്ന് ഞങ്ങള് മുന്നറിയിപ്പ് നല്‍കിയിരുന്നു. എന്നാല് അതിനേക്കാള് മോശമായി 3.1 ശതമാനത്തിലേക്കാണ് വളര്‍ച്ച ഇടിഞ്ഞിരിക്കുന്നത്’, ചിദംബരം ട്വീറ്റ് ചെയ്തു.\nഇത് ലോക്ഡൗണ് സമയത്തുണ്ടായ ഇടിവാണെന്ന് കരുതരുത്. നാലാം പാദത്തിലെ 91 ദിവസത്തില് ഏഴ് ദിവസം മാത്രമാണ് ലോക്ഡൗണ് സമയത്തേതെന്നും അദ്ദേഹം പറഞ്ഞു.\n‘കൂടുതല് നാടകങ്ങള് ഉടന് പ്രതീക്ഷിക്കുന്നു’; ജി.ഡി.പി ഇടിവില് കേന്ദ്ര സര്‍ക്കാരിനെ പരിഹസിച്ച് കോണ്‍ഗ്രസ്


| ശബരിമല തീര്‍ഥാടക സംഘത്തില് അതിഥിയായെത്തിയ തെരുവുനായ ഇനി ഗുരുസ്വാമിയുടെ കാവല്‍ക്കാരന് | Mangalam\nWednesday, January 24, 2018 Last Updated9Min 53 Sec ago English Edition\nFriday 05 Jan 2018 08.46 AM\nശബരിമല തീര്‍ഥാടക സംഘത്തില് അതിഥിയായെത്തിയ തെരുവുനായ ഇനി ഗുരുസ്വാമിയുടെ കാവല്‍ക്കാരന്\nതിരൂര്: കാസര്‍ഗോഡുനിന്നു കാല്‍നടയായി ശബരിമലയ്ക്കു പുറപ്പെട്ടവര്‍ക്കൊപ്പം ചേര്‍ന്ന തെരുവുനായ പാതിവഴിയില് നടന്നുകുഴഞ്ഞ് യാത്ര അവസാനിപ്പിച്ചെങ്കിലും മടക്കയാത്രയില് ഒപ്പംകൂട്ടാന് മറക്കാതെ തീര്‍ഥാടക സംഘം. ക്ഷണിക്കാതെ വന്ന സഹയാത്രികന് ഇനി ഗുരുസ്വാമിയുടെ വീട്ടുകാവല്‍ക്കാരന്.\n38 പേരടങ്ങിയ കാസര്‍ഗോഡുനിന്നുള്ള തീര്‍ഥാടക സംഘത്തോടൊപ്പമാണ് തെരുവുനായയും ചേര്‍ന്നത്. പകല് മുഴുവന് നടന്നും രാത്രി ക്ഷേത്രസങ്കേതങ്ങളില് തങ്ങിയുമുള്ള യാത്രയ്ക്കിടയില് നായയും തീര്‍ഥാടകരുമായി കൂടുതല് അടുത്തു. താനൂരിലെത്തിയപ്പോള് നായ തളര്‍ന്നെങ്കിലും പാതിവഴിയില് ഉപേക്ഷിക്കാന് സംഘാംഗങ്ങള്‍ക്കു മനസുവന്നില്ല. തുടര്‍ന്ന് ഓട്ടോ വിളിച്ച് തൃക്കണ്ടിയൂരിനു സമീപമുള്ള മൃഗസ്നേഹിയായ ഹരിയെ ഏല്‍പ്പിച്ച് മടക്കയാത്രയില് ഒപ്പംകൂട്ടാമെന്നു വാക്കു നല്‍കി തീര്‍ഥാടകര് യാത്ര തുടര്‍ന്നു.\nദിവസങ്ങള്‍ക്കുശേഷം ശബരീശദര്‍ശനവും നടത്തി ടെമ്പോ ട്രാവലറില് സംഘം ഇന്നലെ തിരൂരിലെത്തുമ്പോള് ഹരിയുടെ പരിചരണത്തില് നായ ഉഷാറായിരുന്നു. ഉപേക്ഷിച്ചുപോയെന്നു കരുതിയവരെ തിരിച്ചറിഞ്ഞു നായ നടത്തിയ സ്നേഹപ്രകടനം അമ്പരപ്പിക്കുന്നതായിരുന്നു.\nനായയുടെ കഴുത്തില് മാല ചാര്‍ത്തി യാത്രയാക്കുമ്പോള് കാഴ്ചക്കാര്‍ക്കും ആഹ്ളാദം. നായയെ ഉപേക്ഷിക്കില്ലെന്നും ഗുരുസ്വാമിയുടെ വീട്ടില് വളര്‍ത്തുമെന്നും തീര്‍ഥാടക സംഘം പറഞ്ഞു.\nപത്തനാപുരത്ത് തെരുവ് നായയുടെ ആക്രമണം: 11 പേര് മെഡിക്കല് കോളേജില് ചികിത്സയില്\nഈ നഗരത്തിലെ നായ്ക്കള്‍ക്ക് നിറംമാറുന്നു; കാരണം തേടിയപ്പോള് കണ്ടത് ഭീകരമായ അവസ്ഥ\nതെരുവ് നായ ആക്രമണം; പുല്ലുവിളയില് ഇന്ന് കോണ്‍ഗ്രസ് ഹര്‍ത്താല്\nഒരു വര്‍ഷം തികഞ്ഞില്ല പുല്ലുവിളയില് വീണ്ടും തെരുവ് നായ ആക്രമണത്തില് ജീവന് പൊലിഞ്ഞു; യുവാവിനെ നായ കടിച്ചു കീറി കൊന്നു


emalayalee.com - വിദേശ വിദ്യാര്‍ഥികള്‍ക്ക് അമേരിക്ക വേണ്ട\n2015 മുതല് 2017 വരെ അമേരിക്കന് കലാലയങ്ങളില് പഠനം നടത്തുന്ന വിദേശ വിദ്യാര്‍ഥികളുടെ കണക്ക് എടുത്തപ്പോള് ഗണ്യമായ കുറവ് ശ്രദ്ധിക്കപ്പെട്ടു. യുഎസ് നല്‍കിയ പഠന (എഫ് വണ്) വീസയിലും വലിയ കുറവുണ്ടായി. 2015 ലാണ് ചരിത്രത്തില് ഏറ്റവും കൂടുതല് പഠന വീസ നല്‍കിയത്. 6,44,233 എണ്ണം. 2017 ല് ഇത് 3,93,573 ആയി കുറഞ്ഞു. സ്റ്റുഡന്റ് വീസയ്ക്ക് അപേക്ഷിക്കുന്നവര് 29% കുറഞ്ഞപ്പോള് വീസ നല്‍കുന്നത് 39% കുറഞ്ഞു.\nകാരണം പലതാണ്. പ്രസിഡന്റ് ഡോണാള്‍ഡ് ട്രംപിനെ വിമര്‍ശിക്കുന്നവര് ട്രംപിന്റെ നയം പഴിക്കുന്നു. അമേരിക്ക ഫസ്റ്റ് എന്ന നയമാണ് വിദേശ വിദ്യാര്‍ഥികള്‍ക്ക് അമേരിക്കന് കലാലയത്തില് താല്‍പര്യം കുറയുവാന് പ്രധാന കാരണമായി ചൂണ്ടിക്കാട്ടുന്നത്. 2017 ഫാളില് നടത്തിയ സര്‍വേയില് 500 ലധികം അമേരിക്കന് സ്‌കൂളുകള് പങ്കെടുത്തു. ഇവയില് പകുതിയും അമേരിക്കയിലെ സാമൂഹ്യ, രാഷ്ട്രീയ അന്തരീക്ഷമാണ് കാരണമായി പറഞ്ഞത്. 2016 ല് ഇതേ കാരണങ്ങള് ചൂണ്ടിക്കാട്ടിയത് ഇതില് മൂന്നിലൊന്ന് സ്‌കൂളുകള് മാത്രം ആയിരുന്നു. 2017 ല് പകുതി കലാലയങ്ങളും വിദേശ വിദ്യാര്‍ത്ഥികള് അമേരിക്കയില് സ്വാഗതം ചെയ്യപ്പെടില്ല എന്ന ആശങ്ക പങ്കുവച്ചതായി വെളിപ്പെടുത്തി.\nഇത് ട്രംപ് ഭരണകൂടത്തിന്റെ സിറോ ടോളറന്‍സ് നയ പ്രഖ്യാപനത്തിനും യാത്രാ വിലക്ക് സുപ്രീം കോടതി നിയമ വിരുദ്ധമല്ല എന്ന് വിധിച്ചതിനും മുന്‍പാണ്. ഇന്നത്തെ സാഹചര്യത്തില് വിദേശ വിദ്യാര്‍ത്ഥികളുടെ താല്‍പര്യം വീണ്ടും കുറയുവാനാണ് സാധ്യത. വീസ കിട്ടാന് പ്രയാസമാണ്. ഇവിടെ തങ്ങാന് പ്രയാസമാണ്. ഒരു കുടുംബാംഗത്തെ കൊണ്ടു വരാന് അതിലും പ്രയാസമാണ്. ഇതെല്ലാം അമേരിക്ക ഫസ്റ്റ് വീക്ഷണത്തിന്റെ ഭാഗമാണ്. ഫലമോ വളരെ കുറച്ച് വിദ്യാര്‍ത്ഥികളേ മറ്റ് രാജ്യങ്ങളില് നിന്ന് വരികയുള്ളൂ. മൈഗ്രേഷന് പോളിസി ഇന്‍സ്റ്റിറ്റ്യൂട്ടിന്റെ സീനിയര് പോളിസി അനലിസ്റ്റ് ജീന് ബാറ്റലോവ പറഞ്ഞു.\nസ്റ്റുഡന്റ് വീസകളില് 2,50,000 ല് കൂടുതല് കുറവുണ്ടായതായി യുഎസ് ഡിപ്പാര്‍ട്ട്‌മെന്റ് ഓഫ് സ്റ്റേറ്റ് പറയുന്നു. അപേക്ഷകളും വീസകളുമാണ് യുഎസ് സ്‌കൂളുകളില് അഡ്മിഷന് തേടാനുള്ള പ്രിയം വ്യക്തമാക്കുന്നത്. കഴിഞ്ഞ ഫാളില് വിദേശ വിദ്യാര്‍ത്ഥികളുടെ എന്റോള്‍മെന്റ്7ശതമാനവും 2016 ല് 3.3%വും കുറഞ്ഞതായി ഇന്‍സ്റ്റിറ്റ്യൂട്ട് ഓഫ് ഇന്റര് നാഷണല് എജൂക്കേഷന്റെ സര്‍വേയില് പറഞ്ഞു.\nടെക്‌സസിലെ പബ്ലിക് യൂണിവേഴ്‌സിറ്റികളില് കഴിഞ്ഞ രണ്ട് വര്‍ഷങ്ങളില് വിദേശ വിദ്യാര്‍ത്ഥികള് 5.3% കുറഞ്ഞു. മാസ്റ്റേഴ്‌സ്, ഡോക്ടറേറ്റ് ഡിഗ്രികളില് കുറവ് 10% ല് മുകളിലായിരുന്നു. ഡാലസ് നഗര സമൂഹത്തില് ഇത് വലിയ പ്രതിസന്ധി സൃഷ്ടിച്ചേക്കും. കാരണം തൊഴില് മേഖല പിരിമുറുക്കത്തിലാണ്. വിദേശ വിദ്യാര്‍ത്ഥികള് ഇപ്പോള് 29,000 ഉണ്ട്. സംസ്ഥാനത്തെ രണ്ട് പ്രമുഖ യൂണിവേഴ്‌സിറ്റികളും ഈ മേഖലയിലാണ് യൂണിവേഴ്‌സിറ്റി ഓഫ് ടെക്‌സസ് അറ്റ് ഡാലസില് 9,300 ഉം യൂണിവേഴ്‌സിറ്റി ഓഫ് ടെക്‌സസ് അറ്റ് ആര്‍ലിങ്ടണില് 7,300 ഓളവും വിദേശ വിദ്യാര്‍ഥികളുണ്ട്. ഡാലസ് മേഖലയിലെ വിദ്യാര്‍ത്ഥികളില് ഇന്ത്യാക്കാര് 37.6 % , ചൈനാക്കാര് - 20.1 % , നേപ്പാള്‍കാര് -5.5%, വിയറ്റ്‌നാം കാര് - 5.3%, സൗത്ത് കൊറിയക്കാര് -3.3%, സൗദി അറേബ്യക്കാര്- 2.7 % എന്നിങ്ങനെയാണ്. മൊത്തം വിദേശ വിദ്യാര്‍ഥികള് 29,000.\nസൗദി അറേബ്യ, ബ്രസില് പോലെയുള്ള ബജറ്റിലെ ചെലവുകള് വെട്ടിച്ചുരുക്കിയത് ഈ രാജ്യങ്ങളില് നിന്നുള്ള വിദ്യാര്‍ഥികളുടെ ഒഴുക്കിനെ ബാധിച്ചു. യുഎസ് കോളേജുകള് ഫീസും മറ്റ് സേവനങ്ങള്‍ക്കുള്ള ചാര്‍ജും ക്രമാതീതം വര്‍ധിപ്പിച്ചതും കാരണമായി. ന്യൂസിലാന്‍ഡ്, കാനഡ, ഓസ്‌ട്രേലിയ തുടങ്ങിയ രാജ്യങ്ങളില് വിദേശ വിദ്യാര്‍ത്ഥികള്‍ക്ക് പോയിന്റുകള് ലഭിക്കുന്നു. പഠനവും ജോലിയും തുടരുമ്പോള് പെര്‍മനന്റ് റസിഡന്‍സിക്കുള്ള മാര്‍ഗവും തെളിയുന്നു. അമേരിക്കയില് ഇതിന് നേരിയ ചാന്‍സേ ഉള്ളൂ എന്നും പരാതിയുണ്ട്.\nകാനഡയാണ് ഈ രംഗത്ത് വലിയ നേട്ടം ഉണ്ടാക്കിയത്. 2015 -2017 കാലയളവില് കാനഡയിലെ വിദേശ വിദ്യാര്‍ത്ഥികളുടെ സംഖ്യ 41% വര്‍ധിച്ചു. എങ്കിലും അമേരിക്ക പ്രഥമസ്ഥാനത്ത് തുടരുന്നു. 2017 ല് 11 ലക്ഷം വിദേശ വിദ്യാര്‍ത്ഥികള് അമേരിക്കയില് ഉണ്ടായിരുന്നു. ഇപ്പോള് കാനഡയില്5ലക്ഷം വിദേശ വിദ്യാര്‍ഥികള് ഉണ്ടെന്നാണ് കണക്ക്. 2016- 2017 കാലത്ത് 10,000 ല് കുറവായിരുന്നു മൊത്തം എന്റോള്‍മെന്റില് രേഖപ്പെടുത്തിയത്.\nവിദേശ വിദ്യാര്‍ഥികള് ഇപ്പോള് താത്പര്യപ്പെടുന്നത് കാനഡ, ന്യൂസിലാന്‍ഡ്, ഓസ്‌ട്രേലിയ എന്നീ രാജ്യങ്ങളാണെന്നും അമേരിക്കയ്ക്ക് ഒന്നാം സ്ഥാനം വരും വര്‍ഷങ്ങളില് നഷ്ടപ്പെടുമെന്നും നിരീക്ഷകര് പറയുന്നു.


സുകുമാരക്കുറുപ്പ് മുസ്തഫയായി, താവളം സൗദിയില്. പ്രത്യേക സംഘത്തെ അയയ്ക്കുമെന്ന് ഡിജിപി\nപത്തനംതിട്ട: ചാക്കോ വധക്കേസില് മൂന്നു പതിറ്റാണ്ടിലേറെയായി കേരളാ പോലീസ് തിരയുന്ന പിടികിട്ടാപ്പുള്ളി സുകുമാരക്കുറുപ്പ് സൗദി അറേബ്യയിലെ മദീനയില് സുരക്ഷിതനെന്ന് മംഗളം റിപ്പോര്‍ട്ട്. . ഇസ്ലാം മതം സ്വീകരിച്ച സുകുമാരക്കുറുപ്പ് എന്ന മുസ്തഫയ്ക്ക് ഇപ്പോള് 72 വയസ്. മദീനയിലെ ഒരു മുസ്ലിം പള്ളിയില് ഖത്തീബിനെ മതകാര്യങ്ങളില് സഹായിച്ചു കഴിയുന്ന കുറുപ്പിന് നാട്ടിലേക്കു മടങ്ങാന് ആഗ്രഹമുണ്ടെങ്കിലും നിയമക്കുരുക്കു ഭയന്ന് ശിഷ്ടകാലം സൗദിയില് തുടരാനാണു തീരുമാനമെന്നു ബന്ധുക്കള്‍ക്കു വിവരം ലഭിച്ചു. ഇതോടെ സുകുമാരക്കുറുപ്പിനായി കേരളാപോലീസിന്റെ സ്പെഷ്യല് ടീം സൗദിയിലേക്ക് പോകും. സൗദി, ബഹ്റിന് എന്നിവിടങ്ങളില് അന്വേഷണം നടത്തുമെന്നും ഇന്റര്‍പോളിന്റെ സഹായം തേടുമെന്നു ഡിജിപി ലോക്‌നാഥ് ബഹ്‌റ അറിയിച്ചു.\nകഴിഞ്ഞ 33 വര്‍ഷമായി കുറുപ്പിനെ ആരും നേരില് കണ്ടിട്ടില്ല. സുകുമാരക്കുറുപ്പിന്റെ ഭാര്യ സരസമ്മ(63)യും രണ്ടു മക്കളും ഇപ്പോള് കുവൈത്തിലാണു താമസം. ഇവര് കുവൈത്തില് താമസമുറപ്പിക്കാനുള്ള കാരണം തേടിയപ്പോഴാണു കുറുപ്പ് ഗള്‍ഫ് രാജ്യങ്ങളില് എവിടെയെങ്കിലും ഉണ്ടാകുമെന്ന നിഗമനത്തില് ക്രൈംബ്രാഞ്ച് എത്തിച്ചേര്‍ന്നത്. അബുദാബിയില് കുറുപ്പിനൊപ്പമുണ്ടായിരുന്ന സരസമ്മ അവിടെ നഴ്സായിരുന്നു. ചാക്കോ കൊല്ലപ്പെട്ടശേഷം അവര് നാട്ടിലെത്തി. എട്ടുലക്ഷം രൂപയുടെ ഇന്‍ഷ്വറന്‍സ് തുക തട്ടിയെടുക്കാന് ഭര്‍ത്താവ് നടത്തിയ നീക്കങ്ങള് അറിയാമായിരുന്നതിനാല് സരസമ്മയും ആദ്യം കേസില് പ്രതിയായിരുന്നു. എന്നാല്, പിന്നീട് ഇവരെ ഒഴിവാക്കി. തുടര്‍ന്ന് ഏറെക്കാലം ചെങ്ങന്നൂരിനടുത്ത് ചെറിയനാട്ടുതന്നെ താമസിച്ച സരസമ്മ പിന്നീടു സൗദിയിലേക്കു പോയി. വീണ്ടും നാട്ടില് തിരിച്ചെത്തി നാളുകള്‍ക്കുശേഷമാണു കുവൈത്തിലേക്കു പോയത്. മക്കള്‍ക്കും കുവൈത്തില് ജോലി കിട്ടിയതോടെ അവിടെ സ്ഥിരതാമസമാക്കി. കുറുപ്പ് ഇടയ്ക്കിടെ സൗദിയില്‍നിന്നു കുവൈത്തിലെത്തി കുടുംബത്തെ സന്ദര്‍ശിക്കാറുണ്ടെന്നാണു വിവരം.\nപ്ലാസ്റ്റിക് സര്‍ജറി ചെയ്തു മുഖത്തിന്റെ രൂപം മാറ്റിയാണു കുറുപ്പ് ഒളിവില് കഴിയുന്നതെന്ന അഭ്യൂഹത്തിനായിരുന്നു ഏറെ പ്രചാരം. എന്നാല്, അതില് കഴമ്പില്ലെന്നാണു ബന്ധുക്കളുടെ വിശ്വാസം. കുറുപ്പിന്റെ കാര്യത്തില് മതവും പേരും മാത്രമാണു മാറിയത്. നിലവില് കുറുപ്പിന്റെ സഹോദരങ്ങളാരും നാട്ടിലില്ല. ചെറിയനാട്ടിലെ കുറുപ്പിന്റെ വസ്തുവകകള് സര്‍ക്കാര് കണ്ടുകെട്ടി. ആലപ്പുഴ വണ്ടാനത്ത് കുറുപ്പ് വാങ്ങിയ സ്ഥലം മറ്റൊരാളുടെ പേരിലാണ്. ചില ബന്ധുക്കള് മാത്രമാണു ചെറിയനാട്ടുള്ളത്.\nഇന്‍ഷുറന്‍സ് തുക തട്ടിയെടുക്കുന്നതിനായി സുകുമാരക്കുറുപ്പിനോടു രൂപസാദൃശ്യമുള്ള ഫിലിം റെപ്രസന്റേറ്റീവ് ചാക്കോയെ കൊലപ്പെടുത്തി കാറിലിട്ടു കത്തിച്ചെന്നാണു കേസ്. ഇന്‍ഷുറന്‍സ് തട്ടാനായി കൊലപാതകം നടത്താന് പദ്ധതിയുണ്ടായിരുന്നില്ല. കുറുപ്പിനോടു രൂപസാദൃശ്യമുള്ള മൃതദേഹം സംഘടിപ്പിച്ചു കത്തിക്കാനായിരുന്നു നീക്കം. 1984 ജനുവരി 21-ന് ഉച്ചകഴിഞ്ഞാണ് ആലപ്പുഴ മെഡിക്കല് കോളജില്‍നിന്നു മൃതദേഹം സംഘടിപ്പിക്കാന് കുറുപ്പിന്റെ ഭാര്യാസഹോദരന് ഭാസ്‌ക്കരപിള്ള, ഡ്രൈവര് പൊന്നപ്പന്, കുറുപ്പിന്റെ സുഹൃത്തും സഹായിയുമായ ചാവക്കാട്ടുകാരന് ഷാഹു എന്നിവര് ചെറിയനാട്ടില്‍നിന്നു കാറില് തിരിച്ചത്. മറ്റൊരു കാറില് കുറുപ്പും ഒപ്പമുണ്ടായിരുന്നു. എന്നാല്, കൊല്ലകടവില് എത്തിയപ്പോള്, ആശുപത്രിയില് കഴിയുന്ന അമ്മ ദേവകിയെ കാണാന് കുറുപ്പ് പന്തളത്തേക്കു പോയെന്നു ബന്ധുക്കള് പറയുന്നു. ആലപ്പുഴ മെഡിക്കല് കോളജ് ജീവനക്കാരനായ ബന്ധു മധുവിന്റെ സഹായത്തോടെ മോര്‍ച്ചറിയില്‍നിന്ന് അജ്ഞാതമൃതദേഹം സംഘടിപ്പിക്കുകയായിരുന്നു ലക്ഷ്യം. എന്നാല്, ഭാസ്‌ക്കരപിള്ളയുടെ കെ.എല്.ക്യു. 7835 നമ്പര് കാറില് ശവം കത്തിച്ചശേഷം, മരിച്ചതു കുറുപ്പാണെന്നു വരുത്തിത്തീര്‍ക്കാനുള്ള ശ്രമം തുടക്കത്തിലേ പാളി. മെഡിക്കല് കോളജില്‍നിന്നു ശവം സംഘടിപ്പിക്കാന് ഇവര്‍ക്കു കഴിഞ്ഞില്ല. നിരാശരായി മടങ്ങുമ്പോഴാണു കരുവാറ്റയില് കുറുപ്പിനോടു സാദൃശ്യമുള്ള ചാക്കോ വാഹനത്തിനു കൈ കാണിച്ചത്. തുടര്‍ന്നായിരുന്നു കൊലപാതകം. കൊലപാതകസമയത്തു കുറുപ്പ് ഇവര്‍ക്കൊപ്പം ഇല്ലായിരുന്നെന്നും പിന്നീടു ഭാസ്‌ക്കരപിള്ള പറഞ്ഞപ്പോഴാണു കുറുപ്പ് കാര്യങ്ങള് അറിഞ്ഞതെന്നും ബന്ധുക്കള് പറയുന്നു.


മാസ്ക് വയ്ക്കാന് പറഞ്ഞതിന് ഡോക്ടര്‍ക്കും നഴ്സിനും മര്‍ദ്ദനം\nHomeCRIMEമാസ്ക് വയ്ക്കാന് പറഞ്ഞതിന് ഡോക്ടര്‍ക്കും നഴ്സിനും മര്‍ദ്ദനം\nകൊല്ലം നീണ്ടകര താലൂക്ക് ആശുപത്രിയില് ആരോഗ്യപ്രവര്‍ത്തകര്‍ക്ക് മര്‍ദനം. ഡ്യൂട്ടി ഡോക്ടര് ഉണ്ണികൃഷ്ണന്, നഴ്‌സ് ശ്യാമിലി എന്നിവര്‍ക്ക് പരിക്കേറ്റു. ഇവര് ചികിത്സയിലാണ്. ചൊവ്വാഴാച രാത്രിയാണ് സംഭവം. മാസ്‌ക് ധരിക്കാന് പറഞ്ഞതിന്‍റെ വൈരാഗ്യത്തിലാണ് ഇവര് ആക്രമണം നടത്തിയതെന്ന് ശ്യാമിലി പറഞ്ഞു. മാരകായുധങ്ങളുമായാണ് സംഘമെത്തിയത്. അത്യാഹിതവിഭാഗത്തിലെ മരുന്നു വിതരണംചെയ്യുന്ന സ്ഥലം അക്രമികള് അടിച്ചുതകര്‍ത്തു\nനീണ്ടകര സ്വദേശികളായ വിഷ്ണു, രതീഷ്, അഖില് എന്നിവരാണ് ആക്രമണത്തിന് പിന്നില്. ഇവർ ഒളിവിലാണ്. കുറച്ചു ദിവസങ്ങള്‍ക്ക് മുന്‍പ് വിഷ്ണു അമ്മയുമായി ആശുപത്രിയിലെത്തിയിരുന്നു. ഈ സമയം വിഷ്ണുവിനോട് മാസ്‌ക് ധരിക്കാന് ആരോഗ്യപ്രവര്‍ത്തകര് പറഞ്ഞു. ഇതോടെ പ്രതിയും സുഹൃത്തുക്കളും ആരോഗ്യപ്രവര്‍ത്തകരുമായി തര്‍ക്കമുണ്ടായി. ഇതേതുടര്‍ന്നാണ് ഇവര് ചൊവ്വാഴ്ച രാത്രി എത്തി ആക്രമണം നടത്തിയത്.\nഅതേസമയം, പ്രതികളെ പിടികൂടിയില്ലെങ്കില് ജില്ല മുഴുവന് സമരം വ്യാപിപ്പിക്കുമെന്ന് കെജിഎംഒഎ അറിയിച്ചു. ചികിത്സാനിഷേധം ഉണ്ടായിട്ടില്ലെന്നും മാസ്‌ക് വെക്കാന് ആവശ്യപ്പെട്ടതാണ് പ്രകോപനത്തിന് കാരണമായതെന്നും കെജിഎംഒഎ വ്യക്തമാക്കി.


കർണാടകയിൽ ഇന്ന് കോവിഡ് സ്ഥിരീകരിച്ചത് 1464 പേര്‍ക്ക്; 2706 പേര് രോഗമുക്തി നേടി - News Bengaluru\nBy news desk\t On Jul 20, 2021 0\nബെംഗളൂരു: കർണാടകയിൽ ഇന്ന് കോവിഡ് സ്ഥിരീകരിച്ചത് 1464 പേര്‍ക്കാണ്. 2706 പേര് രോഗമുക്തി നേടി. 29 കോവിഡ് മരണങ്ങള് ഇന്ന് രേഖപ്പെടുത്തി. സംസ്ഥാനത്ത് ഇതുവരെ രോഗം സ്ഥിരീകരിച്ചവരുടെ എണ്ണം 2886702 ആണ്. രോഗമുക്തി നേടിയവരുടെ എണ്ണം 2824197. വിവിധ ജില്ലകളിലായി ഇപ്പോള് കോവിഡ് ചികിത്സയിലുള്ളവരുടെ എണ്ണം 26256. സംസ്ഥാനത്തെ ആകെ കോവിഡ് മരണം 36226 ഇന്നത്തെ പോസിറ്റിവിറ്റി നിരക്ക് 1.29 ശതമാനമാണ്. 113456 പരിശോധനകളാണ് ഇന്ന് നടത്തിയത്.\nബെംഗളൂരു അര്‍ബനില് ഇന്ന് 352 പേര്‍ക്കു കൂടി കോവിഡ് സ്ഥിരീകരിച്ചു. 1110 പേര് ഇന്ന് ജില്ലയില് രോഗമുക്തി നേടി.5പേര് ഇന്ന് ജില്ലയില് കോവിഡ് ബാധിച്ച് മരിച്ചു. ഇതോടെ ജില്ലയില് കോവിഡ് ബാധിച്ച് മരിച്ചവരുടെ എണ്ണം 15807 ആയി. പുതിയ റിപ്പോര്‍ട്ടുകള് പ്രകാരം ബെംഗളൂരു അര്‍ബനില് ഇതുവരെ രോഗം ബാധിച്ചവരുടെ എണ്ണം 1222807 ആണ്. ചികിത്സയിലുള്ളവര് 10046.


നീതു കുഞ്ഞിനെ തട്ടിയെടുത്തത് കാമുകനെ ബ്ലാക്ക്‌മെയില് ചെയ്യാന്\nJan 7, 2022, 09:05 am IST\nകോട്ടയം : കോട്ടയം മെഡിക്കല് കോളജ് ആശുപത്രിയില് നിന്ന് നവജാത ശിശുവിനെ തട്ടിക്കൊണ്ടുപോയ കേസില് നിര്‍ണയാക വിവരങ്ങള് പുറത്ത്. പ്രതി നീതു കുഞ്ഞിനെ തട്ടിയെടുത്തത് കാമുകനെ ബ്ലാക്ക് മെയില് ചെയ്യാനാണെന്നാണ് വിവരം. കുഞ്ഞ് കാമുകന്റേതാണെന്ന് വരുത്തിതീര്‍ക്കാനായിരുന്നു ശ്രമം.\nഇന്നലെ കസ്റ്റഡിയിലായ ഇബ്രാഹിം ബാദുഷ നീതുവിന്റെ കാമുകന് ആണ്. ഇബ്രാഹിം ബാദുഷയുടെ സ്ഥാപനത്തിലായിരുന്നു നീതു ജോലിചെയ്തിരുന്നത്. പിന്നീട് ഇവര് രണ്ടുപേരും ചേര്‍ന്ന് മറ്റൊരു സ്ഥാപനം തുടങ്ങിയിരുന്നു.\nബാദുഷ വിവാഹ വാഗ്ദാനം നല്‍കി നീതുവിനെ വഞ്ചിച്ചു. മറ്റൊരു വിവാഹത്തിന് ശ്രമിച്ചു. നീതുവില് നിന്ന് 30 ലക്ഷം രൂപയും സ്വര്‍ണ്ണവും ഇബ്രാഹിം വാങ്ങിയിരുന്നു. ഇത് തിരികെ വാങ്ങാന് ആയിരുന്നു നീതുവിന്റെ പദ്ധതി.ഇബ്രാഹിമില് നിന്ന് നീതു ഗര്‍ഭം ധരിച്ചിരുന്നു. ഇത് അലസി പോയിരുന്നു .\nകുഞ്ഞുമായി താമസിച്ചിരുന്ന ഹോട്ടലില് എത്തിയ നീതു ടാക്‌സിയില് രക്ഷപ്പെടാന് ശ്രമിക്കുമ്പോഴാണു പിടിയിലായത്. ആണ്‍സുഹൃത്ത് തരാനുള്ള 30 ലക്ഷം രൂപ തിരികെ വാങ്ങാനുള്ള തന്ത്രമായിരുന്നു കുഞ്ഞിനെ തട്ടിയെടുക്കലെന്നു നീതു പൊലീസിനോടു പറഞ്ഞു. താന് പ്രസവിച്ച കുഞ്ഞാണെന്നു വിശ്വസിപ്പിച്ചു പണം തിരികെ വാങ്ങാനായിരുന്നു പദ്ധതിയെന്നാണ് മൊഴി.


മരിച്ചിട്ടും അമ്മയുടെ നെഞ്ചില് ആഞ്ഞ് ചവിട്ടി, പൈപ്പിന്‍ചുവട്ടില് രക്തം കഴുകിക്കളഞ്ഞു; ക്രൂരത | poovar murder| crime news\nമരിച്ചിട്ടും അമ്മയുടെ നെഞ്ചില് ആഞ്ഞ് ചവിട്ടി, പൈപ്പിന്‍ചുവട്ടില് രക്തം കഴുകിക്കളഞ്ഞു; ക്രൂരത\nJul 7, 2021, 10:41 AM IST\nകൊല്ലപ്പെട്ട ഓമന, വിപിന്‍ദാസ്\nപൂവാര്: മദ്യപാനം എതിര്‍ത്തതിന് അമ്മയെ കൊന്നതാണെന്ന് മകന്റെ മൊഴി. പൂവാര് പാമ്പുകാല ഊറ്റുകുഴി പാലയ്യന്റെ ഭാര്യ റിട്ട. അധ്യാപിക ഓമന(70)യെയാണ് മകന് വിപിന്‍ദാസ്(39) കൊലപ്പെടുത്തിയതെന്ന് പോലീസിനോട് സമ്മതിച്ചത്. കഴിഞ്ഞ വ്യാഴാഴ്ചയാണ് വിപിന്‍ദാസ് വീട്ടില്‍വച്ച് ഓമനയെ കൊലപ്പെടുത്തിയത്. നേരത്തെ സൈനികനായിരുന്ന വിപിന്‍ദാസ് വിരമിച്ചശേഷം അമ്മയോടൊപ്പമാണ് താമസിച്ചിരുന്നത്.\nകടുത്ത മദ്യപാനിയായ ഇയാളുടെ വിവാഹം നടക്കാത്തത് അമ്മ കാരണമെന്ന് പറഞ്ഞ് ഇയാള് നിരന്തരം ഓമനയെ ഉപദ്രവിച്ചിരുന്നതായി പോലീസ് പറയുന്നു. കഴിഞ്ഞ ഒന്നിന് അമിതമായി മദ്യപിക്കുകയും അമ്മയുമായി വഴക്കിടുകയും ചെയ്തു.\nതുടര്‍ന്ന് സുഹൃത്തുക്കളേയും വീട്ടില് വിളിച്ചുവരുത്തി മദ്യപാനം തുടര്‍ന്നു. ഇത് അമ്മ ചോദ്യംചെയ്തു. ഇതില് പ്രകോപിതനായ വിപിന്‍ദാസ് ഓമനയുടെ കഴുത്തില് കുത്തിപ്പിടിച്ച് ഞെക്കുകയും അലറിക്കരഞ്ഞ ഓമനയുടെ വായ പൊത്തിപ്പിടിച്ച് കൊല്ലുകയുമായിരുന്നുവെന്ന് പോലീസിനോട് പറഞ്ഞു.\nമരിച്ചശേഷവും ദേഷ്യം തീരാതെ ഇയാള് അമ്മയെ കിടക്കയില് കിടത്തുകയും നെഞ്ചില് ആഞ്ഞ് ചവിട്ടി മരണം ഉറപ്പാക്കുകയും ചെയ്തതായി പോലീസിനോട് പറഞ്ഞു.തുടര്‍ന്ന് മൃതദേഹം എടുത്ത് പുറത്തെ പൈപ്പിന്റെ ചുവട്ടില് എത്തിച്ച് മുഖത്തെ രക്തം കഴുകിക്കളയുകയും അമ്മ മരിച്ചുപോയതായി സുഹൃത്തുകളെ അറിയിക്കുകയും ചെയ്തു.\nവീട്ടിലെത്തിയവര് മൃതശരീരം കിടക്കുന്നതു കണ്ട് സംശയംതോന്നി തിരികെപോയി. തുടര്‍ന്ന് ഇയാള് കാഞ്ഞിരംകുളത്ത് പോയി ശവപ്പെട്ടി വാങ്ങി വീട്ടിലെത്തിച്ചശേഷം വീടിന്റെ സമീപത്തെ ഒഴിഞ്ഞ പറമ്പില് മറവ് ചെയ്യുന്നതിനായി കുഴിവെട്ടുകയും ചെയ്തു. ഇതുകണ്ട പ്രദേശവാസികളാണ് പോലീസില് വിവരം അറിയിച്ചത്.\nപോലീസ് എത്തി മൃതദേഹം പോസ്റ്റ്‌മോര്‍ട്ടത്തിന് അയയ്ക്കുകയും വിപിന്‍ദാസിനെ കസ്റ്റഡിയില് എടുക്കുകയും ചെയ്തു.\nപോലീസിന്റെ ആദ്യഘട്ട ചോദ്യംചെയ്യലില് അമ്മ സ്വാഭാവികമയി മരിച്ചതാണെന്നും ബന്ധുക്കള് സഹകരിക്കാത്തതിനാലാണ് മൃതശരീരം മറവുചെയ്യാന് ശ്രമിച്ചതെന്നും മൊഴിനല്‍കിയിരുന്നു.\nതുടര്‍ന്ന് പോസ്റ്റുമോര്‍ട്ടം റിപ്പോര്‍ട്ടിന്റെയും ശാസ്ത്രീയ തെളിവുകളുടെയും അടിസ്ഥാനത്തില് നടത്തിയ വിശദമായ ചോദ്യംചെയ്യലിലാണ് വിപിന്‍ദാസ് അമ്മയെ കൊന്നതാണെന്ന് പോലീസിനോട് സമ്മതിച്ചത്.\nതിരുവനന്തപുരം റൂറല് എസ്.പി. മധുവിന്റെ നിര്‍ദേശപ്രകാരം നെയ്യാറ്റിന്‍കര ഡിവൈ.എസ്.പി. അനില്‍കുമാര്, പൂവാര് ഇന്‍സ്പെക്ടര് എസ്.ബി.പ്രവീണ്, എസ്.ഐ.മാരായ സന്തോഷ്‌കുമാര് സാബു, നെല്‍സണ് എന്നിവരടങ്ങുന്ന സംഘമാണ് വിപിന്‍ദാസിനെ അറസ്റ്റ് ചെയ്തത്. കോടതി ഇയാളെ റിമാന്‍ഡ് ചെയ്തു.\nവീട്ടില് ചാരായം വാറ്റി പാക്കറ്റുകളിലാക്കി വില്പന; രണ്ടുപേര് അറസ്റ്റില്


മലപ്പുറം മാതൃക; പാസ്‌പോര്‍ട്ട് വെരിഫിക്കേഷന് ഇനി ‘ഡിജിറ്റല്’ – Chandrika Daily\nBy chandrika Sunday December 31, 2017 20:49 pm\nമലപ്പുറം മാതൃക; പാസ്‌പോര്‍ട്ട് വെരിഫിക്കേഷന് ഇനി ‘ഡിജിറ്റല്’\nതിരുവനന്തപുരം: പൊലീസിന്റെ പാസ്‌പോര്‍ട്ട് വെരിഫിക്കേഷന് ഇനി മുതല് മൊബൈല് ആപ്ലിക്കേഷന് വഴി. മലപ്പുറം ജില്ലയില് നടപ്പാക്കിയ ഇ-വിപ് എന്ന പേരിലുള്ള പദ്ധതി വന് വിജയമായ സാഹചര്യത്തിലാണ് സംസ്ഥാനത്താകെ…\nതിരുവനന്തപുരം: പൊലീസിന്റെ പാസ്‌പോര്‍ട്ട് വെരിഫിക്കേഷന് ഇനി മുതല് മൊബൈല് ആപ്ലിക്കേഷന് വഴി. മലപ്പുറം ജില്ലയില് നടപ്പാക്കിയ ഇ-വിപ് എന്ന പേരിലുള്ള പദ്ധതി വന് വിജയമായ സാഹചര്യത്തിലാണ് സംസ്ഥാനത്താകെ ഇത് ഉപയോഗിക്കാന് പൊലീസ് തീരുമാനിച്ചത്. പാസ്‌പോര്‍ട്ട് വെരിഫിക്കേഷന് നിലവില് 21 ദിവസം വരെ സമയമെടുക്കുന്നുണ്ട്. ഇത് നാലോ അഞ്ചോ ദിവസമായി കുറക്കാനാകുമെന്നതാണ് പദ്ധതി കൊണ്ടുള്ള നേട്ടം.\nമലപ്പുറം ജില്ലയില് പദ്ധതി നടപ്പാക്കിയപ്പോള് ശരാശരി ഏഴ് ദിവസത്തിനുള്ളില് വെരിഫിക്കേഷന് പൂര്‍ത്തിയാക്കാന് കഴിഞ്ഞിരുന്നു. സംസ്ഥാന വ്യാപകമായി നടപ്പാക്കുന്നതിനൊപ്പം വെരിഫിക്കേഷന് വേണ്ടിയെടുക്കുന്ന കാലപരിധി നാലോ അഞ്ചോ ദിവസമായി കുറക്കാനാണ് പൊലീസ് ലക്ഷ്യമിടുന്നത്. തെലങ്കാനയെയാണ് ഇക്കാര്യത്തില് കേരളം മാതൃകയാക്കുന്നത്. തെലങ്കാന പൊലീസ് ‘വെരിഫാസ്റ്റ്’ എന്ന പേരില് പാസ്‌പോര്‍ട്ട് വെരിഫിക്കേഷനായി മൊബൈല് ആപ്ലിക്കേഷന് നടപ്പാക്കിയിരുന്നു. ഇതുവഴി വെരിഫിക്കേഷനുള്ള സമയം അഞ്ചായി കുറക്കാന് കഴിഞ്ഞിരുന്നു. ഇത് കേന്ദ്രസര്‍ക്കാര് അംഗീകരിക്കുകയും ചെയ്തിരുന്നു.\nപുതിയ സംവിധാനം നടപ്പാക്കുന്നതോടെ പാസ്‌പോര്‍ട്ട് വെരിഫിക്കേഷനുള്ള രേഖകള് പ്രിന്റൗട്ടെടുത്ത് കൈമാറുന്നതിന് പകരം ഇ- വിപ് ആപ്ലിക്കേഷന് വഴി ജില്ലാ ക്രൈം റെക്കോര്‍ഡ്‌സ് ബ്യൂറോക്ക് അയച്ചുകൊടുക്കും. ഒരു ദിവസത്തിനുള്ളില് തന്നെ ഇത് പൂര്‍ത്തിയാക്കാന് കഴിയും. ജില്ലാ ക്രൈം റെക്കോര്‍ഡ്‌സ് ബ്യൂറോയില് പരിശോധന കഴിഞ്ഞാല് ഈ ഫയലുകള് ഡിജിറ്റല് രൂപത്തില് പൊലീസ് സ്റ്റേഷനിലെ പാസ്‌പോര്‍ട്ട് വെരിഫിക്കേഷന്റെ ചുമതലയുള്ള ഉദ്യോഗസ്ഥന് മൊബൈല് ആപ്ലിക്കേഷന് വഴി അയച്ചുകൊടുക്കും. ഈ ഉദ്യോഗസ്ഥന് അപേക്ഷകന്റെ വീട്ടിലെത്തി പാസ്‌പോര്‍ട്ട് അപേക്ഷക്കായി സമര്‍പ്പിച്ച രേഖകളുടെ ശരിപകര്‍പ്പ് സ്മാര്‍ട്ട്‌ഫോണ് വഴി ഒത്തുനോക്കും. അപേക്ഷന്റെ ഒപ്പ് ശേഖരിച്ച് അപേക്ഷയോടൊപ്പം ചേര്‍ക്കും. വെരിഫിക്കേഷന് ശേഷം ഇതു സംബന്ധിച്ച റിപ്പോര്‍ട്ട് ജില്ലാ സ്‌പെഷ്യല് ബ്രാഞ്ചിന് തന്റെ ഡിജിറ്റല് കയ്യൊപ്പോടെ മൊബൈല് ആപ്ലിക്കേഷന്‍വഴി തന്നെ അയച്ചുകൊടുക്കുകയും ചെയ്യും.\nമലപ്പുറത്ത് നവംബര് ഒന്നിനാണ് പദ്ധതി നടപ്പാക്കിയത്. ഇതിനു മുന്‍പ് വെരിഫിക്കേഷന് അനുവദിച്ചിട്ടുള്ള കാലപരിധിയായ 21 ദിവസത്തിനുള്ളില് 55 ശതമാനം വെരിഫിക്കേഷനാണ് പൂര്‍ത്തിയാക്കാനായത്. പദ്ധതി നടപ്പാക്കിയ നവംബര് മാസത്തില് 99.94 ശതമാനവും പൂര്‍ത്തിയാക്കി. സമയലാഭം മാത്രമല്ല, വെരിഫിക്കേഷന്റെ കൃത്യത ഉറപ്പാക്കാനും ഇതുവഴി സാധിക്കുന്നുവെന്നതാണ് പുതിയ സംവിധാനത്തിന്റെ നേട്ടം. അപേക്ഷകന്റെ ഒപ്പ് വെരിഫിക്കേഷന് ചെയ്യുന്നത് ജി.പി.എം സംവിധാനത്തിലാണ്. അതുകൊണ്ടുതന്നെ വെരിഫിക്കേഷന്റെ ചുമതലയുള്ള പൊലീസ് ഉദ്യോഗസ്ഥന് അപേക്ഷകന്റെ വീട്ടിലെത്തി പരിശോധന നടത്തിയെന്ന് ഉറപ്പിക്കാനാകും. അപേക്ഷകന് 15 അക്ക ഫയല് നമ്പര് നല്‍കി അപേക്ഷയുടെ തല്‍സ്ഥിതി അറിയാനുമാകും. പുറമെ വെരിഫിക്കേഷനായി പൊലീസ് ഉദ്യോഗസ്ഥന് വീട്ടിലെത്തുന്ന സമയവും തിയതിയും മുന്‍കൂട്ടി അറിയാനും സാധിക്കും. ഇതിനു സമാനമായ മൊബൈല് ആപ്ലിക്കേഷന് 2015ല് തൃശൂരിലും നടപ്പാക്കിയിരുന്നു. ഇതും വിജയകരമായിരുന്നു.\nCategories: Culture, More, Views Tags: malappuram passport office, passport


ഉറുദു സര്‍വകലാശാലയ്ക്ക് യുപിയില് സ്ഥലം അനുവദിച്ച് യോഗി :: Janmabhumi Daily\nഉറുദു സര്‍വകലാശാലയ്ക്ക് യുപിയില് സ്ഥലം അനുവദിച്ച് യോഗി\nMonday 22 May 2017 5:33 pm IST\nന്യൂദല്‍ഹി: ലക്‌നൗവില് മൗലാന ആസാദ് നാഷണല് ഉറുദു സര്‍വകലാശാലയ്ക്ക് കാമ്പസ് ഉണ്ടാക്കാന് യുപി സര്‍ക്കാര് ഭൂമി അനുവദിച്ചതായി യൂണിവേഴ്‌സിറ്റി ചാന്‍സലര് സഫര് സുരേഷ് വാല. ഇതുസംബന്ധിച്ച് ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥുമായി നടത്തിയ കൂടിക്കഴ്ചയില് അനുകൂല തീരുമാനമുണ്ടായതായി സുരേഷ് വാല വ്യക്തമാക്കി. രാജ്യത്തെ മുന്‍നിര കേന്ദ്രസര്‍വകലാശാലകളില് ഒന്നായ ഉറുദു സര്‍വകലാശായ്ക്ക് രാജ്യത്ത് 11 കാമ്പസുകള് ഉണ്ട്. എന്നാല് യുപിയില് ഒരു കാമ്പസിനു വേണ്ടിയുള്ള ആവശ്യം വര്‍ഷങ്ങളായി തുടരുകയായിരുന്നു. ഇതാണ് ഇപ്പോള് സാധ്യമായിരിക്കുന്നത്. മുസ്ലീം യുവാക്കളെ മുഖ്യധാരയിലേക്ക് കൊണ്ടുവരാന് യുപിയിലെ കാമ്പസിന് കഴിയുമെന്നും സുരേഷ് വാല പറഞ്ഞു. സംസ്ഥാനത്തെ മദ്രസകളുടെ നവീകരണവും ഇരുവരും ചര്‍ച്ച ചെയ്തു. നിലവില് 48,000 മദ്രസകള്‍ക്കാണ് സര്‍ക്കാര് സഹായം ലഭിക്കുന്നത്. ഉറുദു വിദ്യാഭ്യാസം പ്രോത്സാഹിപ്പിക്കുന്നതിനായി 1998ലാണ് സര്‍വലാശാല സ്ഥാപിച്ചത്. പ്രധാനമന്ത്രിയുമായി അടുത്ത ബന്ധം പുലര്‍ത്തുന്ന സുരേഷ് വാലയെ 2015ലാണ് സര്‍വകലാശാലയുടെ ചാന്‍സലര് ആയി നിയമിച്ചത്.\nയുപിയില് പൊതു അവധികള് വെട്ടിക്കുറച്ച് യോഗി\nയുപിയില് സ്വകാര്യ സര്‍വ്വകലാശാലകളിലെ ദേശ വിരുദ്ധ പ്രവര്‍ത്തനങ്ങള്‍ക്ക് തടയിട്ട് യോഗി സര്‍ക്കാര്\nയുപിയില് മോദി കാവിക്കടലിളക്കി


ബംഗാളില് 38 സീറ്റില് സ്ഥാനാര്‍ത്ഥികളെ പ്രഖ്യാപിച്ച് ഇടതുമുന്നണി; കോണ്‍ഗ്രസിന് 24 മണിക്കൂര് സമയമെന്ന് ബിമന് ബോസ്\nബംഗാളില് 38 സീറ്റില് ...\n19 March 2019 2:46 PM GMT\nകോണ്‍ഗ്രസുമായുള്ള സീറ്റ് ധാരണ സംബന്ധിച്ച് അനിശ്ചിതത്വം തുടരുന്നതിനിടയില് പശ്ചിമ ബംഗാളില് 42ല് 38 സീറ്റിലും ഇടതുമുന്നണി സ്ഥാനാര്‍ത്ഥികളെ പ്രഖ്യാപിച്ചു. 2014ല് കോണ്‍ഗ്രസ് ജയിച്ച നാല് സീറ്റുകള് മാത്രമാണ് ഒഴിച്ചിട്ടിരിക്കുന്നത്. തീരുമാനം അറിയിക്കാന് കോണ്‍ഗ്രസിന് തങ്ങള് 24 മണിക്കൂര് സമയം നല്‍കുകയാണ് എന്ന് ഇടതുമുന്നണി ചെയര്‍മാനും സിപിഎം പൊളിറ്റ് ബ്യൂറോ അംഗവുമായി ബിമന് ബോസ് പറഞ്ഞു. കോണ്‍ഗ്രസിന്റെ തീരുമാനം അറിഞ്ഞ ശേഷം ഇപ്പോള് പ്രഖ്യാപിച്ചിരിക്കുന്ന സ്ഥാനാര്‍ത്ഥി പട്ടികയില് മാറ്റം വരുത്താന് തയ്യാറാണ് എന്ന് ബിമന് ബോസ് വ്യക്തമാക്കി.\nകോണ്‍ഗ്രസ് 11 സ്ഥാനാര്‍ത്ഥികളെ പ്രഖ്യാപിച്ചത് ഏകപക്ഷീയമായാണ് എന്ന് ബിമന് ബോസ് കുറ്റപ്പെടുത്തി. സിപിഎം കഴിഞ്ഞ തവണ ജയിച്ച രണ്ട് സീറ്റുകളില് - മുഹമ്മദ് സലീം ജയിച്ച റായ്ഗഞ്ചിലും ബദറുദ്ദോസ ഖാന് ജയിച്ച മുര്‍ഷിദാബാദിലും - സ്ഥാനാര്‍ത്ഥികളെ പ്രഖ്യാപിച്ചതാണ് സിപിഎമ്മിനെ ചൊടിപ്പിച്ചത്. സിറ്റിംഗ് സീറ്റുകളില് പരസ്പരം മത്സരിക്കാത്ത വിധമുള്ള ധാരണയാണ് കോണ്‍ഗ്രസിനോട് സിപിഎം ആവശ്യപ്പെട്ടിരുന്നു. പാര്‍ട്ടി ജനറല് സെക്രട്ടറി സീതാറാം യെച്ചൂരി, കോണ്‍ഗ്രസ് പ്രസിഡന്റ് രാഹുല് ഗാന്ധിയുമായി നടത്തുന്ന ചര്‍ച്ചയില് ഇത് സംബന്ധിച്ച് തീരുമാനമാകുമെന്നാണ് സിപിഎമ്മിന്റെ പ്രതീക്ഷ.\nബിജെപി വിരുദ്ധ, തൃണമൂല് വിരുദ്ധ വോട്ടുകള് പരമാവധി ഏകീകരിക്കുക എന്നതാണ് ലക്ഷ്യം. നാളെ വൈകീട്ട് 4.30 വരെ ഞങ്ങള് കാത്തിരിക്കും. കോണ്‍ഗ്രസിന് 24 മണിക്കൂര് സമയമുണ്ട്. പ്രശ്‌നങ്ങള് സംസാരിച്ച് തീര്‍ക്കാനുള്ള സമയമുണ്ട് - ബിമന് ബോസ് പറഞ്ഞു. അതേസമയം സിപിഎം ഏകപക്ഷീയമായി 17 സ്ഥാനാര്‍ത്ഥികളെ പ്രഖ്യാപിച്ചു എന്ന് കോണ്‍ഗ്രസും കഴിഞ്ഞ ദിവസം ആരോപിച്ചിരുന്നു. 2014ല് നാല് സീറ്റുകളാണ് കോണ്‍ഗ്രസ് നേടിയത് - ബെറാംപൂര്, ജംഗിപ്പൂര്, മാള്‍ഡ ഉത്തര്, മാള്‍ഡ ദക്ഷിണ് എന്നിവ. 2016ലെ നിയമസഭ തിരഞ്ഞെടുപ്പില് കോണ്‍ഗ്രസ് 45 സീറ്റും ഇടതുമുന്നണി 32 സീറ്റുമാണ് നേടിയത്. തൃണമൂലിന് ശേഷം നിയമസഭയിലെ രണ്ടാം കക്ഷിയായി കോണ്‍ഗ്രസ്.\nഅതേസമയം വോട്ട് വിഹിതത്തില് കോണ്‍ഗ്രസിനേക്കാള് മുന്നിലായിരുന്നു ഇടതുമുന്നണി. നിയമസഭയില് സിപിഎമ്മിനേക്കാള് വലിയ കക്ഷിയും കഴിഞ്ഞ തവണ കൂടുതല് ലോക്‌സഭ സീറ്റുകളുമുള്ള തങ്ങള്‍ക്ക് കൂടുതല് സീറ്റുകള് ഇത്തവണ വേണമെന്നാണ് കോണ്‍ഗ്രസിന്റെ ആവശ്യം. സിപിഎമ്മുമായി സഖ്യത്തിന് താല്‍പര്യമില്ലെന്ന് കോണ്‍ഗ്രസ് സംസ്ഥാന അധ്യക്ഷന് സോമേന്ദ്രനാഥ് മിത്ര പറഞ്ഞിരുന്നു. സിപിഎം ഏകപക്ഷീയമായി സ്ഥാനാര്‍ത്ഥികളെ പ്രഖ്യാപിച്ച് കബളിപ്പിക്കുന്നതിനാല് സഖ്യത്തിന് മുന്നോട്ട് പോകാനാകില്ലെന്ന് സോമന് മിത്ര പറഞ്ഞിരുന്നു.\nalliance biman bose congress cpim electoral understanding left front loksabha elections rahul gandhi Sitaram yechury somen mitra


ഹോ പോസിറ്റീവ് കിങ്\nചലനശേഷിയുള്ള ഒരുവിരലും മസ്തിഷ്‌കവുമുണ്ടെങ്കില് ലോകം കീഴടക്കാമെന്ന് ചാരുകസേരയിലിരുന്ന് തെളിയിച്ച മഹാത്ഭുതം!! കുറവുകള് അവസരങ്ങളുടെ തോരണമാണെന്ന് ജീവിതം കൊണ്ടു കാണിച്ചു തന്ന അപൂര്‍വ പ്രതിഭ. തളര്‍ന്ന ശരീരത്തിനുള്ളിലെ ഉറച്ച മനസിനെ അഭ്രപാളികളിലേക്ക് അയച്ച് ശാസ്ത്രരംഗത്ത് വിസ്മയം സൃഷ്ടിച്ച സ്റ്റീഫന് ഹോക്കിങ്‌സ് പ്രചോദനത്തിന്റെ നിറകുടമായിരുന്നു.കൃത്യമായൊരു ലക്ഷ്യമുണ്ടെങ്കില് ഏതു പ്രതിസന്ധിയിലും പതറാതെ മുന്നോട്ട് പോകാമെന്ന് ലോകത്തോട് ഉറക്കെ ഉറക്കെ വിളിച്ചുപറഞ്ഞ ഭൗതിക ശാസ്ത്രജ്ഞനായിരുന്നു ഹോക്കിങ്‌സ്. അസ്ഥികള് പൊടിഞ്ഞ് ശരീരത്തിന്റെ ചലനശേഷി നഷ്ടമാകുന്ന അമിയോട്രോപ്പിക് ലാറ്ററല് സ്ലിറോസിസ് (എ.എല്.എസ്) എന്ന അപൂര്‍വ രോഗത്തിന്റെ പിടിയിലായിരുന്നു അദ്ദേഹം. ചലനശേഷി, സംസാരശേഷി തുടങ്ങി ഐശ്ചിക പ്രവര്‍ത്തനശേഷി നഷ്ടപ്പെട്ട മനുഷ്യനാണ് തമോഗര്‍ത്തങ്ങളെക്കുറിച്ചും പ്രപഞ്ച ഉല്‍പ്പത്തിയെക്കുറിച്ചും ലോകത്തിന് അറിവു പകര്‍ന്നു നല്‍കിയത് !!\nഎന്തുകൊണ്ട് ഹോക്കിങ്‌സ് ?\nതലച്ചോറിലെ കോശങ്ങള് നശിക്കുന്ന രോഗത്തിന്റെ തീവ്രതയില് ഒരു ചടങ്ങില് വച്ച് അദ്ദേഹം ചോദിച്ചത് വാട്ട് എബൗട്ട് ദി ബ്രെയ്ന്' ? എന്നാണ്. നൂറു നൂറു ഉത്തരങ്ങള്‍ക്കുള്ള ചോദ്യമായിരുന്നു ഇത്. തലച്ചോറിനെ ഇത്രയും നന്നായി ഉപയോഗിച്ച ഒരു മനുഷ്യന് ഈ നൂറ്റാണ്ടില് വേറെയുണ്ടാവില്ല. ചിന്താശേഷിയുള്ള മസ്തിഷ്‌കവും തളരാത്ത മനസുമുണ്ടെങ്കില് ഏതു ലക്ഷ്യവും പുഷ്പം പോലെ സ്വന്തമാക്കാമെന്ന് തെളിയിക്കാനാണ് ഹോക്കിങ് ജനിച്ചതു തന്നെ. ലോകത്ത് പ്രചോദനമായ നിരവധി വ്യക്തികള് ജീവിച്ചിരുന്നിട്ടുണ്ട്. എബ്രഹാം ലിങ്കണ്, ആല്‍ബര്‍ട്ട് ഐന്‍സ്റ്റീന്, സ്റ്റീവ് ജോബ്‌സ് തുടങ്ങിയ നിരവധി വിസ്മയങ്ങളില് നിന്ന് ഹോക്കിങ്‌സിനെ വ്യത്യസ്തമാക്കുന്നത് എന്താണ് ? മരണത്തെ മുഖാമുഖം കണ്ട ശേഷം സ്വപ്നത്തിലേക്ക് കുതിച്ചതിന്, ആരും തളരുന്ന സന്ദര്‍ഭത്തിലും പതറാതെ മനസിനെ പിടിച്ചു നിറുത്തിയതിന്, ശാസ്ത്രലോകത്ത് തന്റെ കണ്ടുപിടിത്തങ്ങളെ സാധാരണക്കാരന് പോലും മനസിലാകുന്ന വിധത്തില് വിശദീകരിച്ചു നല്‍കിയതിന്, വലിയ പരിമിതകളെ ആഘോഷമാക്കിയതിന്, കാരണങ്ങള് പലതാണ് ഹോക്കിങിന് മോട്ടിവേഷ ണല് ചക്രവര്‍ത്തി സിംഹാസനം അലങ്കരിക്കാന്.\n1963ല് ആണ് ഹോക്കിങ്‌സിന് എ.എല്.എസ് എന്ന അപൂര്‍വ രോഗം ബാധിച്ച കാര്യം കണ്ടെത്തുന്നത്. പരമാവധി രണ്ട് വര്‍ഷം മാത്രമേ ഹോക്കിങിസിന് ആയുസുള്ളൂവെന്ന് ഡോക്ടര്‍മാര് വിധിയെഴുതി. ഇരുപത്തിയൊന്നാമത്തെ വയസില് കേംബ്രിഡ്ജ് സര്‍വകലാശാലയില് ഗവേഷണത്തിനുള്ള ഒരുക്കങ്ങള് നടത്തിവരവേയാണ് രോഗം കരിനിഴലായിയെത്തിയത്. ഡോക്ടര്‍മാരുടെ വിധിയില് ഹോക്കിങിന് വിശ്വാസമില്ലായിയിരുന്നു. ഗവേഷണം ആരംഭിച്ചതിനൊപ്പം അദ്ദേഹം വിവാഹവും കഴിച്ചു. 32ാം വയസില് ബ്രിട്ടനിലെ ഏറ്റവും വിശിഷ്ടമായ ശാസ്ത്രസമിതിയിലെ പ്രായം കുറഞ്ഞ അംഗമായി വിഖ്യാത ഈ സൈദ്ധാതിക ശാസ്ത്രജ്ഞന്. 1979ല് ഐസക് ന്യൂട്ടന് അലങ്കരിച്ചിരുന്ന കേംബ്രിഡ്ജിലെ ഗണിതശാസ്ത്ര വിഭാഗത്തിലെ ലുക്കാസിയന് പ്രൊഫസര് സ്ഥാനത്തെത്തി. നക്ഷത്രങ്ങള് നശിക്കുമ്പോള് രൂപം കൊള്ളുന്ന തമോഗര്‍ത്തങ്ങളെക്കുറിച്ചുള്ള പഠനമാണ് ഹോക്കിങ്‌സിനെ പ്രശസ്തിയിലേക്ക് ഉയര്‍ത്തിയത്. തിയറി ഓഫ് എവരിതിങ് എന്ന പേരില് പ്രപഞ്ചത്തെക്കുറിച്ചുള്ള സമഗ്രമായ സിദ്ധാന്തവും ആവിഷ്‌കരിച്ചു. ആല്‍ബര്‍ട്ട് ഐന്‍സ്റ്റിന്റെ ആപേക്ഷിക സിദ്ധാന്തത്തിന് കൂടുതല് വിശദീകരണം നല്‍കാനും ഹോക്കിങ്‌സിനായി. വൈദ്യശാസ്ത്രത്തെ അതിശയിപ്പിച്ചുകൊണ്ട് 55 വര്‍ഷമാണ് ഹോക്കിങ് ജീവിച്ചിരുന്നത്. അസാമാന്യ പ്രതിഭാവിലാസം കൊണ്ടാണ് ഹോക്കിങ് രോഗത്തെ ഇത്രതാളും അതിജീവിച്ചതെന്ന് കരുതപ്പെടുന്നു. 1985ല് ഹോക്കിങ്‌സ് മരണത്തിന്റെ വക്കിലെത്തിയിരുന്നു. ജീവന് നിലനിര്‍ത്തുന്ന യന്ത്രസംവിധാനത്തിന്റെ പ്രവര്‍ത്തനം നിര്‍ത്തി ദയാവധം അനുവദിക്കാന് ഡോക്ടര്‍മാര് സന്നദ്ധരായിരുന്നു. സ്വിറ്റ്‌സര്‍ലന്‍ഡില് വച്ച് ശ്വാസകോശത്തിലുണ്ടായ അണുബാധ ന്യുമോണിയായതിനെ തുടര്‍ന്നാണ് ദയാവധത്തിന് ഡോക്ടര്‍മാര് നിര്‍ദേശിച്ചത്. എന്നാല് ഭാര്യ ജെയ്ന് അതിനു സമ്മതിച്ചില്ല. 1988ല് 'എ ബ്രീഫ് ഹിസ്റ്ററി ഓഫ് ടൈം' എന്ന പ്രശസ്തമായ പുസ്തകം രചിക്കുന്ന വേളയിലാണ് മരണത്തെ മുഖാമുഖം കണ്ടത്. ആധുനിക സാങ്കേതിക വിദ്യ ഉപയോഗിച്ചാണ് തന്റെ രോഗാവസ്ഥയെ ഹോക്കിങ്‌സ് മറികടന്നത്.\nഎല്ലാ സൗകര്യങ്ങളോടും കൂടിയ ചക്രക്കസേരയിലായിരുന്നു അദ്ദേഹത്തിന്റെ ജീവിതം. ഭക്ഷണം നല്‍കാനും ശ്വാസമെടുക്കുന്നതിന് സഹായിക്കുന്നതിനുമാണ് കുടുംബാഗങ്ങളും നഴ്‌സുമാരുമുണ്ടായിരുന്നത്. എ.എല്.എസ് രോഗികള് സാധാരണ ശ്വാസ തടസമുണ്ടായാല് മരിക്കാറാണ് പതിവ്. അത്തരമൊരു അവസരം വന്നപ്പോള് ട്രക്കിയോസ്റ്റമി എന്ന ശ്വാസനാള ശസ്ത്രകിയ നടത്തിയാണ് ജീവന് രക്ഷിച്ചത്. ശ്വാസമെടുക്കുന്നത് നെഞ്ചിലെ സുഷിരത്തിലൂടെയായതോടെ സംസാരശേഷി പൂര്‍ണമായും നഷ്ടപ്പെട്ടു. വിരലുകൊണ്ട് കീബോര്‍ഡിലെഴുതുന്ന കാര്യങ്ങളെ സംസാരമാക്കി മാറ്റുന്ന സ്പീച്ച് സിന്തസൈസര് എന്ന ഉപകരണം കൊണ്ടാണ് അദ്ദേഹം ആശയവിനിമയം നടത്തിയത്. കുറച്ചുകാലം കഴിഞ്ഞപ്പോള് വിരലിന്റെ ചലനശേഷിയും നിലച്ചു. പിന്നീട് കവിളിലെ പേശികളുടെ ചലനം വായിച്ചെടുത്ത് ശബ്ദമാക്കി മാറ്റുന്ന ഉപകരണ ത്തിന്റെ സഹായത്തോടെ ഹോക്കിങ്‌സ് വിധിയെ വീണ്ടും വെല്ലുവിളിച്ചു. വര്‍ഷങ്ങളായി ഈ ഉപകരണത്തിന്റെ സഹായത്തോടെയായിരുന്നു അദ്ദേഹം ആശയവിനിമയം നടത്തിയത്. ഒരു മിനിട്ടില് ആറു വാക്കുകള് മാത്രമായിരുന്നു അദ്ദേഹത്തിന് പറയാന് കഴിഞ്ഞിരുന്നത്. വീല്‍ച്ചെയറില് ഘടിപ്പിച്ച കമ്പ്യൂട്ടര് സ്‌ക്രീനില് പ്രത്യക്ഷപ്പെടുന്ന വാക്കുകളില് നിന്ന് ഉചിതമായവ നേത്രപാളികള് ചലിപ്പിച്ച് തിരഞ്ഞെടുത്തായിരുന്നു അദ്ദേഹം പുസ്തകമെഴുതിയിരുന്നത്. വിജയം ഒരു യാത്രയാണെന്ന അര്‍തര് ആഷെയുടെ വാക്കുകളെ അന്വര്‍ത്ഥമാക്കിയ ഇതിഹാസമായിരുന്നു സ്റ്റീഫന് ഹോക്കിങ്‌സ്.


prisoners wrote exam in jayil jyothi by saksharatha mission– News18 Malayalam\nസാക്ഷരരാകാൻ 297 തടവുകാരും\nUpdated: February 18, 2018, 5:37 PM IST\nവിദ്യാഭ്യാസത്തിന് പ്രായമില്ല. ഏതുകാലത്തും പഠിക്കാം. അതിനുദാഹരണമാണ് ചന്ദ്രൻ. ജയിൽ അന്തേവാസികളെ സാക്ഷരരാക്കുന്ന 'ജയിൽ ജ്യോതി' പദ്ധതിയിൽ പൂജപ്പുര സെൻട്രൽ ജയിലിൽ പരീക്ഷ എഴുതിയ ഏറ്റവും പ്രായം കൂടിയ തടവുകാരനാണ് ചന്ദ്രൻ.\nപദ്ധതിയിൽ സംസ്ഥാനത്താകെ 297 തടവുകാരാണ് പരീക്ഷ എഴുതിയത്. സാക്ഷരതാ മിഷനും ജയിൽ വകുപ്പും സംയുക്തമായിട്ടാണ് പരീക്ഷ നടത്തിയത്. തിരുവനന്തപുരം ജില്ലയിൽ നിന്നാണ് ഏറ്റവുമധികം പേർ പരീക്ഷയെഴുതിയത്. 121 പേരാണ് പരീക്ഷ എഴുതിയിരിക്കുന്നത്. ഇതിൽ ഏഴുപേർ സ്ത്രീകളാണ്.\nപൂജപ്പുര സെൻട്രൽ ജയിലിൽ 59 പേരാണ് പരീക്ഷ എഴുതിയത്. വനിത ജയിലിൽ ഏഴു പേരും സ്പെഷ്യൽ ജയിലിൽ 30 പേരും ജില്ല ജയിലിൽ 25 പേരും പരീക്ഷ എഴുതി. അക്ഷരമറിയാത്ത തടവുകാർക്കായി കഴിഞ്ഞ മാസം നടത്തിയ പരിശീലനം പൂർത്തിയാക്കിയവരാണ് ശനിയാഴ്ച പരീക്ഷ എഴുതിയത്.\n100 മാർക്കിനാണ് പരീക്ഷ. വായന, കണക്ക്, എഴുത്ത് എന്നീ വിഭാഗത്തിലാണ് പരീക്ഷ. ഇവർക്ക് തുടർ വിദ്യാഭ്യാസം നൽകുന്നതിന്റെ ഭാഗമായി നാലാം തരം, ഏഴാംതരം, പത്താംതരം തുല്യതാ പരീക്ഷകൾക്കുള്ള പരിശീലനവും നൽകും.


July 2020 - 9:39 pm IST\nപെരിങ്ങൽ കുത്തു ഡാമിൽ കാലനിരപ്പു ഉയർന്നു\nവയോധികൻ കാർ ഇടിച്ചു മരിച്ചു :ശ്രീലങ്കൻ ക്രിക്കറ്റ് താരം അറസ്റ്റിൽ\nദൃശ്യം2ഓഗസ്റ്റ് 17ന് തന്നെ ഷൂട്ടിങ് ആരംഭിക്കും: ജിത്തു ജോസഫ്\nചൈനയെ തളർത്തും, ഡിജിറ്റൽ പ്രഹരം\nലോകത്തെ ഏറ്റവും വലിയ രണ്ടാമത്തെ ഇന്‍റർനെറ്റ് മാർക്കറ്റാണ് ഇന്ത്യ.2019ൽ വാട്സ് ആപ് കഴിഞ്ഞാൽ ഏറ്റവും കൂടുതൽ ഡൗൺ ലോഡ് ചെയ്തത് ടിക് ടോക്കാണ്. ടോപ് ട്വന്‍റി പട്ടികയിൽ രണ്ടാം സ്ഥാനത്ത്.\nമുംബൈ: സാങ്കേതിക വിദ്യാ വിപണിയിൽ, പ്രത്യേകിച്ച് മൊബൈൽ- ഇന്‍റർനെറ്റ് മേഖലയിൽ കുതിച്ചുചാട്ടത്തിന്‍റെ ചരിത്രങ്ങൾ സൃഷ്ടിക്കുന്ന ചൈനയ്ക്ക് കനത്ത തിരിച്ചടിയാണ് ഇന്ത്യ തിങ്കളാഴ്ച പ്രഖ്യാപിച്ച 59 ചൈനീസ് ആപ്പുകളുടെ നിരോധനം. ഇന്ത്യയുടെ ഡിജിറ്റൽ സ്ട്രൈക്ക് മറ്റു പ്രമുഖ രാജ്യങ്ങളും ശ്രദ്ധിക്കുമെന്നുറപ്പാണ്. അവരും ചൈനീസ് ആപ്പുകളെ ഭയപ്പെടാൻ തുടങ്ങിയാൽ അതു കൂടുതൽ തിരിച്ചടികളുണ്ടാക്കുകയും ചെയ്യും.\nഡാറ്റാ ചോർച്ച, ദേശസുരക്ഷയെ ബാധിക്കുന്ന വിഷയം എന്നതെല്ലാം നിസാരമായി കാണാനാവില്ലല്ലോ മറ്റു രാജ്യങ്ങൾക്കും. സ്വകാര്യത നഷ്ടപ്പെടുത്തുകയും ഡാറ്റകൾ വിദേശത്തേക്കു ചോരുകയും ചെയ്യുന്നു എന്നു നിരവധി പരാതികൾ ലഭിച്ചതിന്‍റെ അടിസ്ഥാനത്തിലാണ് ഇവ നിരോധിച്ചതെന്നു വ്യക്തമാക്കുന്നുണ്ട് ഇന്ത്യയുടെ ഐടി മന്ത്രാലയം.\nകൊവിഡ് ലോകം മുഴുവൻ പടർത്തിയതിന്‍റെ പഴി കേൾക്കുന്ന ചൈനയുടെ വിശ്വാസ്യത കൂടുതൽ ഇടിക്കുകയാണ് ഇന്ത്യൻ നീക്കം. ഇന്ത്യയുടെ ബഹിഷ്കരണ ആഹ്വാനത്തിൽ നേരത്തേ തന്നെ ആശങ്കയിലായ ചൈനീസ് വ്യവസായ മേഖലയുടെ ചങ്കിടിപ്പ് പതിന്മടങ്ങു വർധിപ്പിക്കും ഈ തീരുമാനം. ഇന്ത്യയുമായുള്ള സൗഹൃദം ഉപേക്ഷിക്കാൻ വയ്യാത്ത അവസ്ഥയിലാണ് ചൈനയുടെ സാങ്കേതിക വിദ്യാ വിപണിയും. തൊട്ടടുത്തുള്ള 130 കോടി ജനങ്ങളുടെ മാർക്കറ്റാണ് ഇന്ത്യ അവർക്ക്.\nഗാൽവൻ താഴ്വരയിൽ ഇന്ത്യൻ സൈനികരുടെ വീരമൃത്യുവിനു കാരണമായ ചൈനീസ് ആക്രമണത്തിനു കിട്ടുന്ന ഏറ്റവും ശക്തമായ തിരിച്ചടിയാണ് ആപ്പുകളുടെ നിരോധനം. ചൈനയെ ബഹിഷ്കരിക്കുകയെന്ന ആഹ്വാനം ഒന്നിനൊന്നു കരുത്തേറി വരികയാണ്.\nഅതിൽ ഏറ്റവും നിർണായകമായി മാറിയിരിക്കുന്നു ആപ്പുകൾ ബ്ലോക്ക് ചെയ്യുന്നത്. രാജ്യത്തെ മൂന്നിലൊന്ന് സ്മാർട്ട് ഫോൺ ഉപയോക്താക്കളെ ബാധിക്കുന്ന തീരുമാനമാണിതെന്നു ചൂണ്ടിക്കാണിക്കപ്പെടുന്നു. ഇത്രയേറെ വിദേശ ആപ്പുകൾ ഇന്ത്യ ഒരുമിച്ചു നിരോധിക്കുന്നത് ഇതാദ്യം.\nലോകത്തെ ഏറ്റവും വലിയ രണ്ടാമത്തെ ഇന്‍റർനെറ്റ് മാർക്കറ്റാണ് ഇന്ത്യ. ഒന്നാം സ്ഥാനത്ത് ചൈന തന്നെ. 85 കോടിയിലേറെ ഇന്‍റർനെറ്റ് ഉപയോക്താക്കളാണ് അവിടെയുള്ളത്. ഇന്ത്യയിൽ 56 കോടിയിലേറെ ഉപയോക്താക്കൾ. മൂന്നാം സ്ഥാനത്തുള്ള അമെരിക്കയിൽ 31 കോടിയിലേറെയാണ്. ടിക് ടോക്കിന്‍റെ കാര്യത്തിൽ ലോകത്ത് ഏറ്റവും കൂടുതൽ ഡൗൺലോഡുകളുള്ളത് ഇന്ത്യയിലാണ്.\nചൈന രണ്ടാം സ്ഥാനത്തേ വരൂ. ഇന്ത്യയിലെ പ്രമുഖ സ്മാർട്ട് ഫോൺ വിൽപ്പനക്കാരായ സിയോമിയുടെ കമ്യൂണിറ്റി, വിഡിയോ കോൾ ആപ്പുകൾ, ആലിബാബ ഗ്രൂപ്പിന്‍റെ യുസി ബ്രൗസർ, യുസി ന്യൂസ് എന്നിവ ഏറെ പ്രചാരമുള്ളവയാണ്. ഷെയർഇറ്റ്, സിഎം ബ്രൗസർ, ക്ലബ് ഫാക്റ്ററി, ഇഎസ് ഫയൽ എക്സ്പ്ലോറർ തുടങ്ങിയവയ്ക്കും പ്രചാരമേറെ.\nലോകത്തു തന്നെ സ്മാർട്ട് ഫോൺ ആപ്പ് ഉപയോഗത്തിൽ ചൈനയുടെ സ്വാധീനം വളരെയേറെയാണ്. ലോകത്തെ ആപ് ഡൗൺലോഡുകളിൽ പകുതിയോളം ചൈനയിൽ നിന്നുള്ളവയാണെന്ന് ബീജിങ്ങിലും സാൻഫ്രാൻസിസ്കോയിലും ആസ്ഥാനങ്ങളുള്ള ആപ് ആനിയുടെ 2018ലെ പഠനം കണ്ടെത്തിയിരുന്നു.\nആപ്പുകളുടെ വികസനത്തിനു ലോകത്തു ചെലവഴിക്കുന്നതിന്‍റെ 40 ശതമാനവും ചൈനയിലാണെന്നും അവർ കണ്ടെത്തിയതാണ്. യുഎസിനെയും യൂറോപ്പിനെയുമെല്ലാം കടത്തിവെട്ടുന്നതാണ് ചൈനയുടെ ടെക് ഇക്കോണമി. ചൈനയിൽ കണ്ണുവച്ചാണു പാശ്ചാത്യ ആപ് ഡെവലപ്പർമാരും പ്രവർത്തിക്കുന്നത്.\n2019ൽ വാട്സ് ആപ് കഴിഞ്ഞാൽ ഏറ്റവും കൂടുതൽ ഡൗൺ ലോഡ് ചെയ്തത് ടിക് ടോക്കാണ്. ടോപ് ട്വന്‍റി പട്ടികയിൽ രണ്ടാം സ്ഥാനത്ത്. ആറാം സ്ഥാനത്തുണ്ട് ഇന്ത്യ നിരോധിച്ച ലൈക്കി. അതിനു തൊട്ടടുത്ത് ഷെയർഇറ്റുമുണ്ട്. പതിനൊന്നാം സ്ഥാനത്താണ് ഇപ്പോൾ നിരോധനമായ യുസി ബ്രൗസർ. പതിനെട്ടാം സ്ഥാനത്ത് ഹെലോയുമുണ്ട്.\nIndia digital strike


ക്ഷേത്രങ്ങളില് ശിവരാത്രി ആഘോഷിച്ചു – Chavakkad Online\nമണത്തല നാഗയക്ഷിക്ഷേത്രത്തിലെ ശിവരാത്രി ഉത്സവത്തോടനുബന്ധിച്ച് നട കാവടി വരവ്\nചാവക്കാട്: മണത്തല നാഗയക്ഷി ക്ഷേത്രത്തില് ശിവരാത്രി ഉത്സവം വിവിധ പരിപാടികളോടെ ആഘോഷിച്ചു. വിവിധ കരകളില് നിന്നുള്ള ആഘോഷങ്ങള് ക്ഷേത്രത്തില് എത്തി. മടേകടവ് കൈലാസം, ചത്രപതി, ഇരട്ടപ്പുഴ ബാലസംഘം, ഓംകാരം, യുവകിരണം, ഇരട്ടപ്പുഴ ശിവഗംഗ, ഒരുമ ബീച്ച്, എന്നീ കമ്മറ്റികളുടെ എഴുന്നെള്ളിപ്പ് വൈകീട്ടോടെ ക്ഷേത്രത്തിലെത്തി. ശിവശക്തി കമ്മറ്റി, ബാലസംഘം, ഭഗവത്, ബ്ലാങ്ങാട് ബീച്ച് കുരുക്ഷേത്ര എന്നീ കമ്മറ്റികളുടെ ഉത്സവം രാത്രിയിലും ക്ഷേത്രത്തിലെത്തി. വിദ്യാര്‍ത്ഥികളുടെ സംഗീത, നൃത്ത കലാപരിപാടികള്, തുടര്‍ന്നു നാടന്‍പാട്ട് ദൃശ്യാവിഷ്‌ക്കാരം എന്നിവയും ഉണ്ടായി. ക്ഷേത്രത്തില് നടന്ന ചടങ്ങുകള്‍ക്ക് മേല്‍ശാന്തി ദിനില് കാര്‍മ്മികത്വം വഹിച്ചു.\nതിരുവത്ര സ്വയംഭൂ ശിവക്ഷേത്രത്തില് ശിവരാത്രി ഉത്സവം വിപുലമായ പരിപാടികളോടെ ആഘോഷിച്ചു. ഉച്ചക്ക് തിടമ്പ് എഴുള്ളിപ്പ്, പ്രസാദ ഊട്ട് എന്നിവ നടന്നു. തുടര്‍ന്ന് വിവിധ പൂരാഘോഷ കമ്മറ്റികളായ ജനമൈത്രി, ശിവപുരി, ഓറഞ്ച്, കാളപ്പെരുമ്പറ കൂട്ടം എന്നിവയുടെ ഉത്സവങ്ങള് ക്ഷേത്രത്തില് എത്തി. ചടങ്ങുകള്‍ക്ക് ക്ഷേത്രം തന്ത്രി അഴകത്ത് ശാസ്ത്രശര്‍മ്മന് നമ്പൂതിരിപ്പാട് കാര്‍മ്മികത്വം വഹിച്ചു. ഡബിള് തായമ്പക, സംഗീത നിശ, പുലര്‍ച്ച തിടമ്പ് എഴുന്നള്ളിപ്പ് എന്നിവയും ഉണ്ടായി.\nചാവക്കാട് വിശ്വനാഥക്ഷേത്രത്തില് ശിവരാത്രി ദിനത്തില് വിശേഷാല് പൂജകള് നടന്നു. വൈകീട്ട് ക്ഷേത്രത്തിലെ ഉത്സവത്തിന്റെ കൊടികയറ്റം നടന്നു. തുടര്‍ന്ന് കരിമരുന്ന് പ്രയോഗം, ഭജന്‍സ്, മണലൂര് ഗോപിനാഥിന്റെ ഓട്ടന്‍തുള്ളല്, കുറത്തിയാട്ടം എന്നിവ ഉണ്ടായി.\n[/et_pb_text][et_pb_image admin_label=”Image” src=”https://chavakkadonline.com/wp/wp-content/uploads/2017/02/25febckd1b-thiruvathra-swayamboo-siva-temple-ezhunnallippil-ninnu.jpg” show_in_lightbox=”off” url_new_window=”off” use_overlay=”off” animation=”off” sticky=”off” align=”left” force_fullwidth=”off” always_center_on_mobile=”on” use_border_color=”off” border_color=”#ffffff” border_style=”solid” /][et_pb_text admin_label=”Text” background_layout=”light” text_orientation=”left” use_border_color=”off” border_color=”#ffffff” border_style=”solid”]\nതിരുവത്ര സ്വയംഭൂ ശിവക്ഷേത്രത്തിലെ ശിവരാത്രി ഉത്സവത്തോടനുബന്ധിച്ച് നട എഴുള്ളിപ്പില് നിന്ന്\n[/et_pb_text][et_pb_image admin_label=”Image” src=”https://chavakkadonline.com/wp/wp-content/uploads/2017/02/25febckd1c-chavakkad-vishwanadha-temple-ulsavam-kodiyettu.jpg” show_in_lightbox=”off” url_new_window=”off” use_overlay=”off” animation=”off” sticky=”off” align=”left” force_fullwidth=”off” always_center_on_mobile=”on” use_border_color=”off” border_color=”#ffffff” border_style=”solid” /][et_pb_text admin_label=”Text” background_layout=”light” text_orientation=”left” use_border_color=”off” border_color=”#ffffff” border_style=”solid”]\nചാവക്കാട് വിശ്വനാഥക്ഷേത്രത്തിലെ ഉത്സവത്തിന് കൊടിയേറ്റുന്നു\nഎം.ഐ.സി ഇംഗ്ലീഷ് സ്‌കൂള് വാര്‍ഷികം ആഘോഷിച്ചു


കഴിഞ്ഞ ദിവസങ്ങളിലുണ്ടായ 116 മരണങ്ങൾ കോവിഡ് മൂലമാണെന്ന് ഇന്ന് സ്ഥിരീകരിച്ചു. ഇതോടെ ആകെ മരണം 16,701 ആയി.\nസംസ്ഥാനത്ത് ഇന്ന് 20,772 പേർക്ക് കോവിഡ് സ്ഥിരീകരിച്ചു. മലപ്പുറം 3670, കോഴിക്കോട് 2470, എറണാകുളം 2306, തൃശൂർ 2287, പാലക്കാട് 2070, കൊല്ലം 1415, ആലപ്പുഴ 1214, കണ്ണൂർ 1123, തിരുവനന്തപുരം 1082, കോട്ടയം 1030, കാസർഗോഡ് 681, വയനാട് 564, പത്തനംതിട്ട 504, ഇടുക്കി 356 എന്നിങ്ങനേയാണ് ജില്ലകളിൽ ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 1,52,639 സാമ്പിളുകളാണ് പരിശോധിച്ചത്. റുട്ടീൻ സാമ്പിൾ, സെന്റിനൽ സാമ്പിൾ, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആർ., ആർ.ടി. എൽ.എ.എം.പി., ആന്റിജൻ പരിശോധന എന്നിവ ഉൾപ്പെടെ ഇതുവരെ ആകെ 2,70,49,431 സാമ്പിളുകളാണ് പരിശോധിച്ചത്.\nഇന്ന് രോഗം സ്ഥിരീകരിച്ചവരിൽ 137 പേർ സംസ്ഥാനത്തിന് പുറത്ത് നിന്നും വന്നവരാണ്. 19,622 പേർക്ക് സമ്പർക്കത്തിലൂടെയാണ് രോഗം ബാധിച്ചത്. 932 പേരുടെ സമ്പർക്ക ഉറവിടം വ്യക്തമല്ല. 81 ആരോഗ്യ പ്രവർത്തകർക്കാണ് രോഗം ബാധിച്ചത്. കണ്ണൂർ 28, പാലക്കാട് 13, തൃശൂർ, വയനാട് 8 വീതം, കാസർഗോഡ് 6, കൊല്ലം, എറണാകുളം4വീതം, മലപ്പുറം 3, കോട്ടയം, കോഴിക്കോട്2വീതം, തിരുവനന്തപുരം, പത്തനംതിട്ട, ഇടുക്കി 1 വീതം ആരോഗ്യ പ്രവർത്തകർക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 14,651 പേർ രോഗമുക്തി നേടി. ഇതോടെ 1,60,824 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 31,92,104 പേർ ഇതുവരെ കോവിഡിൽ നിന്നും മുക്തി നേടി.സംസ്ഥാനത്തെ വിവിധ ജില്ലകളിലായി 4,56,951 പേരാണ് ഇപ്പോൾ നിരീക്ഷണത്തിലുള്ളത്. ഇവരിൽ 4,29,118 പേർ വീട്/ഇൻസ്റ്റിറ്റിയൂഷണൽ ക്വാറന്റൈനിലും 27,833 പേർ ആശുപത്രികളിലും നിരീക്ഷണത്തിലാണ്. 2804 പേരെയാണ് പുതുതായി ആശുപത്രിയിൽ പ്രവേശിപ്പിച്ചത്.\nഅതിജീവനത്തിന്റെ മുന്നണി പോരാളികള്


pinarayi vijayan | ശബരിമല വിഷയം തെരഞ്ഞെടുപ്പിൽ പ്രതിഫലിച്ചിട്ടില്ല; ഈ ഫലം സിപിഎമ്മിന്‍റെ ബഹുജന പിന്തുണയ്ക്ക് ഭീഷണിയായിട്ട് കാണുന്നില്ല; . ഈ ജനവിധിയുടെ പശ്ചാത്തലത്തിൽ തന്‍റെ ശൈലി മാറ്റില്ല, രാജി വയ്ക്കുകയുമില്ല; മുഖ്യമന്ത്രി പിണറായി വിജയൻ - Malayalivartha.com Widgets Magazine\nശബരിമല വിഷയം തെരഞ്ഞെടുപ്പിൽ പ്രതിഫലിച്ചിട്ടില്ല; ഈ ഫലം സിപിഎമ്മിന്‍റെ ബഹുജന പിന്തുണയ്ക്ക് ഭീഷണിയായിട്ട് കാണുന്നില്ല; . ഈ ജനവിധിയുടെ പശ്ചാത്തലത്തിൽ തന്‍റെ ശൈലി മാറ്റില്ല, രാജി വയ്ക്കുകയുമില്ല; മുഖ്യമന്ത്രി പിണറായി വിജയൻ\n25 MAY 2019 02:09 PM IST\nശബരിമല വിഷയം തെരഞ്ഞെടുപ്പിൽ പ്രതിഫലിച്ചിട്ടില്ലെന്ന് മുഖ്യമന്ത്രി പിണറായി വിജയൻ. ഇടതുമുന്നണിക്കെതിരായ ജനവിധിയുടെ കാരണം ശബരിമല വിഷയം അല്ലെന്നും മുഖ്യമന്ത്രി പ്രതികരിച്ചു. ചില ശക്തികൾ വിശ്വാസപരമായ കാര്യങ്ങളിൽ തെറ്റിദ്ധാരണ പരത്തിയിട്ടുണ്ട്. അത് പാർട്ടി വിശദമായി വിലയിരുത്തും. ഈ ജനവിധിയുടെ പശ്ചാത്തലത്തിൽ തന്‍റെ ശൈലി മാറ്റില്ല, രാജി വയ്ക്കുകയുമില്ല. ഇത് സർക്കാരിനെതിരായ ജനവിധിയല്ലെന്നും മുഖ്യമന്ത്രി തിരുവനന്തപുരത്ത് പറഞ്ഞു.\n''ഈ ഫലം സിപിഎമ്മിന്‍റെ ബഹുജന പിന്തുണയ്ക്ക് ഭീഷണിയായിട്ട് കാണുന്നില്ല. സർക്കാരിൽ ജനങ്ങൾക്ക് വിശ്വാസമില്ലാതെയായിട്ടുമില്ല. എൻഎസ്എസ് സമദൂര സിദ്ധാന്തം പാലിച്ചിട്ടുണ്ട് എന്ന് തന്നെയാണ് കാണുന്നത്. തെരഞ്ഞെടുപ്പ് ഫലം പ്രാദേശിക കമ്മിറ്റികൾ മുതൽ സംസ്ഥാനസമിതി വരെ പരിശോധിക്കും. അതിന് ശേഷം കൂടുതൽ പറയാം. ഈ തെരഞ്ഞെടുപ്പ് ഫലത്തിന്‍റെ പശ്ചാത്തലത്തിൽ ഒരു ശൈലീമാറ്റമുണ്ടാകുമോ എന്ന ചോദ്യത്തിന് ചിരിയോടെ മറുപടി ഇങ്ങനെ: ''എന്‍റെ ശൈലി അത് തന്നെയായിരിക്കും, അതിലൊരു മാറ്റവുമുണ്ടാകില്ല. ഞാൻ ഈ നിലയിലെത്തിയത് എന്‍റെ ശൈലിയിലൂടെയാണ്. അത് മാറില്ല. ശബരിമലയിലെ സുപ്രീംകോടതി വിധി നടപ്പാക്കാൻ ഏത് സർക്കാരും ബാധ്യസ്ഥരാണ്. അത് തന്നെയാണ് സംസ്ഥാനസർക്കാരും ചെയ്തത്. കേന്ദ്രസർക്കാരിനും അതിൽ വേറെ ഒരു വഴിയുണ്ടായിരുന്നില്ല. ശബരിമലയിൽ പ്രശ്നമുണ്ടാകുമെന്നും നിരോധനാജ്ഞ വേണമെന്നും പറഞ്ഞത് കേന്ദ്രസർക്കാർ തന്നെയാണെന്നതിന് തെളിവ് കാണിച്ചതാണ്. രാജ്യത്തെ നിയമം അനുസരിക്കുക എന്നത് ഏത് സർക്കാരിന്‍റെയും ഉത്തരവാദിത്തമാണ്.\n''ശബരിമല ബാധിക്കുമായിരുന്നെങ്കിൽ ഗുണഫലം കിട്ടേണ്ടത് ബിജെപിക്കായിരുന്നില്ലേ? പത്തനംതിട്ടയിൽ ബിജെപി സ്ഥാനാർത്ഥി മൂന്നാം സ്ഥാനത്തേക്ക് പോയില്ലേ? അതുകൊണ്ട് അത്തരം വാദങ്ങളിൽ കഴമ്പില്ല'' എന്നും മുഖ്യമന്ത്രി തിരുവനന്തപുരത്ത് പറഞ്ഞു.


വയസ് 78 ആയെങ്കിലും ഈ മുത്തശ്ശിക്ക് ഉന്നം പിഴച്ചിട്ടില്ല\nFriday 23rd March 2012 10:56am\nFriday 23rd March 2012 10:49am\n78 വയസായ ഇന്ത്യന് സ്ത്രീകള്‍ക്ക് കണ്ണടയില്ലാതെ പുറത്തിറങ്ങാന് പോലും കഴിയില്ല എന്ന സ്ഥിതിയാണിപ്പോള്. ഉറങ്ങുമ്പോള് മാത്രമാണ് ഇവരില് പലരും കണ്ണടയൂരുന്നത്. എന്നാല് 78 കാരിയായ ചന്ത്രോ തോമറിന് കണ്ണടയോട് പരമ പുച്ഛമാണ്. എന്തെന്നല്ലേ സമപ്രായക്കാര് പവറില്ലാത്ത കണ്ണുമായി നടക്കുമ്പോള് ചെറുപ്പക്കാരെ വെല്ലുന്ന പവറാണ് പുള്ളിക്കാരിക്ക്.\nതീര്‍ന്നില്ല ഇവരുടെ വിശേഷങ്ങള്. ലോകത്തിലെ ഏറ്റവും പ്രായംകൂടിയ ഷാര്‍പ്പ്ഷൂട്ടറാണ് ചന്ത്രോ. ആറ് കുട്ടികളും 15 കൊച്ചുമക്കളുമുള്ള ഇവര് 25 ദേശീയ ചാമ്പ്യന്‍ഷിപ്പുകളും നേടിയിട്ടുണ്ട്.\n‘ എന്റെ ജീവിതത്തില് ഉപകാരപ്രദമായ എന്തെങ്കിലും ചെയ്യണം. അതുവഴി എന്റെ കഴിവുകള് ആളുകള്‍ക്ക് കാണിച്ചുകൊടുക്കണം.’ ഷാര്‍പ്പ് ഷൂട്ടര് ആയതിനെക്കുറിച്ച് ചന്ത്രോ പറയുന്നു.\nആദ്യമായി ഞാന് ഷൂട്ട് ചെയ്തപ്പോള് വലിയ പേടിയായിരുന്നു. എന്നാല് ഇപ്പോള് പ്രായം എനിക്കൊരു തടസമല്ലെന്ന് എല്ലാവര്‍ക്കും മുന്നില് ഞാന് തെളിയിച്ചിരിക്കുകയാണ്. നമ്മള് ശ്രദ്ധിക്കുകയാണെങ്കില് എല്ലാം ചെയ്യാന് കഴിയും.\nപത്ത് വര്‍ഷം മുമ്പ് ഉത്തര്‍പ്രദേശിലെ ജോഹ്‌രി ഗ്രാമത്തിലുള്ള പ്രാദേശിക ഫയറിംഗ് റെയ്ഞ്ചിലേക്ക് കൊച്ചുമകള്‍ക്കൊപ്പമാണ് ചന്ത്രോ പോയത്. ഷൂട്ടിംഗ് പഠിക്കുകയെന്നതായിരുന്നു ഉദ്ദേശം. പക്ഷെ ഒറ്റയ്ക്ക് പോകാന് വലിയ മടി. അതിനാണ് കൊച്ചുമകളെ കൂടികൂട്ടിയത്. എന്തായാലും ഇരുകൈകളും നീട്ടി ചന്ത്രോയെ അവര് സ്വീകരിച്ചു.\nഎന്തായാലും വന്നതല്ലേ ഒരു കൈനോക്കാമെന്ന് ഞാനും കരുതി. കോച്ച് എനിക്ക് നിര്‍ദേശം തന്നു. എന്റെ ഉന്നം കണ്ട് അദ്ദേഹം ഞെട്ടുകയും ചെയ്തു’ ആദ്യത്തെ ഷൂട്ടിംഗ് അനുഭവം ചന്ത്രോ വിശദീകരിക്കുന്നു.\nകോച്ചാണ് ചന്ത്രോയെ പ്രോത്സാഹിപ്പിച്ചത്. ഇതിനിടയില് ചന്ത്രോ കൃഷിപ്പണിയെടുത്ത് കുടുംബത്തെയും നോക്കുന്നുണ്ടായിരുന്നു. പണിക്കിടയില് വെള്ളം നിറച്ച കുപ്പിയില് ദൂരെ നിന്നും എറിഞ്ഞ് ഉന്നം നോക്കി പരിശീലനം നടത്തുകയും ചെയ്യും.\nചന്ത്രോയുടെ കഴിവിനെക്കുറിച്ച് കോച്ച് പറയുന്നതിങ്ങനെ, ‘ വിദ്യാര്‍ഥികളുടെ കൂട്ടത്തില് ഒരു പെന്‍ഷനറെ കണ്ടപ്പോള് ഞാന് ഞെട്ടി. പക്ഷെ അവര് എളുപ്പം കാര്യങ്ങള് മനസിലാക്കി. ഇവരുടെ പ്രകടനം കണ്ട് നാണം കെട്ട് ജില പുരുഷന്മാര് കോച്ചിംഗിന് വരുന്നത് നിര്‍ത്തി. നല്ല കാഴ്ചയുള്ള കണ്ണും, വിറയ്ക്കാത്ത കൈകളുമാണ് അവരുടെ മുതല്‍കൂട്ട്’\nഇന്ത്യ ഇന്ത്യയിലെ അറിയപ്പെടുന്ന ഷൂട്ടിംഗ് താരമാണ് ചന്ത്രോ. ചെന്നൈയില് നടന്ന ഷൂട്ടിംഗ് ചാമ്പ്യന്‍ഷിപ്പില് സ്വര്‍ണമെഡല് ജേതാവായിരുന്നു ചന്ത്രോ. റൈഫിള് ആന്റ് പിസ്റ്റള് വേള്‍ഡ് കപ്പില് മെഡല് നേടിയതിലൂടെ ചന്ത്രോ ഇന്റര്‍നാഷണല് താരവുമായി.\nമകള് സീമയാണ് ചന്ത്രോയുടെ ഏറ്റവും വലിയ ഫാന്. ഒരു ചാമ്പ്യന്‍ഷിപ്പില് പോലീസ് ഓഫീസറെ പരാജയപ്പെടുത്തിയതോടെയാണ് സീമ അമ്മയുടെ ആരാധികയായത്. ദല്‍ഹി പോലീസ് ഡെപ്യൂട്ടി ഇന്‍സ്‌പെക്ടര് ജനറലിനെയാണ് ചന്ത്രോ പരാജയപ്പെടുത്തിയത്.


ദിലീപ് എ.എം.എം.എയ്ക്ക് പുറത്ത്; നിരപരാധിയെങ്കില് മാത്രം തിരിച്ചെടുക്കും: മോഹന്‍ലാല് | VygaNews\nദിലീപ് എ.എം.എം.എയ്ക്ക് പുറത്ത്; നിരപരാധിയെങ്കില് മാത്രം തിരിച്ചെടുക്കും: മോഹന്‍ലാല്\nകൊച്ചി: നടിയെ ആക്രമിച്ച കേസില് പ്രതിയായ നടന് ദിലീപ് താരസംഘടനയായ എ.എം.എം.എയ്ക്ക് പുറത്താണെന്ന് പ്രസിഡന്റ് മോഹന്‍ലാല് വ്യക്തമാക്കി. കൊച്...\nകൊച്ചി: നടിയെ ആക്രമിച്ച കേസില് പ്രതിയായ നടന് ദിലീപ് താരസംഘടനയായ എ.എം.എം.എയ്ക്ക് പുറത്താണെന്ന് പ്രസിഡന്റ് മോഹന്‍ലാല് വ്യക്തമാക്കി. കൊച്ചിയില് നടന്ന എ.എം.എം.എയുടെ യോഗത്തിനു ശേഷം നടത്തിയ വാര്‍ത്താസമ്മേളനത്തിലാണ് അദ്ദേഹം ഇക്കാര്യം വ്യക്തമാക്കിയത്.\nദിലീപ് നിരപരാധിയാണെന്ന് കോടതി വിധിച്ചാല് മാത്രമേ അയാളെ തിരിച്ചെടുക്കുകയുള്ളൂ. എ.എം.എം.എ ആക്രമണത്തിന് ഇരയായ നടിക്കൊപ്പമാണെന്നും താനും വ്യക്തിപരമായി ആ നടിക്കൊപ്പമാണെന്നും മോഹന്‍ലാല് വ്യക്തമാക്കി.\nകഴിഞ്ഞ ജനറല് ബോഡി യോഗത്തിനു ശേഷം വാര്‍ത്താ സമ്മേളനം വിളിക്കാതിരുന്ന നടപടി തെറ്റായിപ്പോയെന്നും ദിലീപിനെ പുറത്താക്കിയ നടപടി നിയമപരമായി നിലനില്‍ക്കാത്തതുകൊണ്ടാണ് കഴിഞ്ഞ യോഗത്തില് സംസാരവിഷയമായതെന്നും അദ്ദേഹം വ്യക്തമാക്കി. മറ്റുള്ള എല്ലാ വിമര്‍ശനങ്ങളെയും അദ്ദേഹം തള്ളിക്കളഞ്ഞു.\nVygaNews: ദിലീപ് എ.എം.എം.എയ്ക്ക് പുറത്ത്; നിരപരാധിയെങ്കില് മാത്രം തിരിച്ചെടുക്കും: മോഹന്‍ലാല്


പഞ്ചാബിലും ഹരിയാനയിലും കർഷകപ്രക്ഷോഭം രൂക്ഷം : Deepika.com National News |\nന്യൂഡൽഹി: പാർലമെന്‍റിൽ പാസായ വിവാദ കാർഷിക ബില്ലുകളിൽ അയൽസംസ്ഥാനങ്ങളുടെ പ്രതിഷേധത്തെ തുടർന്ന് ഡൽഹിയിൽ സുരക്ഷ ശക്തമാക്കി. പഞ്ചാബ്, ഹരിയാന സംസ്ഥാനങ്ങളിൽ കർഷക പ്രക്ഷോഭങ്ങൾ രൂക്ഷമായതോടെയാണ് ഡൽഹി സംസ്ഥാന അതിർത്തികളിൽ സുരക്ഷ ശക്തമാക്കിയത്. അശോക് നഗർ, ഗാസിപ്പൂർ മേഖലകളിൽ അധിക സേനയെ വിന്യസിച്ചിട്ടുണ്ടെ ന്ന് ഡൽഹി പോലീസ് ഡെപ്യൂട്ടി കമ്മീഷണർ ജസ്മീത് സിംഗ് പറഞ്ഞു.\nഹരിയാനയിൽ യൂത്ത് കോണ്‍ഗ്രസ് നടത്തിയ പ്രതിഷേധത്തിനുനേർക്ക് പോലീസ് ജലപീരങ്കി പ്രയോഗിച്ചു. പഞ്ചാബ്-ഹരിയാന അതിർത്തി അംബാല-മൊഹാലി ഹൈവേയ്ക്കു സമീപം പോലീസ് ബാരിക്കേഡുകൾ തകർത്തു മുന്നേറാൻ ശ്രമിക്കവേയാണ് പോലീസ് ജലപീരങ്കി പ്രയോഗിച്ചത്. വിവിധ കർഷക സംഘടനകൾ പ്രതിഷേധം പ്രഖ്യാപിച്ചതോടെ ഹരിയാന സർക്കാർ കർശന സുരക്ഷാ നടപടികൾ സ്വീകരിച്ചു.\nമൂന്നു മണിക്കൂറോളം ട്രാക്ടറുകൾ നിരത്തിയിട്ട് ഹരിയാനയിൽ കർഷകർ ഇന്നലെ പ്രധാന ഹൈവേയിൽ ഗതാഗതം തടസപ്പെടുത്തിയിരുന്നു. പഞ്ചാബിലെ വിവിധ ജില്ലകളിൽ കർഷകർ വിവാദ ബില്ലുകളുടെ പകർപ്പുകൾ കത്തിച്ചാണ് പ്രതിഷേധിച്ചത്. പലയിടങ്ങളിലും പ്രധാനമന്ത്രി നരേന്ദ്ര മോദിയുടെ കോലവും കത്തിച്ചു. പഞ്ചാബ് യൂത്ത് കോണ്‍ഗ്രസ് പ്രവർത്തകർ ഡൽഹിയിലേക്ക് ട്രാക്ടർ റാലിയും സംഘടിപ്പിച്ചിട്ടുണ്ട്. ലുധിയാന, ഫിറോസ്പു ർ, സംഗൂർ, ബർണാല എന്നിവിടങ്ങളിൽ കർഷകരോഷം ആളിക്കത്തുകയാണ്.\nന്യൂഡൽഹി: നന്പർ പ്ലേറ്റ് ഇല്ലാത്ത കാറിൽ കറങ്ങിനടന്ന് സ്ത്രീകളുടെയും പ്രായപൂർത്തിയാകാത്ത പെണ്‍കുട്ടികള...


കൊടകര കുഴല്‍പ്പണം അഥവാ കിട്ടേണ്ടത് നമ്മള് തന്നെ കണ്ടെത്തുന്ന ജാലവിദ്യ | വഴിപോക്കന് | Kodakara Black Money| BJP Kerala| K. Surendran| Vazhipokkan\nകൊടകര കുഴല്‍പ്പണം അഥവാ കിട്ടേണ്ടത് നമ്മള് തന്നെ കണ്ടെത്തുന്ന ജാലവിദ്യ | വഴിപോക്കന്\nJun 3, 2021, 02:06 PM IST\nഎന്തായാലും മോദിജി പണ്ട് വാഗ്ദാനം ചെയ്തതായി പറയപ്പെടുന്ന ആ പതിനഞ്ച് ലക്ഷത്തെക്കുറിച്ച് കൊടകര സംഘത്തിന് ഇപ്പോള് ആവലാതിയുണ്ടാവില്ല. നമ്മള് കണ്ടെത്തേണ്ടത് നമ്മള് തന്നെ കണ്ടെത്തണം എന്നാണല്ലോ ആപ്തവാക്യം!\nകെ. സുരേന്ദ്രനും വി. മുരളീധരനും | ഫോട്ടോ: കെ. അബൂബക്കര് \_ മാതൃഭൂമി\nകള്ളപ്പണം ഈ നാട്ടില്‍നിന്നു വേരോടെ അറുത്തെറിയലാണ് മോദിജിയുടെ അവതാര ലക്ഷ്യമെന്ന് നാഗ്പൂരിലെ പൗരാണിക ഗ്രന്ഥത്തില് വെണ്ടയ്ക്ക അക്ഷരത്തില് രേഖപ്പെടുത്തിയിട്ടുണ്ടെന്നുള്ള കാര്യം തുടക്കത്തിലേ പറഞ്ഞുകൊള്ളട്ടെ! അഞ്ച് കൊല്ലം മുമ്പ് ഒരു നവംബര് രാത്രിയില് മോദിജി നടത്തിയ മിന്നല്‍പ്രഹരത്തില് കാട്ടുതീയിലെന്ന പോലെ കള്ളപ്പണം വെന്തെരിഞ്ഞ് ചാമ്പലായത് ദേശക്കാര് കണ്ടു നിന്നത് ഉന്മാദത്തോടടുത്ത ഉള്‍പ്പുളകത്തോടെയായിരുന്നു.\nആ ദിനങ്ങളില് എ.ടി.എമ്മിന് മുന്നില് പകലന്തിയോളം ക്യൂ നിന്ന നാട്ടുകാരെ പ്രചോദിപ്പിച്ചത് കള്ളപ്പണക്കാരുടെ ദാരുണമായ തകര്‍ച്ചയും തങ്ങളുടെ അക്കൗണ്ടുകളിലേക്ക് വരാനിരിക്കുന്ന 15 ലക്ഷം രൂപയുമായിരുന്നു എന്നതും രഹസ്യമല്ല. കള്ളപ്പണക്കാരുടെ കഴുത്തിന് പിടിച്ച് ശ്വാസം മുട്ടിച്ചതിനു ശേഷം അഞ്ച് ദിവസം കഴിഞ്ഞ് 2016 നവംബര് 13-ന് ഗോവയില്‍വെച്ച് വികാരാധീനനായി കണ്ഠമിടറിക്കൊണ്ട് മോദിജി നടത്തിയ പ്രസംഗം ഓര്‍മ്മിയില്ലേ!\n''വെറും 50 ദിവസമാണ് ഞാന് ആവശ്യപ്പെടുന്നത്. ഡിസംബര് 30-ന് ശേഷവും പ്രശ്നങ്ങള് അവസാനിക്കുന്നില്ലെങ്കില് രാജ്യം തീരുമാനിക്കുന്ന ശിക്ഷ അനുഭവിക്കാന് ഞാന് തയ്യാറാണ്.'' കാര്യങ്ങള് ശരിയായില്ലെങ്കില് തന്നെ പച്ചയ്ക്ക് കത്തിച്ചോളൂ എന്ന് മോദിജി പറഞ്ഞതായി ചില നിക്ഷിപ്ത താല്‍പര്യക്കാര് പ്രചരിപ്പിക്കുന്നുണ്ട്. ഇത്തരം പ്രചാരണങ്ങള് മുളയിലേ നുള്ളാനാണ് സാമൂഹിക മാദ്ധ്യമങ്ങളെയടക്കം കൂച്ചുവിലങ്ങിടുന്ന പുതിയ നിയമങ്ങള് വരുന്നത്.\nഅമ്പത് ദിവസമല്ല, കഴിഞ്ഞ അഞ്ച് വര്‍ഷങ്ങളായി ജനം കാത്തിരിക്കുകയാണ്. കള്ളപ്പണം ചുട്ടെരിച്ച് വളമാക്കി മോദിജിയുടെ സര്‍ക്കാര് കൊയ്തെടുത്ത ഫലങ്ങള് തങ്ങള്‍ക്ക് കൂടി കിട്ടുമെന്ന പ്രതീക്ഷയിലാണ് ഈ കാത്തിരിപ്പ്. പക്ഷേ, ഏതു കാത്തിരിപ്പിനും ഒരവസാനമുണ്ട്. ഇന്നല്ലെങ്കില് നാളെ അവന് വരും എന്ന് പറഞ്ഞ് അനന്തമായി കാത്തിരിക്കാന് ഭക്തര്‍ക്കും ബുദ്ധിജീവികള്‍ക്കും മാത്രമേ കഴിയൂ. ബാക്കിവരുന്ന സാധാരണ ജനങ്ങള് ഒരു നിവൃത്തിയുമില്ലാതെ വരുമ്പോള് സ്വന്തം രീതിയില് കള്ളപ്പണം തകര്‍ക്കാന് ശ്രമിക്കും. ശത്രുവിനെ തകര്‍ക്കാന് ശത്രുവിന്റെ ആയുധങ്ങള് ഉപയോഗിക്കാമെന്ന മാര്‍ക്സിന്റെ വാക്യങ്ങള് കമ്മ്യൂണിസ്റ്റുകാരുടെ കുത്തകയൊന്നുമല്ലല്ലോ!\nഈ വെളിപാടില്, ഈ ബോധോദയത്തില് ആയിരിക്കണം കൊടകരയിലെ കുഴല്‍പ്പണം പിടിച്ചെടുക്കാന് ഒരു സംഘം ദേശഭക്തര് തുനിഞ്ഞതെന്നാണ് കേരള പോലീസ് വൃത്തങ്ങള് പറയുന്നത്. കുഴല്‍പ്പണം എന്നാല് വലിയ കുഴലുകളില് കൊണ്ടുവരുന്ന പണമല്ലെന്നും ഇന്നോവ പോലുള്ള സൊയമ്പന് കാറുകളിലാണ് ഈ പണം സാധാരണ കടത്താറുള്ളതെന്നും നാഗ്പൂര് പൗരാണിക ഗ്രന്ഥത്തില് അഞ്ചാം അദ്ധ്യായത്തില് പരാമര്‍ശിക്കുന്നുണ്ടെന്ന വസ്തുതയും ഇവിടെ പ്രത്യേകം ഓര്‍മ്മിപ്പിക്കുന്നു.\nകള്ളപ്പണവുമായി ഒരു തരത്തിലുള്ള അനുരഞ്ജനവുമില്ലെന്നാണ് മോദിജി അസന്നിഗ്ദ്ധമായി പ്രഖ്യാപിച്ചിട്ടുള്ളത്. അതുകൊണ്ടുതന്നെ സാമൂഹിക വിരുദ്ധര് കള്ളപ്പണവുമായി യാത്ര ചെയ്യുന്നുണ്ടെന്ന വിവരം കിട്ടിയാല് പാര്‍ട്ടിയോടും നേതാവിനോടും കൂറുള്ള പ്രവര്‍ത്തകര്‍ക്ക് എന്താണ് ചെയ്യേണ്ടതെന്ന് രണ്ടു വട്ടം ആലോചിക്കേണ്ടതില്ല.\nഇത്തരമൊരു ഘട്ടത്തില് ആദ്യം ചെയ്യേണ്ടത് സ്ഥലം എസ്.ഐയെ അറിയിക്കുകയല്ലേ എന്ന് ചോദിക്കുന്നവരോടൊന്നും നമ്മള് സംസാരിക്കുക പോലും ചെയ്യരുത്. ദേശസ്നേഹമില്ലെന്നു മാത്രമല്ല നാട്ടിലെ പോലീസുകാരെക്കുറിച്ച് അല്‍പം പോലും അറിവില്ലാത്ത നിരക്ഷരരാണ് ഇക്കൂട്ടര്. കള്ളപ്പണം വരുന്നുണ്ടെന്ന് പോലീസിനെ അറിയിക്കുന്നത് പോലൊരു ചതി വേറെയില്ല. ഒരാളെപ്പോലും പ്രലോഭനത്തിലക്കേ് നയിക്കരുതെന്നാണ് പാര്‍ട്ടി പഠിപ്പിച്ചിട്ടുള്ളത്. പൊതുവെ നന്മമരങ്ങളായ കേരള പോലീസിനെ കള്ളപ്പണത്തിന്റെ വാരിക്കുഴിയിലേക്ക് എറിഞ്ഞുകൊടുക്കാന് മനഃസാക്ഷിയുള്ള ഒരു മനുഷ്യനുമാവില്ല.\nനമുക്ക് വേണ്ടത് നമ്മള് തന്നെ കണ്ടെത്തുന്നതുപോലെ ആനന്ദകരമായി മറ്റെന്താണുള്ളത്. നിയമസഭ തിരഞ്ഞെടുപ്പില് മത്സരിക്കാന് പറഞ്ഞപ്പോഴേക്കും മുഖ്യമന്ത്രിയാവാന് കച്ച കെട്ടുന്നവരും 35 സീറ്റ് കിട്ടിയാല് കേരളം ഭരിക്കുമെന്ന് പറയുന്നവരുമുള്ള ഒരു പാര്‍ട്ടിയാണിതെന്ന് മറന്നുപോകുന്നവരാണ് കൊടകര സംഭവത്തിന്റെ പേരില് ഈ പാര്‍ട്ടിയുടെ മെക്കിട്ട് കയറുന്നത്.\nഇക്കഴിഞ്ഞ ഏപ്രില് മൂന്നിനാണ് കൊടകര ദേശീയപാതയില് ഷംജീര് ഷംസുദ്ദീന് എന്ന പാവത്താന് കാര് ഓടിച്ചു വന്നത്. കാറിനുള്ളില് എന്താണുള്ളതെന്ന് സ്ഥലത്തെ ഭക്തര്‍ക്ക് വിവരം കിട്ടുന്നു. ഭക്തര് ഉടനെ തന്നെ രണ്ട് കാറുകളിലായി ഷംജീറിന്റെ കാറിനെ വളയുന്നു. രാഷ്ട്രം തകര്‍ക്കാന് ലക്ഷ്യമിട്ട് കൊണ്ടുവരികയായിരുന്ന കള്ളപ്പണം ഗ്ലൗസിട്ട കൈയ്യുകള് കൊണ്ട് കോരിയെടുത്ത് സ്ഥലം വിടുന്നു.\nനാല് ദിവസം കഴിയുമ്പോള് ഷംജീര് തന്റെ മുതലാളിയായ ധര്‍മ്മരാജനുമായി കൊടകര പോലീസ് സ്റ്റേഷനിലെത്തുന്നു. കള്ളപ്പണ വേട്ടയെക്കുറിച്ച് പോലീസിന് വിവരം ചോര്‍ന്നു കിട്ടിയതാണ് മുതലാളിയെയും ഡ്രൈവറേയും പോലിസ് സ്റ്റേഷനിലെത്തിച്ചതെന്ന് കേള്‍ക്കുന്നുണ്ട്.\nസാധാരണഗതിയില് ഇത്തരം വേട്ടകള് പോലീസുകാരറിയാറില്ല. ഇനിയിപ്പോള് അറിഞ്ഞാല് തന്നെ നൂറുകൂട്ടം പണി വേറെയുള്ളതുകൊണ്ട് ഇമ്മാതിരി പൊല്ലാപ്പുകളൊന്നും ഒരു നിവൃത്തിയുണ്ടെങ്കില് പോലിസ് എടുത്ത് തലയില് വെയ്ക്കാറില്ല. പക്ഷേ, കൊടകരയിലെ സംഭവം നടന്നത് നമ്മുടെ നരസിംഹാവാതാരം പിറവിയെടുത്ത പോലൊരു സമയത്താണ്. പകലും രാത്രിയുമല്ലാതെ ത്രിസന്ധ്യയിലാണ് നരസിംഹം ഹിരണ്യകശിപുവിനെ സംഹരിക്കാന് പിറന്നതെന്നാണല്ലോ പുരാണം പറയുന്നത്.\nകൊടകര കുഴല്‍പ്പണ കവര്‍ച്ച പോലിസ് അറിയുമ്പോള് കേരളത്തിലെ നിയമസഭ തിരഞ്ഞെടുപ്പ് കഴിഞ്ഞ സമയമായിരുന്നു. ജനം വിധിയെഴുതി എന്നാല് ഫലം വന്നിട്ടില്ല. ഇല്ലത്തു നിന്നിറങ്ങി എന്നാല് അമ്മാത്ത് എത്തിയിട്ടുമില്ല. ഇതാണ് ത്രിസന്ധ്യ. ഈ ത്രിസന്ധ്യയില് കേരള പോലിസ് ശരിക്കും പോലീസായി. കള്ളപ്പണം കൊണ്ടുവന്നവരേയും പിടിച്ചവരേയും മാത്രമല്ല, അതിന്റെ പിന്നാമ്പുറങ്ങളും പരിശോധിക്കാന് പോലീസ് തീരുമാനിച്ചു.\nനല്ല അസ്സല് വൈറ്റ് മണി 25 ലക്ഷമാണ് പോയതെന്നാണ് ഷംജീറും ധര്‍മ്മരാജനും പോലിസിനോട് പറഞ്ഞത്. സ്വര്‍ണ്ണക്കടത്ത് പോലെ തന്നെയാണ് കുഴല്‍പ്പണക്കടത്തും നടക്കുന്നത്. പണം കൊണ്ടുവരുന്ന ഡ്രൈവര്‍ക്ക് വണ്ടിക്കുള്ളില് പണമുണ്ടെന്ന് മാത്രമേ അറിയാനാവുകയുള്ളു. അതില് എത്രയുണ്ടെന്നോ അതിന്റെ ശരിക്കുള്ള ലക്ഷ്യസ്ഥാനമേതെന്നോ ഡ്രൈവര് അറിയില്ല.\nകവര്‍ച്ച നടന്ന് നാലു ദിവസത്തിന് ശേഷമാണ് പരാതി കൊടുക്കാന് ഡ്രൈവറും മുതലാളിയും എത്തിയതെന്നത് ചില കണക്കുകൂട്ടലുകളുടെ അടിസ്ഥാനത്തിലായിരിക്കാം. 25 ലക്ഷത്തിന്റെ ഒരു ഇടപാട് കൊച്ചിയില് ഏര്‍പ്പാടാക്കാന് ഇതിനിടയില് ശ്രമം നടന്നിട്ടുണ്ടാവാം. പക്ഷേ, കേരള പോലിസ് ഡ്രൈവറേയും മുതലാളിയേയും മുഖവിലയ്ക്കെടുത്തില്ല. അവര് കൂടുതല് അന്വേഷണങ്ങള് നടത്തി, റെയ്ഡുകള് നടത്തി. 25 ലക്ഷത്തിന്റെ സ്ഥാനത്ത് ഇതുവരെ 1.15 കോടി രൂപ പിടിച്ചെടുത്തിട്ടുണ്ടെന്നാണ് റിപ്പോര്‍ട്ടുകള് പറയുന്നത്. മൊത്തം മൂന്നരക്കോടി രൂപയാണ് തൃശ്ശൂരുനിന്നു കൊണ്ടുപോയതെന്നും ആലപ്പുഴയിലെ ബി.ജെ.പി. ഓഫീസായിരുന്നു ലക്ഷ്യമെന്നുമൊക്കെ പറഞ്ഞുകേള്‍ക്കുന്നുണ്ട്.\nകൊടകര കുഴല്‍പ്പണ ക്കേസുമായി തങ്ങള്‍ക്കൊരു ബന്ധവുമില്ലെന്നാണ് ബി.ജെ.പിയുടെ സംസ്ഥാന നേതാക്കള് പറയുന്നത്. പക്ഷേ, പണം കൊണ്ടുവന്നവരും കൊണ്ടുപോയവരും തമ്മിലുള്ള ഒരു കണ്ണിയെന്ന് പറയുന്നത് ഇവര്‍ക്കെല്ലാം തന്നെ ബി.ജെ.പിയുമായും ആര്.എസ്.എസുമായും ബന്ധമുണ്ടെന്നതാണ്. ഉദാഹരണത്തിന് പരാതിക്കാരനായ ധര്‍മ്മരാജന് ആര്.എസ്.എസ്. പ്രവര്‍ത്തകനാണ്. ധര്‍മ്മരാജന് തൃശ്ശൂരില് ഹോട്ടല് മുറി ബുക്ക് ചെയ്ത് കൊടുത്തത് ബി.ജെ.പി. തൃശ്ശൂര് ജില്ലാ ഓഫീസില് നിന്നാണെന്ന് പറയപ്പെടുന്നു.\nകേസില് പോലിസ് ആദ്യം അറസ്റ്റ് ചെയ്ത ദീപക് എന്നയാള് പോലിസ് പണം പിടിച്ചെടുത്ത വിവരമറിഞ്ഞപ്പോള് ആദ്യം പോയത് ബി.ജെ.പി. ജില്ലാ ഓഫീസിലേക്കായിരുന്നുവെന്നും കേള്‍ക്കുന്നുണ്ട്. ബി.ജെ.പിയുടെ ഭാരവാഹികളായ കെ.ജി. കര്‍ത്ത, എം. ഗണേശന്, ജി. ഗിരീഷ്, കെ.കെ. അനീഷ്‌കുമാര് എന്നിവരെയാണ് പോലീസ് ഈ കേസുമായി ബന്ധപ്പെട്ട് ചോദ്യം ചെയ്തിട്ടുള്ളത്. ദോഷം പറയരുതല്ലേ വേറെയാരു പാര്‍ട്ടിയുടെയും ഒരു ലോക്കല് കമ്മിറ്റി അംഗം പോലും ഇതുവരെ ഈ കേസില് ഉള്‍പ്പെട്ടിട്ടില്ല.\nവ്യത്യസ്തമായ പാര്‍ട്ടി എന്നാണ് ബി.ജെ.പി. സ്വയം വിളിക്കുന്നത്. എന്തിലും ഏതിലും വ്യത്യസ്തത പുലര്‍ത്താന് കഴിയുന്നതുകൊണ്ടുതന്നെയായിരിക്കണം ഈ വിശേഷണം ആനയ്ക്ക് നെറ്റിപ്പട്ടം എന്ന പോലെ ബി.ജെ.പി. കൊണ്ടുനടക്കുന്നത്. നാട്ടില് എവിടെ എന്തു സംഭവമുണ്ടായാലും കേന്ദ്ര ഏജന്‍സിയെക്കൊണ്ട് അന്വേഷിപ്പിക്കണമെന്നു പറയുന്ന ബി.ജെ.പി. നേതാക്കള് കൊടകര കുഴല്‍പ്പണക്കേസില് ഒരന്വേഷണവും ആവശ്യപ്പെട്ടിട്ടില്ല. ചില കേസുകളില് ചിലപ്പോള് പാര്‍ട്ടിക്ക് പാര്‍ട്ടിയുടെ അന്വേഷണത്തിലായിരിക്കാം കൂടുതല് വിശ്വാസം. എല്ലാ കാര്യങ്ങളിലും നിലപാട് ഒരു പോലെയല്ലെന്നും അപവാദങ്ങള് എല്ലായിടത്തുമുണ്ടാവുമെന്നുമുള്ളത് പ്രകൃതി നിയമമാണ്.\nകള്ളപ്പണം ചുട്ടു ചാമ്പലാക്കാന് മിന്നല്‍പ്രഹരം നടത്തിയ മോദിജിയുടെ ഉടമസ്ഥതയിലുള്ള പി.എം. കെയേഴ്സ് ഫണ്ടാണ് ഇപ്പോള് ഇന്ത്യയില് ഒരു ട്രസ്റ്റിന് കീഴിലുള്ള ഏറ്റവും വലിയ ഫണ്ടെന്ന് ചില വിവരദോഷികള് പറഞ്ഞു നടക്കുന്നുണ്ട്. ഫണ്ടില് എത്ര വരവുണ്ടെന്ന് മോദിജിക്ക് മാത്രമേ അറിയാവൂ എന്നതാണ് അവസ്ഥയെന്നും ലെവന്മാര് വിളിച്ചുപറയുന്നുണ്ട്. പി.എം. കെയേഴ്സ് ഫണ്ടിനും കൊടകരയ്ക്കുമിടയില് ഒരു പാലമുണ്ടോയെന്ന അനാവശ്യ ചോദ്യവും ഇവര് ഉയര്‍ത്തുന്നുണ്ട്.\nപണം വെറുതെ കൂട്ടിവെച്ചാല് പോരെന്നും ഒരാവശ്യം വരുമ്പോള് നിര്‍ലോഭം ചെലവാക്കണമെന്നും രാഷ്ട്രീയക്കാര്‍ക്ക് കൃത്യമായറിയാം. എല്.ടി.ടി.ഇ. വക്താവായിരുന്ന ആന്റണ് ബാലസിങ്കം വിടുതലൈ(വിമോചനം ) എന്ന പുസ്തകത്തില് പറഞ്ഞിട്ടുള്ള രസകരമായ ഒരു സംഗതിയുണ്ട്. 1984-ല് കാശിന് ലേശം ബുദ്ധിമുട്ട് വന്നപ്പോള് തമിഴ് പുലികള് എം.ജി.ആറിനോട് സഹായം ആവശ്യപ്പെട്ടു.\nഎത്ര വേണമെന്നാണ് എം.ജി.ആര്. തിരിച്ചു ചോദിച്ചതെന്നാണ് ബാലസിങ്കം പറയുന്നത്. രണ്ട് കോടി എന്ന് പുലി നേതാക്കളിലൊരാളായ ശങ്കര് പറഞ്ഞപ്പോള് നാളെ വീട്ടിലേക്ക് വരൂ എന്നായിരുന്നു എം.ജി.ആറിന്റെ പ്രതികരണം. അടുത്ത ദിവസം വീട്ടിലെത്തിയ പുലിസംഘത്തെ എം.ജി.ആര്. നിലവറയിലേക്ക് കൊണ്ടുപോയി.\nഅവിടെ അടുക്കടുക്കായി വെച്ചിരുന്ന പെട്ടികളില്‍നിന്ന് പത്തെണ്ണമെടുത്ത് തങ്ങള് വന്ന വണ്ടിയിലേക്ക് വെയ്ക്കാന് മലയാളത്തില് എം.ജി.ആര്. ആജ്ഞാപിച്ചെന്നാണ് ബാലസിങ്കം രേഖപ്പെടുത്തിയിട്ടുള്ളത്. കുറച്ച് കൂടുതല് ചോദിക്കാമായിരുന്നു എന്ന കുണ്ഠിതത്തോടെയാണ് അന്ന് എം.ജി.ആറിന്റെ വീട്ടില്‍നിന്ന് മടങ്ങിയതെന്നും ബാലസിങ്കം എഴുതുന്നു.\nഇതിനും എട്ട് വര്‍ഷങ്ങള്‍ക്കപ്പുറത്ത് 1992-ലാണ് ഓഹരി ദല്ലാളായ ഹര്‍ഷദ് മേത്ത അന്നത്തെ പ്രധാനമന്ത്രി നരസിംഹ റാവുവിനെതിരെ വെടിപൊട്ടിച്ചത്. ഓഹരി കുംഭകോണ കേസില്‍നിന്ന് രക്ഷപ്പെടാന് റാവുവിന് ഒരു കോടി രൂപ കൈമാറിയെന്നാണ് മേത്ത പറഞ്ഞത്. ഒരു കോടി രൂപ ഒരു സ്യൂട്ട്കെയ്സില് ഉള്‍ക്കൊള്ളിക്കാന് കഴിയുമോയെന്ന ചോദ്യത്തിന് ഒരു വലിയ സ്യൂട്ട്കെയ്സ് കൊണ്ടുവന്ന് അതില് പണം അടുക്കിവെച്ചുകൊണ്ടാണ് മേത്ത മറുപടി പറഞ്ഞത്. റാവു സംഭവം നിഷേധിച്ചു. എന്നാല് മേത്തയുമായി കൂടിക്കാഴ്ച നടന്നിട്ടില്ലെന്ന് റാവു പറഞ്ഞതുമില്ല. 2001-ല് മഹാരാഷ്ട്രയിലെ താണെ ജയിലില്‍ക്കിടന്നാണ് മേത്ത മരിച്ചത്. മൂന്നു കൊല്ലം കഴിഞ്ഞപ്പോള് റാവുവും ഈ ലോകം വിട്ടുപോയി.\nകേരള നിയമസഭാ തിരഞ്ഞെടുപ്പിന് മൂന്നു ദിവസം ബാക്കിനില്‍ക്കെയാണ് കൊടകര സംഭവമുണ്ടായത്. കേരളം പിടിക്കുന്നതിന്റെ ഭാഗമായിട്ടായിരിക്കാം പണമെത്തിയത് എന്ന ആരോപണമുയരുന്നത് ഈ പരിസരത്തിലാണ്. അഞ്ച് കൊല്ലം മുമ്പ് 2016 മെയ് 14-ന് തമിഴകത്ത് തിരുപ്പൂരില് 570 കോടി രൂപയാണ് തിരഞ്ഞെടുപ്പ് കമ്മീഷന് ഉദ്യോഗസ്ഥര് പിടിച്ചത്. കോയമ്പത്തൂരില് നിന്ന് മൂന്ന് ട്രക്കുകളിലായി കൊണ്ടുവന്ന പണമായിരുന്നു ഇത്.\nവാഹന പരിശോധനയുടെ ഭാഗമായി കൈകാണിച്ചപ്പോള് ഈ ട്രക്കുകളും അവയ്ക്ക് അകമ്പടിയായി ഉണ്ടായിരുന്ന മൂന്ന് കാറുകളും നിര്‍ത്താതെ ഓടിച്ചുപോയി. മണിക്കൂറുകള്‍ക്കു ശേഷം ഈ വണ്ടികള് ഇന്ധനം നിറയ്ക്കാന് ഒരു പെട്രോള് പമ്പില് കയറിയപ്പോഴാണ് പിന്തുടര്‍ന്നു വന്ന തിരഞ്ഞെടുപ്പ് കമ്മീഷന് ഉദ്യോഗസ്ഥര്‍ക്ക് ഇവ പിടികൂടാനായത്.\nഎസ്.ബി.ഐ. കോയമ്പത്തൂരില്‍നിന്നും വിശാഖപട്ടണത്തേക്ക് അയച്ച പണമായിരുന്നു ഇതെന്ന് പിന്നീട് വിശദീകരണമുണ്ടായി. ഒരു കൊല്ലത്തിനപ്പുറം ഈ വിശദീകരണം ശരിവെച്ച് സി.ബി.ഐ. ഇതുമായി ബന്ധപ്പെട്ട കേസ് അവസാനിപ്പിക്കുകയും ചെയ്തു. പക്ഷേ, ചില ചോദ്യങ്ങള് ഇപ്പോഴും ബാക്കിയാണ്. ബാങ്കിന്റെ പണമായിരുന്നെങ്കില് എന്തിനാണ് തിരഞ്ഞെടുപ്പ് കമ്മീഷന് ഉദ്യോഗസ്ഥര് കൈകാണിച്ചപ്പോള് നിര്‍ത്താതെ പോയത്? എന്തുകൊണ്ടാണ് അകമ്പടി കാറുകളിലുണ്ടായിരുന്ന പോലീസുകാര്‍ക്ക് യൂണിഫോമില്ലാതിരുന്നത്? പണം കൊണ്ടുപോയ വണ്ടികളുടെ രജിസ്ട്രേഷന് രേഖകള് വ്യാജമായിരുന്നില്ലേ എന്ന ചോദ്യത്തിനും മറുപടിയുണ്ടായില്ല.\nകൊടകര കുഴല്‍പ്പണകേസ് എങ്ങിനെ അവസാനിക്കും എന്ന് നമുക്കറിയില്ല. നദികളുടെയും ഋഷിമാരുടെയും മൂലം അന്വേഷിക്കരുതെന്ന് പറയുന്നത് പോലെ കുഴല്‍പ്പണത്തിന്റെയും സ്വര്‍ണ്ണക്കടത്തിന്റെയും ഉത്ഭവം അന്വേഷിക്കരുതെന്നും നാട്ടുനടപ്പുണ്ട്. ഈ നാട്ടുനടപ്പ് കൊടകര കേസില് ലംഘിക്കപ്പെടുമോ എന്ന് നമുക്കറിയില്ല. ലംഘിക്കപ്പെട്ടാല് അത് തീര്‍ച്ചയായും ഒരു വഴിത്തിരിവായിരിക്കും. എന്തായാലും മോദിജി പണ്ട് വാഗ്ദാനം ചെയ്തതായി പറയപ്പെടുന്ന ആ പതിനഞ്ച് ലക്ഷത്തെക്കുറിച്ച് കൊടകര സംഘത്തിന് ഇപ്പോള് ആവലാതിയുണ്ടാവില്ല. നമ്മള് കണ്ടെത്തേണ്ടത് നമ്മള് തന്നെ കണ്ടെത്തണം എന്നാണല്ലോ ആപ്തവാക്യം!\nവഴിയില് കേട്ടത്: എന്.ഡി.എയില് ചേരാന് സി.കെ. ജാനു പത്ത് കോടി ആവശ്യപ്പെട്ടെന്നും പത്ത് ലക്ഷം കൊടുക്കാമെന്ന് കെ. സുരേന്ദ്രന് പറഞ്ഞെന്നും ശബ്ദരേഖ. സെന്‍ട്രല് വിസ്തയ്ക്ക് മുമ്പ് പൂര്‍ത്തിയാക്കേണ്ടത് ഒരു സുരക്ഷിത കുഴല്‍പ്പണ ഇടനാഴിയാണെന്ന് ദേശസ്നേഹികള്.\nContent Highlights: Kodakara black money or how to be rich inamgical way | Vazhipokkan


യു.എസില് കൃപാണ് കൈവശംവച്ചതിന് സിഖുകാരന് അറസ്റ്റില് • Suprabhaatham\nയു.എസില് കൃപാണ് കൈവശംവച്ചതിന് സിഖുകാരന് അറസ്റ്റില്\nവാഷിങ്ടണ്: അമേരിക്കയില് കൃപാണ് കൈവശംവച്ചതിന് സിഖുകാരനെ അറസ്റ്റ് ചെയ്ത് കൈയാമം വച്ചു. ഹര്‍പ്രീത് സിങ് ഖല്‍സയെയാണ് അറസ്റ്റ് ചെയ്തത്.\nമേരിലാന്‍ഡിലെ കാറ്റന്‍സ്‌വില്ലിലുള്ള ഗ്രോസറി കടയില് വച്ചാണ് സംഭവം. എട്ടു വര്‍ഷം മുന്‍പാണ് ഇയാള് സിഖ് മതം സ്വീകരിച്ചത്. ജസ്റ്റിന് സ്മിത്ത് എന്നായിരുന്നു പഴയ പേര്. സിഖ് മതം സ്വീകരിച്ചതുമുതല് മതവിശ്വാസത്തിന്റെ ഭാഗമായ കൃപാണ് കൊണ്ടുനടക്കാറുണ്ട്.\nകേറ്ററിങ് ബിസിനസ് നടത്തുന്ന ഖല്‍സയെ ഇതിനുമുന്‍പ് പലതവണ പൊലിസ് തടഞ്ഞുനിറുത്തിയിട്ടുണ്ടെങ്കിലും വിലങ്ങുവച്ച് അറസ്റ്റ് ചെയ്യുന്നത് ആദ്യമാണ്. ഗ്രോസറി കടയിലുണ്ടായിരുന്ന ഒരാളുടെ പരാതിയിലാണ് പൊലിസെത്തിയത്. കൃപാണ് മതപരമായ അടയാളമാണെന്ന് ഖല്‍സ വിശദീകരിച്ചെങ്കിലും പൊലിസ് അറസ്റ്റ് ചെയ്യുകയായിരുന്നു.\nസംഭവത്തിനു ദൃക്‌സാക്ഷിയായിരുന്ന റേച്ചല് ബെറേസന് ലാച്ചോ എന്ന യുവതി ഇത് വിഡിയോയില് പകര്‍ത്തി ഫേസ്ബുക്കില് പോസ്റ്റ് ചെയ്യുകയായിരുന്നു. കുറ്റംചുമത്താതെ പിന്നീട് ഇയാളെ വിട്ടയച്ചു. കൃപാണ് മതപരമായ വിശ്വാസത്തിന്റെ ഭാഗമാണെന്നും സിഖ് വംശജരെപ്പറ്റിയും അവരുടെ സംസ്‌കാരത്തെപ്പറ്റിയും പൊലിസ് ഓഫിസര്‍മാര്‍ക്ക് ബോധവല്‍ക്കരണം നല്‍കിവരികയാണെന്നും ബാള്‍ട്ടിമൂര് കൗണ്ടി ഓഫിസര് ജെന്നിഫര് പീച്ച് പറഞ്ഞു.


ബുധന്, 28 ഓഗസ്റ്റ് 2019 (18:34 IST)\nമോദി സ്‌തുതിയുടെ പേരില് സംസ്ഥാന കോണ്‍ഗ്രസില് എതിര്‍പ്പ് ശക്തമായ സംഭവത്തിൽ തന്റെ നിലപാടിൽ ഉറച്ച് ശശി തരൂര് എംപി. സംഭവത്തിൽ ശശി തരൂർ കെപിസിസിക്ക് വിശദീകരണം നൽകി. മോദിയുടെ കടുത്ത വിമര്‍ശകന് തന്നെയാണ് താനെന്നും, ക്രിയാത്മക വിമര്‍ശനമാണ് നടത്തിയതെന്നും അതില് ഉറച്ചു നില്‍ക്കുന്നു. തന്റെ ട്വീറ്റ് വളച്ചൊടിക്കപ്പെട്ടു എന്നും തരൂര് വ്യക്തമാക്കി.\nകെപിസിസി പ്രസിഡന്റ് തനിക്കയച്ച ഇ മെയില് ചോര്‍ന്നതില് ശശി തരൂര് അതൃപ്തി രേഖപ്പെടുത്തുകയും ചെയ്തു. കോണ്‍ഗ്രസ് ഒറ്റക്കെട്ടായി തിരിച്ചുവരണമെന്നാണ് ആഗ്രഹമെന്നും ഇ മെയില് ചോര്‍ത്തിയവര് തന്റെ മറുപടി കൂടി മാധ്യമങ്ങള്‍ക്ക് നല്‍കണമെന്നും തരൂര് പറഞ്ഞു. മെയിൽ മാത്രം ചോർത്താതെ അതിനു താനയച്ച മറുപടി കൂടി വെളിപ്പെടുത്താൻ ചോർത്തിയവർ തയ്യാറാകണമെന്നും അദ്ദേഹം ട്വീറ്റ് ചെയ്തു.\nലോക്സഭയിൽ ഒന്നിക്കും, നിയമസഭയിൽ വേർപ്പെടും, ബിജെപി ശിവസേന സഖ്യത്തിലെ രാഷ്ട്രീയക്കളികൾ\n‘അയാൾ പല പെൺകുട്ടികളുടെയും ജീവിതം നശിപ്പിച്ചു, എന്നെ പീഡിപ്പിച്ചു’ - ബിജെപി നേതാവായ സ്വാമി ചിന്മയാനന്ദിനെതിരെ പരാതി നൽകിയ നിയമവിദ്യാര്‍ഥിനിയെ കാണില്ല, കേസ്\n'തൊലിക്കട്ടി അപാരം'; കെയർ ഹോം പദ്ധതി പ്രധാനമന്ത്രിയുടെ പേരിലാക്കിയ ബിജെപി നേതാവിന്റെ കള്ളത്തരം പൊളിച്ചടുക്കി കടകംപള്ളി\n'ഓടക്കുഴൽ നാദം കേട്ടാൽ പശു കൂടുതൽ പാൽ ചുരത്തും'; പുതിയ കണ്ടെത്തലുമായി ബിജെപി എംഎൽഎ


അയര്‍ലന്‍ഡിലെ മാര്‍ഗരറ്റ്: ഇന്ത്യയുടെ സ്വന്തം സിസ്റ്റര് നിവേദിത; 150-ആം ജന്മദിനം വര്‍ണാഭമാക്കി ഇന്ത്യക്കാര് - Rose Malayalam | Rose Malayalam\nഅയര്‍ലന്‍ഡിലെ മാര്‍ഗരറ്റ്: ഇന്ത്യയുടെ സ്വന്തം സിസ്റ്റര് നിവേദിത; 150-ആം ജന്മദിനം വര്‍ണാഭമാക്കി ഇന്ത്യക്കാര്\nUpdated on 28-10-2017 at 8:21 pm\nഡബ്ലിന്: ഇന്ത്യന് സ്ത്രീത്വത്തിന്റെ മുഖമുദ്രകളില് എന്നും ഉയര്‍ന്നു നില്‍ക്കുന്ന സൂര്യതേജസാണ് സിസ്റ്റര് നിവേദിത. ഇന്ത്യയില് തനിക്ക് ഏറെ പ്രവര്‍ത്തിക്കാനുണ്ടെന്ന് കര്‍മ്മപഥത്തിലൂടെ തെളിയിച്ച ധീര വനിത. 1867 ഒക്ടോബര് 27-ന് അയര്‍ലണ്ടിലെ ടൈറോണ് കൗണ്ടിയില് ജനിച്ച നിവേദിതയുടെ മാതാപിതാക്കള് മേരി ഇസബെല്ലയും സാമുവേല് റിച്ച്‌മെന്‍ഡ് നോബിളുമാണ്. മാര്‍ഗരറ്റ് എലിസബെത്ത് നോബിള് വളര്‍ന്ന് അദ്ധ്യാപികയായി ഔദ്യോഗിക ജീവതം ആരംഭിച്ചു. സ്വാമി വിവേകാനന്ദനുമായുള്ള കണ്ടുമുട്ടല് മാര്‍ഗരറ്റിന്റെ ജീവിതത്തെ കൊണ്ടെത്തിച്ചത് സിസ്റ്റര് നിവേദിതയിലേക്ക് ആയിരുന്നു.\nഇന്ത്യയെക്കുറിച്ച് കൂടുതല് അറിയാന് അവര് ഇന്ത്യയിലെത്തി. കൊല്‍ക്കത്തയില് വെച്ച് വിവേകാനന്ദന്റെ ശിഷ്യയായി മാറിയതോടെ ഇന്ത്യയുടെ സാമൂഹിക ജീവിതത്തില് നിവേദിതയുടെ ഇടപെടല് ഏറെ മാറ്റങ്ങള് ഉണ്ടാക്കി. കൊല്‍ക്കത്തയില് സ്ത്രീ വിദ്യാഭ്യാസത്തിന് ഊന്നല് നല്‍കിക്കൊണ്ട് സ്‌കൂളുകള് ആരംഭിക്കുന്നതില് അവര് വിജയം കൈവരിച്ചു. സ്ത്രീക്ക് പുരുഷനൊപ്പം തന്നെ വിദ്യാഭ്യാസം നേടേണ്ടതിന്റെ ആവശ്യകതയെക്കുറിച്ച് ഉദ്ബോധനം നല്‍കാനും അവര്‍ക്ക് കഴിഞ്ഞു.\nബംഗാളില് പ്‌ളേഗ് പടര്‍ന്നുപിടിച്ച കാലഘട്ടത്തില് രോഗബാധിതര്‍ക്ക് സഹായമെത്തിക്കുന്നതില് മുന്‍പന്തിയിലുണ്ടായിരുന്നത് സിസ്റ്റര് നിവേദിത തന്നെയായിരുന്നു. സാമൂഹിക ജീവിതത്തിലേക്ക് പുത്തന് ഉണര്‍വ് പകര്‍ന്നുകൊണ്ടുള്ള സന്യാസ ജീവിതമായിരുന്നു നിവേദിത കാഴ്ച വെച്ചത്. ജീവിതാവസാനം വരെ സാമൂഹിക പ്രവര്‍ത്തനങ്ങളില് ഏര്‍പ്പെട്ടുകൊണ്ടാണ് അവര് കൊല്‍ക്കത്തയില് തുടര്‍ന്നത്.\nനിവേദിതയുടെ സ്മരണാര്‍ത്ഥം 150-ആം ജന്മദിനം ഇന്ത്യയില് പ്രൗഢഗംഭീരമായി തന്നെ ആഘോഷിക്കപ്പെട്ടു. സ്വാമി വിവേകാനന്ദന് സ്ഥാപിച്ച രാമകൃഷ്ണ മിഷന്റെ ഇന്ത്യയിലും വിദേശത്തുമുള്ള എല്ലാ സന്യാസി സമൂഹങ്ങളിലും വന് ആഘോഷ പരിപാടികളാണ് അരങ്ങേറിയത്. രാമകൃഷ്ണ മഠത്തിന്റെ വനിതാ സന്യാസി സമൂഹമായ ശാരദ മിഷനിലും ജന്മദിന പരിപാടികള് ആഘോഷിക്കപ്പെട്ടു.\n2016 ഓഗസ്റ്റ് 15 ആം തീയതി സിസ്റ്റര് നിവേദിതയുടെ പ്രതിമ അയര്‍ലണ്ടിലെ ഡാഗണനിലുള്ള റണ്‍ഫെര്‍ലി ഹോബ്‌സ് ആര്‍ട്‌സ് ആന്‍ഡ് വിസിറ്റെര് സെന്ററില് അനാച്ഛേദനം ചെയ്തിരുന്നു. ഇന്ത്യക്ക് പുറത്തുള്ള നിവേദിതയുടെ ആദ്യ പ്രതിമ അയര്‍ലണ്ടില് ആണ് സ്ഥാപിച്ചിരിക്കുന്നത്.